
DESPRE BIBLIE 


Dragă prietene! 


Ştii oare ce reprezintă această carte? Biblia este Cuvîntul lui 
Dumnezeu. Ea ne descoperă taina originii universului, a omului, 
precum şi sensul vieţii. Biblia este culegerea Sfintelor Scripturi, 
la întocmirea cărora timp de cincisprezece secole au contribuit 
aproape patruzeci de autori sub inspiraţia Duhului Sfînt. 

Biblia se compune din două părţi: Vechiul Testament şi Noul 
Testament. Textul Vechiului Testament a fost scris în perioada 
anterioară naşterii lui Cristos, iar cel al Noului Testament în cursul 
primului secol după naşterea lui Cristos, Sistemul cronologic al 
erei noastre începe cu anul naşterii lui Isus Cristos. 

Vechiul Testament a fost scris în limba ebraică, iar Noul 
Testament în limba greacă — limba culiurii din acea epocă. 

Vechiul Testament ne vorbeşte despre întemeierea de către 
Dumnezeu a lumii, despre căderea omului în păcat, despre Israel, 
poporul ales al lui Dumnezeu, despre profeţi şi profeţii. Textul 
include şi psalmii — o culegere de străvechi rugăciuni şi imnuri de 
proslăvire a Domnului, Ecleziastul, Cartea lui Iov şi altele. 

Noul Testament cuprinde istoria vieţii Domnului Isus Cristos, 
Mântuitorul nostru, toată învăţătura Lui, moartea Lui pentru 
ispăşirea păcatelor omenirii, învierea Lui, pre: m şi vieţile 
primilor creştini. Tot aici intră şi “Epistolele” -- Cuvîntul lui 
Dumnezeu către primii creştini, precum şi către toţi oamenii de pe 
pămînt; şi în sfîrşit “Apocalipsa” — o carte cu profeţii despre 
sfîrşitul lumii. 

Învățătura lui Isus poartă numele de Evanghelie. Cuvîntul 


acesta este de origine greacă şi înseamnă “Veste bună”. Despre ce 





ne vorbeşte vestea cea bună? Despre faptul că «Dumnezeu a iubit 
lumea atât de mult, încît L-a dat pe singurul Său Fiu, pentru ca 
oricine crede în EI să nu piară, ci să aibă viaţă veşnică» (loan 3, 
16). 

Din Biblie aflăm nu numai despre căderea în păcat a omului, 
osîndit pentru aceasta la veşnică pieire, dar şi despre planul lui 
Dumnezeu de mîntuire a omenirii. Despre Isus Cristos, Fiul lui 
Dumnezeu, trimis pe pămînt să ispăşească păcatele oamenilor prin 
sacrificiul propriei Sale vieţi şi să le arate calea cea adevărată. 

Fiinţa Domnului nostru Isus Cristos, Fiul lui Dumnezeu, 
Mîntuitorul şi Stăpînitorul lumii, constituie tema centrală a 
Bibliei. 

Biblia este prima carte care a văzut lumina tiparului (“Biblia lui 
Gutenberg” 1452-1455). Odată cu extinderea culturii în mase şi 
cu răspîndirea creştinismului în întreaga lume, Biblia cucereşte 
un număr tot mai mare de cititori, devenind cartea de căpătii atît a 
oamenilor simpli, cât şi a intelectualilor. Biblia cunoaşte o largă 
răspîndire mai ales pe parcursul secolului nostru. 

Biblia deţine primul loc în lume în privinţa numărului de 
traduceri în alte limbi. Cu peste cinci sute de ani în urmă, în 
momentul apariţiei tiparului, traduceri integrale, precum şi a 
unor cărţi ale Bibliei, existau în numai 33 de limbi. În anul 1804, 
odată cu înfiinţarea Societăților Biblice, numărul traducerilor se 
ridica Ia 67. În schimb în secolul XIX apar traduceri în 400 de 
limbi, iar în secolul XX se tipăresc traduceri complete sau 
parţiale ale Bibliei alte 1500 de limbi. Astfel, către sfîrşitul 
anului 1992 numărul traducerilor se ridică la 2009, între care 
traducerea integrală în 329 limbi, Noul Testament în 770 şi cel 


puțin una din cărţile Bibliei în 910 limbi. Astăzi cel mult 2% din? 


întreaga populaţie a globului pămîntesc nu dispune de cărţi ale 
Bibliei tălmăcite în limba maternă. În prezent Biblia se traduce în 
peste o mie de limbi ale popoarelor mici, vorbite în marea lor 
majoritate de numai cîteva mii, sute, sau chiar zeci de oameni. 

Merită a fi menţionat şi faptul că unele texte ale Bibliei se 
imprimă pe discuri şi casete, servind astfel drept material auxiliar 


pentru analfabeți şi orbi. În felul acesta Biblia a devenit accesibilă 
omului în 4000 de limbi şi dialecte. În plus Biblia se tipăreşte cu 
alfabetul Braille pentru orbi. 

Biblia ocupă primul loc în lume şi în privinţa tirajelor. În anul 
1900 Biblia a fost editată cu un tiraj de 5 milioane de exemplare, 
în timp ce tirajul Noului Testament a atins cifra de 7 milioane de 
exemplare. În anul 1980 Biblia număra aproape 36 de milioane de 
exemplare, iar Noul Testament — 57 de milioane, în timp ce unele 
pasagii ale Bibliei au cunoscut un tiraj de cîteva sute de milioane 
de exemplare. 

Precum vedeţi, Biblia este pe drept cuvînt cea mai citită carte 
din lume. 








PREFAŢĂ 


“Biblia pentru copii” se adresează în special celor mici. Dar 
întrucît şi cei mari citesc această carte, ediţia de faţă apare 
substanţial revizuită şi completată. 

Povestirile biblice sînt redate într-o formă rezumativă şi pe 
înţelesul tuturor. Textele prezentate între ghilimele («...») sînt 
citate din Biblie. Fiecare povestire este însoţită de o ilustrație în 
culori, care redă în imagini conţinutul povestirii. “Biblia pentru 
copii” prezintă şi unele neajunsuri: din păcate, unele precepte 
pline de înţelepciune şi minunate parabole nu sînt prezente în 
textul de faţă. Unele istorii puteau fi redate mult mai expresiv. 
Biblia este Cuvîntul Domnului şi orice încercare de a o repovesti, 
fie şi de către cei mai buni comentatori şi maeştri ai cuvîntului, nu 
poate fi decît o palidă reflectare a acestei Cărţi a cărţilor. 

Citiţi cu dragoste această carte, memorizaţi evenimentele 
descrise şi păstraţi în inimile voastre învăţătura evanghelică. 
Studiaţi Biblia ca să puteţi spune şi voi: «Cuvîntul lui Dumnezeu 
este o candelă pentru picioarele mele şi o lumină pe cărarea mea» 
(Psalmul 119, 105). 


Cu sentimente creştine, 


Institutul de traduceri ale Bibliei, 1992, 






VECHIUL 
ete 
TESTAMENT 











CREAREA LUMII. ÎNCEPUTUL 


tiţi desigur că la căderea nopţii, cînd se sting luminile, totul 
dispare brusc în întuneric. Odinioară pretutindeni domnea o 
beznă adîncă. Pe atunci nu exista încă nimic: nici ierburi, nici copaci, 
nici flori, nici păsări frumoase, nici chiar cerul şi pămîntul. Tot 
universul era un imens întuneric şi haos. Şi atunci Dumnezeu a creat 
această minunată lume, Noi ştim că nimic nu se face de la sine. 
Frumuseţea şi armonia lumii ce ne înconjoară este o grăitoare 
mărturie a înţelepciunii Măreţului Creator. 

Biblia - Cartea Sfintei Scripturi - ne vorbeşte despre 
întemeierea lumii prin Cuvîntul Lui Dumnezeu. 

«La început Dumnezeu a creat cerul şi pămîntul. 

Pămîntul era pustiu şi gol. Întunericul domnea peste adîncuri şi 
Duhul lui Dumnezeu se mişca deasupra apelor. 

Dumnezeu a zis: să fie lumină! Şi a fost lumină. Dumnezeu a 
văzut că lumina este bună şi Dumnezeu a despărţit-o de întuneric. 

Dumnezeu a numit lumina zi şi întunericul noapte. Şi astfel a 
fost o seară şi apoi o dimineaţă: ziua întîi. 

Dumnezeu a zis: să fie o întindere care să despartă apele de 
ape! Şi a făcut întinderea şi a despărţit apele de sub întindere de 
apele de deasupra întinderii. Şi aşa a fost. Şi Dumnezeu a numit 
cer acea întindere. Şi a fost o seară şi apoi o dimineaţă: ziua a 
doua. 

Dumnezeu a zis: să se adune la un loc apele care sînt dedesubtul 
cerului şi să se arate uscatul. Şi aşa a fost. 

Dumnezeu a numit uscatul pămînt, iar mulţimea de ape mări. Şi 
Dumnezeu a văzut că este bine. 

Apoi Dumnezeu a zis: să rodească pămîntul verdeață, iarbă cu 
sămînţă şi pomi roditori care să facă rod după specia lor şi care să 
aibă în ei sămînţa lor pe pămînt. Şi aşa a fost. 

Pămîntul a dat verdeață, iarbă cu sămînţă după specia ei şi pomi 
care fac rod şi care îşi au sămînţa în ei, după specia lor. Şi 
Dumnezeu a văzut că este bine. 

Astfel a fost o seară şi apoi o dimineaţă: ziua a treia». 





Prima Carte a lui Moise:Geneza capitolul 1, versetele, 1-13 





















CREAREA LUMII. CONTINUARE 


i Dumnezeu a zis: să fie luminători pe bolta cerului, spre a 

despărţi ziua de noapte şi să fie semne pentru anotimpuri, zile 
şi ani, şi să slujească de luminători în întinderea cerului, ca să 
lumineze pămîntul. Şi aşa a fost. 

Dumnezeu a făcut doi luminători: unul mai mare, pentru 
ocîrmuirea zilei, şi unul mai mic, pentru ocîrmuirea nopţii, precum 
şi stelele. 

Şi Dumnezeu i-a aşezat pe bolta cerului ca să lumineze 
pămîntul, să ocîrmuiască ziua şi noaptea şi să despartă lumina de 
întuneric. Şi Dumnezeu a văzut că este bine. 

Astfel a fost o seară şi apoi o dimineaţă: ziua a patra. 

Şi Dumnezeu a zis: să mişune apele de vieţuitoare, şi să zboare 
păsări pe întinsul cerului, deasupra pămîntului. 

Şi Dumnezeu a creat animalele cele mari şi toate vieţuitoarele 
de care mişună apele, după speciile lor, precum şi toate păsările 
înaripate după speciile lor. Şi Dumnezeu a văzut că este bine. 

Şi Dumnezeu le-a binecuvîntat, zicîndu-le: creşteţi şi vă 
înmulţiţi şi umpleţi apele mărilor şi păsările să se înmulțească pe 
pămînt. 

Astfel a fost o seară şi apoi o dimineaţă: ziua a cincea. 

Şi Dumnezeu a zis: să dea pămîntul vieţuitoare după specia lor, 
vite, reptile şi animale sălbatice ale pămîntului după specia lor. Şi 
aşa a fost. Şi Dumnezeu a făcut animalele sălbatice ale pămîntului 
după specia lor, vitele după specia lor şi toate reptilele pămîntului 
după specia lor. Dumnezeu a văzut că este bine». 

Şi astfel pe tot întinsul pămîntului, făurit prin Cuvîntul 
Atotputernicului Dumnezeu şi scăldat de razele mîngfietoare ale 
soarelui, domnea pretutindeni numai pace şi o negrăită frumuseţe. 
Dar crearea lumii nu se încheiase încă. Dumnezeu a hotărît să-l 
facă pe om, ca să trăiască şi să se bucure de această minunată 
lume, comunicînd sufleteşte cu Creatorul lui. 


Geneza 1, 14-25 





CREAREA OMULUI 


« Orei Dumnezeu a zis: să facem* om după chipul şi asemănarea 
Noastră, ca să stăpînească peştii mării, păsările cerului, 
animalele, tot pămîntul şi toate tîrîtoarele de pe pămînt. 

Şi Dumnezeu a creat pe om după chipul Său, l-a creat după 
chipul lui Dumnezeu şi a creat bărbat şi femeie. Dumnezeu i-a 
binecuvîntat şi le-a spus: creşteţi şi vă înmulţiţi, umpleţi pămîntul 
şi supuneţi-l. Stăpîniţi peştii mării, păsările cerului şi toate 
vietăţile ce se mişcă pe pămînt. Şi Dumnezeu a zis: iată v-am dat 
toată iarba cu sămînţă în ea de pe faţa întregului pămînt şi tot 
pomul de rod cu sămînţă în el. Aceasta să fie hrana voastră. Iar 
tuturor animalelor pămîntului, tuturor păsărilor cerului şi tuturor 
vietăţilor ce se mişcă pe pămînt şi au în ele o suflare de viaţă le 
dau toată iarba verde să le fie hrană. Şi aşa a fost. Şi Dumnezeu 
S-a uitat la tot ce-a făcut şi a văzut că era foarte bine. Şi a fost o 
seară şi apoi o dimineaţă: ziua a şasea. 

Astfel au fost create cerurile şi pămîntul şi toată oştirea lor. 

Şi a încheiat Dumnezeu către ziua a şaptea lucrarea Sa, iar în 
ziua a şaptea S-a odihnit de toate lucrurile pe care le-a făcut», 

Numele bărbatului era Adam şi al femeii — Eva. Domnul i-a 
făcut frumoşi şi fericiţi. Ei ÎL iubeau nespus pe Creatorul lor şi 
erau iubiţi de Dînsul. Dumnezeu le-a dat toate făpturile create de 
Dînsul, ca să aibă grijă de ele, i-a binecuvîntat şi i-a aşezat în 
grădina raiului, care se numea Eden, ca s-o îngrijească şi să o 
păzească. Adam şi Eva erau mereu cu gîndul la Creatorul lor. În 
ilustrație îi vedeţi cu ochii îndreptaţi către Dumnezeu. Deaceea 
amîndoi erau fericiţi. Cînd ochii şi inimile noastre se îndreaptă 
către Domnul, atunci şi noi ne simţim cu adevărat fericiţi. 


Geneza 1, 26-31; 2, 7-22 
*De ce a zis Dumnezeu «să facem om?» Pentru că Dumnezeu este triunic: 
Dumnezeu-Tatăl, Dumnezeu-Fiul, Dumnezeu-Duhul Sfînt. Deaceea în Prima 


carte a lui Moise, la capitolul «Facerea lumii», Dumnezeu vorbeşte la plural: 
«Să facem». 

IZGONIREA PRIMILOR OAMENI DIN RAI 


ar Adam şi Eva au nesocotit porunca lui Dumnezeu şi au fost 
izgoniți din grădina raiului. Ce i-a făcut oare să cadă în păcat? 

Dumnezeu le-a îngăduit primilor oameni să mănînce din 
roadele tuturor pomilor din grădină, numai de pomul cunoştinţei 
binelui şi răului să nu se atingă. Fiindcă în ziua în care vor mînca 
din el, vor muri negreşit. 

Dar satan, duşmanul lui Dumnezeu şi al oamenilor, hotărt să-i 
piardă pe Adam şi Eva. EI se apropie odată de Eva sub chipul unui 
şarpe şi o întrebă: «Este adevărat că Dumnezeu v-a poruncit să nu 
mâncaţi din nici un pom din grădina raiului?» La care Eva îi Tăs- 
punse: «Putem să mîncăm din roadele tuturor pomilor, numai din 
pomul din mijlocul grădinii să nu mîncăm ca să nu murim». 
Atunci şarpele îi spuse cu viclenie, căutînd să semene în inima 
Evei sămânţa îndoielii în sinceritatea iubirii Domnului: «Hotărât 
că nu veţi muri! Dumnezeu ştie că în ziua cînd veţi mînca din el, 
Vi se vor deschide ochii şi veţi fi asemeni Lui, cunoscînd binele şi 
răul». 

Auzind aşa, Eva se uită la acel pom care de astă dată îi păru 
plăcut la vedere şi vrednic de a fi rîvnit, pentru că aducea 
cunoaşterea. Ea culese fructul oprit, îl mîncă şi-i dădu şi bărbatului 
ei să se înfrupte dintr-însul. Şi Dumnezeu îi zise atunci lui Adam: 
«Fiindcă ai ascultat de glasul soţiei tale şi ai mâncat din pomul din 
care ţi-am poruncit să nu mănânci, blestemat este acum pămîntul 
din cauza ta. Cu multă trudă vei scoate hrana din el în toate zilele 
vieţii tale... Îţi vei mînca pîinea în sudoarea frunţii, pînă te vei 
întoarce în pămîntul din care ai fost luat. Căci ţărînă eşti şi în 
țărînă te vei întoarce». Şi Domnul i-a izgonit pentru totdeauna pe 
Adam şi Eva din minunata grădină a raiului, în care ei nu s-au mai 
întors niciodată. 

Astfel s-a împlinit cuvîntul Domnului: după căderea lor în 
păcat, Adam şi Eva au murit mai întîi de moarte spirituală, iar 
apoi şi de moarte fizică. Moartea spirituală înseamnă pierderea 
oricăror legături cu Creatorul. Dar în acelaşi timp Dumnezeu a 
promis oamenilor că într-o zi le va aduce mîntuirea prin Fiul Său 
Isus Cristos. Despre biruinţa asupra păcatului şi morţii veţi citi tot 
în această carte. 

. Geneza 3, 1-23 











CAIN ŞI ABEL 


O ces doi tineri erau primii fii ai lui Adam şi Evei. Abel era 
păstor. Cain, fratele lui mai mare, era plugar. 

Într-o zi Cain i-a adus Domnului o jertfă din roadele pămîntului. 
La rîndul lui, Abel a sacrificat un miel din primii născuţi ai turmei. 
Dumnezeu a primit cu plăcere darul lui Abel, în schimb spre Cain 
şi darurile lui nu şi-a întors privirea. Cain s-a întristat adînc, 
plecîndu-şi ochii în pămînt. 

Dumnezeu l-a întrebat atunci: «Pentru ce te-ai supărat şi ţi-ai 
lăsat privirile în pămînt? Cînd faci bine, oare nu-ţi ridici privirile? 
Iar cînd nu faci bine, păcatul pîndeşte la uşă şi caută să te ducă în 
ispită. Tu însă biruieşte-l», 

Dar Cain nu şi-a biruit invidia pe care o nutrea faţă de fratele 
său. Într-o zi, pe cînd se aflau în cîmp, el s-a aruncat asupra lui 
Abel şi l-a omorît. Sîngele primului om, căruia i-a fost dat să 
moară, a înroşit pămîntul. 

Dumnezeu l-a pedepsit pe Cain pentru păcatul săvîrşit, 
blestemîndu-l să rătăcească pe pămînt, izgonit şi pribeag. 

Iată la ce păcat groaznic poate duce invidia cuibărită în inima 
omului! De aceea să fim mereu veghetori, să ne rugăm şi să biruim 
păcatul, bizuindu-ne pe puterea Domnului. 


Geneza 4, 2-12 




































POTOPUL. ARCA LUI NOE 


O: trecut multe secole şi oamenii, urmaşii lui Adam şi ai Evei, 
s-au răspîndit pe tot pămîntul. La început mulţi dintre ei trăiau 
cu frica lui Dumnezeu şi-l slujeau cu credinţă, dar cu timpul au ajuns 
să nesocotească voinţa Domnului. Doar un singur om, pe nume Noe, 
Îi rămăsese credincios Creatorului şi asculta întru totul de poruncile 
Lui. Apostolul Petru îl numea «predicator al dreptăţii» (2 Petru 2, 5). 
Duhul lui Dumnezeu sălăşluia în inima lui. Noe Îl iubea nespus pe 
Domnul. 

Văzând că toate gîndurile şi dorinţele oamenilor erau îndreptate 
numai către rău şi că fiecare dintre ei se abătuse din calea dreaptă, 
Dumnezeu a zis: «Am să-l pierd de pe faţa pămîntului pe omul pe 
care l-am creat... pentru că Mă căiesc că l-am creat». 

Noe însă a aflat har în ochii Domnului. Şi a zis Dumnezeu către 
dînsul: «Sfârşitul oricărei făpturi este hotărît înaintea Mea, căci 
oamenii au umplut lumea cu nedreptăţile lor. Şi iată Eu îi voi 
pierde de pe pămînt. Fă-ţi o corabie din lemn de gofer (chiparos)... 
şi cătrăneşte-o cu smoală pe dinăuntru şi pe dinafară... Iar Eu voi 
aduce asupra pămîntului un potop de apă, ca să nimicesc orice 
făptură de sub cer, care are suflare de viaţă, şi tot ce este pe pămînt 
va pieri. Dar cu tine fac un legămiînt: vei intra în corabie tu şi fiii 
tăi, soţia ta şi soțiile fiilor tăi împreună cu tine». 

Şi Noe se puse să construiască o arcă, întocmai aşa precum îi 
poruncise Dumnezeu. (Arca este o corabie mare). EI le spunea 
adesea oamenilor că în curînd se va dezlănţui un potop, care va 
pustii întreaga lume, şi-i sfătuia să renunţe la faptele lor rele şi să 
se întoarcă la Dumnezeu. Dar nimeni nu-şi pleca urechea la 
vorbele lui. 


Geneza 6, 5-18 

POTOPUL 


ă fi îndelungat a construit Noe arca, iar cînd totul a fost gata, 
Dumnezeu i-a spus: «Intră în arcă tu şi toată casa ta. Căci în tot 
neamul acesta numai pe tine te-am văzut fără prihană înaintea Mea... 
Ia cu tine cîte şapte perechi din toate animalele curate, parte 
bărbătească şi parte femeiască, iar din animalele necurate cîte două 
perechi, parte bărbătească şi parte femeiască. Deasemenea ia cîte 
şapte perechi din păsările cerului, ca să se înmulțească din nou pe tot 
pămîntul. Căci peste şapte zile voi face să plouă patruzeci de zile şi 
patruzeci de nopţi şi voi şterge astfel de pe faţa pămîntului toate 
făpturile pe care le-am creat». 

Noe L-a ascultat pe Domnul şi a intrat în corabie cu soţia lui, cu 
fiii şi nurorile lui. A luat deasemenea cîte şapte perechi de animale 
curate şi cîte două perechi de animale necurate. Iar după ce au 
intrat cu toţii, Însuşi Domnul a închis după ei uşa arcei.Peste şapte 
zile a început potopul, care a durat patruzeci de zile şi patruzeci 
de nopţi. Apele creşteau şi arca plutea pe deasupra lor. Şi s-au 
ridicat aşa de mult, că au acoperit munţii şi tot ce avea suflare de 
viaţă pe uscat a murit. «Au pierit toate făpturile de pe faţa 
pămîntului, de la om pînă la animale, tîrîtoare şi păsările cerului. 
A rămas numai Noe şi ce luase cu el în corabie». 





Geneza 7, 1-23 













































SFÎRŞITUL POTOPULUI 


pi o sută cincizeci de zile potopul a încetat şi nivelul apelor a 
început treptat să scadă. Arca s-a oprit pe muntele Ararat. Peste 
patruzeci de zile Noe a deschis fereastra arcei şi a dat drumul unui 
corb ca să se convingă că apele s-au retras. Corbul şi-a luat zborul, 
tot ducîndu-se şi întorcîndu-se, pînă să sece apele de pe întreg 
pămîntul. 

Apoi Noe a trimis şi un porumbel, care s-a întors la arcă, 
negăsind loc de odihnă pentru picioarele sale, pentru că apa mai 
acoperea încă pămîntul. Peste alte şapte zile Noe a trimis iarăşi 
porumbelul, care s-a întors către seară cu o ramură verde de măslin 
în cioc. Astfel Noe a aflat că apa s-a scurs de pe faţa pămîntului. 

Mai aşteptînd încă şapte zile, Noe a trimis iarăşi porumbelul, 
care de astă dată nu s-a mai întors. Atunci Noe a ridicat învelişul 
arcei şi a văzut că pămîntul se uscase. Şi Dumnezeu i-a poruncit 
lui Noe: «leşi din arcă împreună cu soţia, fiii şi nurorile tale, şi 
scoate toate vietăţile pe care le-ai luat cu tine, ca să se împrăştie, 
să se prăsească şi să se înmulțească pe întreg pămîntul...» 


Geneza 8 


28 

















CURCUBEUL ŞI LEGĂMÎNTUL LUI 
DUMNEZEU CU OMUL 


0 a coborât din arcă împreună cu toată familia lui. Animalele 
s-au răspîndit pe pămînt şi păsările s-au împrăştiat prin copaci. 

Noe a zidit un altar de piatră şi, alegînd mai multe animale şi 
păsări, le-a adus jertfă Domnului, drept recunoştinţă pentru 
salvarea miraculoasă din potop. Plăcîndu-i jertfa, Dumnezeu i-a 
zis astfel lui Noe: «Nu voi mai blestema pămîntul pentru faptele 
omului, pentru că pornirile inimii înclină spre rău din tinereţea 
lui. Şi nu voi mai lovi tot ce este viu, precum am făcut. De acum 
încolo, cît va fi pămîntul, nu va înceta semănatul şi seceratul, 
frigul şi căldura, vara şi iarna, ziua şi noaptea!» 

Dumnezeu a binecuvîntat pe Noe şi pe fiii lui şi le-a spus: «Iată 
Eu fac un legămînt cu voi şi cu urmaşii voştri... că nici o făptură 
nu va mai fi nimicită de apele potopului, care nu va mai veni să 
pustiască pămîntul... Şi pun curcubeul Meu în nori ca semn al 
legămîntului dintre Mine şi pămînt... Cînd voi aduce nori deasupra 
pămîntului, se va arăta curcubeul Meu în nori... şi-Mi voi aduce 
aminte de legămîntul cel veşnic dintre Dumnezeu şi toate 
vieţuitoarele de pe pămînt... Acesta este semnul legămîntului pe 
care l-am făcut cu orice făptură de pe pămînt». 


Geneza 8, 18-22; 9, 1-17 

















TURNUL BABEL 


sy iii lui Noe au avut numeroşi copii şi din ei o mulţime de oameni 
s-au răspîndit peste tot pămîntul. Dar nici ei nu s-au dovedit mai 
vrednici decît cei de pînă la potop. Tot pămîntul avea pe atunci o 
singură limbă şi aceleaşi cuvinte. 

Odată s-au adunat cu toţii şi au hotărît astfel: «Haideţi să 
construim o cetate cu un turn al cărui vîrf să ajungă pînă la cer ca 
să ne facem astfel un nume şi să nu ne mai împrăştiem pe faţa 
întregului pămînt». Cuprinşi de înfumurare şi dorind să se acopere 
de glorie, oamenii se apucară cu rîvnă de lucru. Nemulțumit de 
hotărîrea lor, Dumnezeu pogori din cer să vadă cetatea şi turnul 
pe care-l ridicau fiii oamenilor şi zise: «Ei sînt un singur popor şi 
toţi vorbesc aceeaşi limbă... şi nu se vor opri de la ceea ce şi-au 
pus în gînd să facă. Hai să ne pogorîm şi să le amestecăm limbile, 
ca să nu se mai poată înţelege între dînşii». (Vă amintiţi desigur 
că Dumnezeu s-a mai exprimat odată astfel la plural: «Să facem 
0m...>) 

Iar după ce Dumnezeu le-a amestecat limba, ne mai putîndu-se 
înţelege între dînşii, oamenii au părăsit turnul, care a rămas astfel 
neisprăvit. De atunci locul acela s-a numit Babilon, adică 
“încurcătură, amestec, confuzie”. După care Dumnezeu i-a 

împrăştiat pe oameni pretutindeni pe tot pămîntul. 

AVRAAM 


Casta de faţă reprezintă o remarcabilă personalitate biblică — 
Avram. Dumnezeu l-a numit mai tîrziu Avraam, ceea ce în 
traducere înseamnă “tatăl multor popoare”. Avraam ÎI iubea cu toată 
inima pe Dumnezeu, ţinînd calea Lui şi înfăptuind numai ceea ce este 
drept şi bine. Dumnezeu Însuşi l-a numit prietenul Său. Domnul ne 
spune și nouă în Cuvîntul Său: «Voi sînteţi prietenii Mei, dacă faceţi 
ce vă poruncesc Eu» (Evanghelia după Ioan 15, 14). 

Dumnezeu i-a spus odată lui Avraam: «leşi din ţara ta, din 
rudenia ta şi din casa tatălui tău şi vino în ţara pe care ţi-o voi 
arăta. Voi face din tine un popor mare şi te voi binecuvînta. Îi voi 
face un nume mare şi vei fi izvor de binecuvîntare. Voi 
binecuvînta pe cei ce te vor binecuvânta pe tine şi voi blestema pe 
cei ce te vor blestema. Şi toate familiile pămîntului vor fi 
binecuvâîntate în tine». 

Avraam a făcut întocmai precum i-a spus Domnul. A luat pe 
Sarai, soţia sa, şi pe Lot, nepotul său, împreună cu toate averile pe 
care le agonisiseră şi cu toate slugile pe care le aveau în Haran, şi 
a pornit spre ţinutul Canaan pe care i-l arătase Dumnezeu. Şi 
străbătînd acel ţinut, au ajuns pînă la marele stejar More, unde au 
făcut primul popas. Acolo s-a arătat Domnul lui Avraam şi i-a zis: 
«Toată ţara aceasta o voi da urmaşilor tăi». 

AVRAAM ŞI LOT 


[urma porunca Domnului, Avraam îşi continuă calea prin 
ţinutul Canaanului, împreună cu toţi ai lui, pînă ajunse în 
preajma localităţii Betel, unde hotărî să facă un popas. 

Avraam era foarte bogat în vite, argint şi aur. Nepotul său Lot 
avea şi el multe oi, boi şi corturi. Locul se dovedi a fi prea strâmt 
pentru amîndoi, averile lor fiind prea numeroase. Curînd se iscă o 
ceartă între păstorii lor. Şi atunci Avraam îi spuse lui Lot: «Nu 
vreau ceartă între mine şi tine, între păstorii mei şi ai tăi, căci 
sîntem rude. Nu e oare tot pămîntul înaintea ta? Desparte-te de 
mine şi de vei porni tu la dreapta, eu voi porni la stînga, iar de vei 
apuca la stînga, eu voi apuca la dreapta». 

Lot se puse să cerceteze pămîntul dimprejurul lor. EI îşi alese 
cîmpia mănoasă din preajma Iordanului, udată cu apă din belşug, 
şi se despărți de Avraam, întinzîndu-şi corturile spre răsărit pînă 
la oraşul Sodoma. Locuitorii acestui oraş erau vestiți prin purtarea 
lor desfrînată. Cu toate acestea, ademenit de frumuseţea lanurilor 
şi a păşunilor şi fără a se sfătui cu Dumnezeu, el îşi alese singur 
aşezarea în mijlocul acelor oameni păcătoşi, de pe urma cărora 
avusese mult de suterit.În schimb Avraam se aşeză în dumbrava 
Mamre de lîngă Hebron şi ridică un nou altar Domnului. 

PROMISIUNEA DATĂ DE DUMNEZEU 
LUI AVRAAM 


ii-a zis Domnul lui Avraam, după ce Lot s-a despărţit de dînsul: 

«Priveşte spre miazănoapte şi spre miazăzi, spre răsărit şi spre 
apus. Căci tot pămîntul pe care-l vezi ţi-l voi da ţie şi urmaşilor tăi 
pentru vecie. Îţi voi face seminţia ca pulberea pămîntului; de va putea 
cineva număra pulberea pămîntului, va putea fi numărată şi seminţia 
ta». 

După aceea Dumnezeu i se arătă iarăşi lui Avraam în vis şi-i 
spuse: «Eu sînt scutul tău şi răsplata ta va fi nespus de mare». Dar 
Avraam, amărât că îmbătrîneşte şi rămîne fără urmaşi, zise către 
Domnul: «Doamne Dumnezeule, ce vrei oare să-mi dai? Căci mor 
fără copii... Tu nu mi-ai dat urmaşi şi iată sluga născută în casa 
mea va fi moștenitorul meu». La care Domnul îi răspunse: «Nu el 
va fi moştenitorul tău, ci acel ce se va naşte din tine...» Apoi îl 
scoase afară şi-i zise: «Priveşte la cer şi numără stelele, dacă le 
poţi număra... Atât de mulţi vor fi urmaşii tăi». 

Şi Dumnezeu îi zise iarăşi lui Avraam: «Să nu-i mai spui soţiei 
tale Sarai şi să-i schimbi numele în Sara. Eu o voi binecuvânta şi 
îţi voi da un fiu din ea...» 

Şi L-a crezut Avraam, căci neţărmurită era credinţa lui în 
Dumnezeu. 


Geneza 13, 14-16; 15, 1-6; 17, 15-16 

VESTITORII LUI DUMNEZEU LA AVRAAM 


A 
Cure zi cu arşiţă, pe la amiază, în timp ce stătea la uşa cortului 
său, Avraam zări trei străini apăruţi fără veste în faţa lui. 
Avraam înţelese îndată că cei trei bărbaţi sînt trimişii Domnului. EI îi 
primi şi-i ospătă. După ce oaspeţii s-au săturat, unul dintre ei îi spuse: 
«La anul, pe vremea aceasta, mă voi întoarce negreşit la tine şi Sara, 
soţia ta, va avea un fiu». Sara, care asculta la uşa cortului, a rîs în 
sinea ei, zicîndu-şi: «Să am această mîngfiere tocmai acum, cînd am 
îmbătrînit?» 

Domnul însă îi zise lui Avraam: «Pentru ce a rîs Sara în sinea 
ei?.. Este oare ceva cu neputinţă pentru Dumnezeu? La anul pe 
vremea aceasta mă voi întoarce la tine şi Sara va avea un fiu». 

Şi Domnul adăugă: «Să ascund Eu oare de Avraam ce am să 
fac?.. Căci Avraam va ajunge negreşit un popor mare şi puternic 
şi în el vor fi binecuvâîntate toate popoarele pămîntului...» 

La vremea hotărîtă Domnul îşi îndeplini promisiunea ce i-o 
dăduse lui Avraam, întrucît El rămîne întotdeauna credincios 
promisiunilor Sale. 


Geneza 18, 1-19; 21, 1-3 

DISTRUGEREA SODOMEI ŞI GOMOREI 


(ou de foc, slobozită din tăriile cerului, a şters de pe faţa 
pămîntului patru cetăţi canaanite: Sodoma, Gomora, Adma şi 
Şebarim. Înfricoşătoarele nelegiuiri şi păcatele strigătoare la cer ale 
locuitorilor acestor cetăţi stîrniseră mînia Domnului care hotărî să-i 
pedepsească. Aflînd că Sodoma va fi nimicită din temelii, Avraam 
L-a rugat pe Dumnezeu să cruţe cetatea nelegiuită. Domnul îi promise 
să o cruţe, dacă va găsi în ea fie numai zece oameni nevinovaţi. Dar 
nu s-au găsit nici atîţia. 

Şi iată ce-a urmat. Lot, un bărbat cu frică de Dumnezeu, locuia în 
cetatea Sodoma împreună cu soţia şi cele două fiice ale sale. Într-o 
seară, Dumnezeu trimise în acest oraş doi îngeri sub chip de oameni. 
Fiind ospitalier din fire, Lot îi găzdui bucuros în casa lui, fără a bănui 
cîtuşi de puţin că străinii sînt îngeri. 

«N-au apucat ei bine să se culce, că în jurul casei s-a adunat tot 
oraşul, de la mic la mare, strigînd care mai de care: “Unde sînt străinii 
pe care i-ai găzduit peste noapte? Adă-i încoace, să-i vedem şi noi!” 

Lot ieşi afară, închizînd cu grijă uşa după el, şi le spuse: “Fraţilor, 
vă rog să nu le faceţi nici un rău noilor veniţi... nu vă atingeţi de 
oamenii ce se află sub acoperişul casei mele”. 

Mulțimea însă rămînea surdă la rugăminţile lui şi striga înfuriată: 
“Eşti un venetic şi vrei să faci pe judecătorul? Acum o să-ţi facem ţie 
mai rău decit lor”. Şi se repezi asupra lui Lot, pregătindu-se să spargă 
uşa. Dar îngerii şi-au întins mîinile şi I-au tras în casă, încuind uşa 
după dînsul. Apoi îi orbiră pe toţi bărbaţii ce se îmbulzeau în prag... 
Şi numai atunci îngerii îi spuseră lui Lot: “Noi am venit să distrugem 
meleagul acesta, pentru că mare plîngere a ajuns înaintea Domnului 
împotriva locuitorilor lui...” Şi luîndu-i de braţ atît pe el, cît şi pe 
soţia şi pe cele două fiice ale lui, îi scoaseră afară din oraş... Iar unul 
dintre ei zise: “Nu te uita îndărăt... Fugi la munte, ca să nu pieri 
împreună cu ei”, 

«Cînd Lot a intrat în Ţoar, pe pămînt răsărea soarele. Atunci 
Domnul a revărsat peste Sodoma şi Gomora o ploaie de pucioasă şi 
foc. Şi a nimicit acele cetăţi cu toate împrejurimile lor, cu toţi 
locuitorii lor şi cu tot ce creştea pe pămînt. Dar soţia lui Lot s-a uitat 
înapoi şi s-a prefăcut într-un stîlp de sare». 

Se presupune că toate aceste cetăţi distruse se aflau în regiunea de 
sud a Mării Moarte. Expresia “sodomism” se mai foloseşte şi astăzi, 
pentru a defini o viaţă desfrînată. 


Geneza cap. 19; Deuteronomul 29, 23 

JERTFIREA LUI ISAAC 


O cu un an din ziua, în care trimişii cerului l-au vizitat pe 
Avraam, şi Sara i-a născut un fiu. Avraam i-a dat copilului 
numele de Isaac. 

Cînd băiatul crescu mare, Dumnezeu hotărî să pună la încercare 
credinţa şi dragostea lui Avraam şi-i porunci astfel: «Ia pe fiul 
tău, pe singurul tău fiu pe care-l iubeşti, pe Isaac, du-te cu el la 
muntele Moria şi adu-l acolo jertfă». 

Covirşit de durere, Avraam se pregăti totuşi să îndeplinească 
întocmai porunca Domnului pe care-L iubea din adîncul inimii. 
Tăie lemne pentru arderea-de-tot, le încărcă pe un asin şi împreună 
cu fiul şi două slugi porni spre locul pe care i-l alesese Dumnezeu 
pentru a-l sacrifica pe Isaac. 

Pe drum Isaac l-a întrebat: «Tată!.. lată avem foc şi lemne. Dar 
unde este mielul pentru jertfă?» Avraam îi răspunse: «Fiul meu, 
Dumnezeu Însuşi Se va îngriji de mielul jertfei Sale!» 

Ajungînd la poalele muntelui Moria, Avraam lăsă slugile jos, 
iar el urcă în vîrful muntelui împreună cu Isaac şi ridică acolo un 
altar. Aşeză lemnele, apoi îl legă pe fiul său şi-l puse deasupra 
lemnelor... Dar cînd ridică cuțitul pentru lovitură, Dumnezeu prin 
îngerul Său îi strigă din ceruri, zicîndu-i: «Avraam! Avraam! Nu 
ridica mîna asupra băiatului tău şi nu cuteza să-i faci vreun rău, 
căci ştiu acum că te temi de Dumnezeu şi ai fost gata să-ţi jertfeşti 
propriul fiu pentru Mine... Fii deci binecuvîntat,..» 

Dumnezeu Îşi trimite binecuvîntarea tuturor acelor care-L 
iubesc din toată inima. 


Geneza 22, 1-18 





REBECA 


O uram a ajuns la adînci bătrîneţi. Anii treceau şi Isaac, fiul lui, 
era acum un tînăr în floarea vîrstei. Avraam chemă odată sluga 
cea mai bătrînă şi mai credincioasă din casa lui şi-l trimise în 
Mesopotamia, în patria sa, să caute o soţie pentru Isaac. Luînd zece 
cămile cu daruri bogate pentru logodnică şi familia că, sluga porni la 
drum, îndreptându-se spre oraşul unde locuia Nahor, fratele lui 
Avraam. 

Cum ajunse, sluga făcu popas la o fîntînă din preajma oraşului 
şi se puse să se roage Domnului: «Doamne, Dumnezeule, aibi milă 
de stăpînul meu Avraam şi trimite-mi în cale pe fata ce-ai ales-o 
Tu pentru Isaac. Iată eu stau lîngă fîntînă şi fiicele oamenilor din 
cetate vin după apă. Fă aşa ca fata căreia îi voi zice: “Pleacă-ţi, te 
rog, ulciorul să beau”, şi care îmi va răspunde: “Bea, şi am să dau 
de băut şi cămilelor tale”, să fie aceea pe care ai rînduit-o robului 
Tău Isaac şi astfel să pot cunoaşte că Te-ai îndurat de stăpînul 
meu». 

Nu-şi sfîrşi el bine ruga şi o fată deosebit de frumoasă se apropie 
de fîntînă cu ulciorul pe umăr. Ea îşi umplu ulciorul cu apă şi 
porni înapoi. Trimisul lui Avraam alergă înaintea ei şi-i zise: 
«Dă-mi, te rog, să beau din ulciorul tău». «Bea, domnul meu», 
răspunse ea. Şi după ce-i potoli setea, îi zise: «Am să scot apă şi 
pentru cămilele tale, pînă vor bea şi se vor sătura». Omul o privea 
cu negrăită mirare, apoi o întrebă cum o cheamă şi a cui fiică este. 
Fata îi răspunse că o cheamă Rebeca şi e fiica lui Betuel şi nepoata 
lui Nahor, fratele lui Avraam. Ea îl invită să găzduiască peste 
noapte sub acoperişul părinţilor ei, iar sluga se închină Domnului, 
mulţumindu-l că l-a îndreptat spre sălaşul fraţilor lui Avraam. 

Ai casei îl primiră cu dragoste şi el le povesti tuturor că Avraam 
îl trimisese încoace să-i aducă din patrie, de la rubedeniile lui, o 
soţie pentru Isaac, fiul lui. 

Părinţii îşi chemară fiica şi o întrebară: «Vrei să te duci cu omul 
acesta?» Şi ea a răspuns: «Mă duc!» Auzind aşa, ei o 
binecuvîntară, încredinţaţi fiind că aceasta este voia lui 
Dumnezeu. 

Tot astfel şi noi să înălţăm neîncetat rugi Domnului, cerîndu-l 
sfat şi îndrumare pentru orice pas în viaţă. 


Geneza 24, 1-60 

ISAAC ŞI REBECA 


9 Aa o urmă pe sluga lui Avraam şi după o îndelungată 
călătorie caravana lui ajunse în ţinutul unde Isaac îşi aştepta cu 


nerăbdare logodnica. 

Într-o seară, pe cînd Isaac rătăcea prin cîmpie cu gîndul dus 
departe, zări deodată o caravană ce se apropia de dînsul. EI se 
repezi cu bucurie în suflet în întîmpinarea ei. Şi deşi se vedeau 
pentru prima oară în viaţă, cei doi tineri se îndrăgostiră pe loc 
unul de altul. Hărăziţi fiind de Domnul să se însoţească, ei 
întemeiară o căsnicie nespus de fericită, 

Dumnezeu le dărui doi feciori gemeni, pe Esau şi Iacov. Esau 
însă văzuse lumina zilei înaintea lui lacov şi dreptul 
primului-născut îi aparţinea astfel lui. Averea părinţilor o putea 
moşteni numai el unul. 

Fraţii au crescut mari şi nu semănau deloc unul cu altul. Esau 
deveni un iscusit vînător de animale sălbatice, precum şi un om al 
cîmpului. lacov, dimpotrivă, era o fire blândă şi trăia mai mult pe 
lîngă casă. Bătrînul Isaac avea o slăbiciune deosebită pentru Esau 
pentru îndemînarea cu care vîna. Iacov în schimb era fiul iubit al 
mamei. 


Geneza 24, 63-67; 25, 24-28 

IACOV OBŢINE BINECUVÎNTAREA PĂRINTEASCĂ 


A 6 ajunse la o vîrstă înaintată şi vederile îi slăbiră, astfel că 

nu-şi mai putea recunoaşte nici rudele cele mai apropiate. 
Simţindu-şi sfîrşitul aproape, el hotări să-l binecuvînteze din timp pe 
Esau, fiul lui mai mare. Bătrânul tată îl chemă la dînsul şi-i ceru să-i 
aducă ceva vînat, să-l pregătească aşa cum îi plăcea lui mai cu 
deosebire, promiţîndu-i în schimb să-i dea binecuvîntarea sa 
părintească şi dreptul singurului său moştenitor. 

Rebeca însă, care auzise promisiunea soţului ei, îi povesti totul 
lui Iacov. Dorind cu ardoare ca Iacov, şi nu Esau, să primească 
binecuvântarea tatălui, ea puse la cale un şiretlic. În lipsa lui Esau, 
care plecase la vînătoare, ea îl trimise pe Iacov să-i aducă doi iezi 
din turmă şi pregăti mîncarea preferată a lui Isaac. Apoi îl îmbrăcă 
pe Iacov cu haina cea mai frumoasă a lui Esau şi, fiindcă acesta 
era foarte păros, îi înfăşură gâtul şi miinile în pieile iezilor, ca nu 
cumva bătrînul să-l pipăie şi să-i dea pe faţă vicleşugul. 

Iacov intră la tatăl său şi-i întinse mîncarea. «Apropie-te să te 
pipăi, îi zise acesta, ca să mă încredinţez că eşti cu adevărat fiul 
meu Esau». 

lacov se apropie de dînsul şi Isaac îl atinse cu mîna. «Glasul 
este al lui Iacov, zise el, dar miinile sînt ale lui Esau». Şi astfel el 
nu descoperi înşelăciunea, pentru că mfinile lui Iacov, acoperite 
cu pieile iezilor, semănau aidoma miinilor lui Esau. Bătrânul se 
puse apoi să mănînce şi, isprăvindu-şi masa, îi dădu lui Iacov 
binecuvîntarea părintească, declarîndu-l astfel unicul lui 
moştenitor cu dreptul primului născut. 

Astfel Iacov obţinu prin vicleşug binecuvîntarea părintească 
destinată lui Esau. Aflînd de fapta fratelui său, Esau, cuprins de o 
cumplită mînie, declară că-l va omori cu primul prilej. 

VISUL LUI IACOV 


O ana că Esau urmăreşte să se răzbune şi să-l omoare pe Iacov, 

Rebeca îl sfătui pe fiul ei iubit să fugă în Mesopotamia, la fratele 
ei Laban, şi să rămînă câtva timp acolo, pînă se va potoli mînia lui 
Esau. 

Bătrînul lui tată, care îi iertase înşelăciunea, îi ceru la despărţire 
să nu se căsătorească în ţinutul Canaanului, unde locuiau ei, ci 
să-şi aleagă o soţie dintre fetele de la baştina mamei lui, în 
Mesopotamia. Apoi îşi luă cu căldură rămas bun de la dînsul, 
zicîndu-i: «Dumnezeu Cel Atotputernic să te binecuvînteze... şi 
să-ţi dea ţie şi urmaşilor tăi binecuvîntarea lui Avraam, ca să 
stăpîneşti pămîntul pribegiei tale, dăruit de EI tatălui meu». 

Şi astfel Iacov porni în lunga lui călătorie spre Mesopotamia. 

| Apucîndu-l odată noaptea pe drum, el făcu un popas sub cerul 
liber şi se culcă, punîndu-şi o piatră drept căpătii. Dumnezeu îi 
trimise un vis minunat. lacov văzu în faţa lui o scară ce se înălța 
pînă la cer şi pe care urcau şi coborau îngerii. Apoi în capul scării 
i se arătă Domnul şi-i vorbi astfel: «Eu sînt Domnul, Dumnezeul 
tatălui tău Avraam şi Dumnezeul lui Isaac. Nu te teme! Pămîntul 
pe care dormi ţi-l voi da ţie şi urmaşilor tăi. Eu sînt cu tine şi te voi 
feri de toate primejdiile, oriunde vei merge». 

Iacov se trezi din somn şi zise: «Domnul este cu adevărat în 
locul acesta şi eu n-am ştiut!» Apoi luă piatra pe care o pusese 
căpătii, o aşeză ca stîlp de aducere aminte şi făcu următorul 

| jurământ: «Dacă Dumnezeu va fi cu mine şi mă va feri în călătoria 

| mea de toate primejdiile, dacă-mi va da pîine să mănînc şi haine 
să mă îmbrac, dacă mă va lăsa să mă întorc în pace la casa 
părintească, atunci Domnul va fi Dumnezeul meu şi piatra aceasta 
pe care am pus-o ca stîlp de aducere aminte va fi casa lui 
Dumnezeu şi-Ţi voi da, Doamne, a zecea parte din tot ce-mi vei 
da Tu mie». 

ÎNTÎLNIREA LUI IACOV CU RAHELA 


Cica ajunse în cele din urmă la o cîmpie bogată în păşuni. El 

poposi lîngă o fîntînă, gura căreia era astupată cu o piatră. În 
preajma ei nişte păstori aşteptau să se adune mai multe turme, ca să 
răstoarne piatra şi să adape oile. Iacov îi întrebă de unde sînt. «Din 
Haran», răspunseră ei. Atunci el se interesă de nu-l cunosc cumva pe 
Laban. «lat-o pe Rahela, fiica lui!» îi spuseră ei, arătîndu-i o păstoriţă 
ce venea de la păşune cu turma de oi a tatălui ei. 

Auzind aşa, Iacov răsturnă piatra de pe gura fîntînii şi adăpă 
turma unchiului său. După care o sărută pe Rahela cu lacrimi în 
ochi, mărturisindu-i că e vărul ei. Fata se bucură la rîndul ei şi 
dădu fuga acasă să le dea de veste părinţilor. Laban veni într-un 
suflet la fîntînă, îl îmbrăţişă cu căldură şi-l aduse acasă la dînsul. 

Iacov, căruia îi căzuse dragă fata, se înţelese cu unchiul său să-i 
pască turmele timp de şapte ani, urmînd apoi s-o ia de soţie pe 
Rahela, fiica lui cea mai mică. Cei şapte ani trecură ca şapte zile. 
Pînă la urmă însă Laban îl însură cu amîndouă fiicele sale — Lea şi 
Rahela. 

Pe acele timpuri îndepărtate bărbaţii se căsătoreau adesea cu 
rudele lor şi puteau avea mai multe soţii. Acolo, în Mesopotamia, 
soțiile lui Iacov îi aduseră pe lume unsprezece fii şi o fată, iar mai 
tîrziu, în Canaan, Rahela îi mai născu un băiat. 

Iacov agonisise avuţii mari şi locuia în corturi bogate cu soțiile 
şi copiii săi. Avea o mulţime de robi, precum şi numeroase turme 
de oi, cămile şi asini. 

LUPTA LUI IACOV CU DUMNEZEU 


(4) dată Dumnezeu i-a cerut lui Iacov să se întoarcă în Patrie. Iacov 
şi-a adunat întreaga avere şi a pornit spre Canaan împreună cu 
soțiile şi copiii săi. Temîndu-se de mînia lui Esau pentru nedreptatea 
suferită de acesta cu ani în urmă, lacov hotărt să-i trimită daruri ca 
să-i îmblînzească inima şi să-i cîştige bunăvoința. 

În drum spre patrie caravana lui Iacov ajunse la un pîrîu. El îşi 
trecu prin vad întreaga familie, împreună cu tot ce ducea cu dînsul, 
şi rămase singur pe mal. Noaptea Cineva se apropie şi se luptă cu 
el pînă în revărsatul zorilor. Şi Acel Cineva, văzînd că Iacov nu se 
lasă biruit, îi vătămă încheietura coapsei şi-i spuse: «Lasă-mă să 
plec, căci au venit zorile». Iacov însă îi răspunse: «Nu te las pînă 
nu mă vei binecuvînta». Atunci Acel Cineva îl întrebă: «Cum îţi 
spune?» EI îi răspunse: «Iacov». Şi Cel ce se luptase cu dînsul îi 
zise: «De astăzi nu te vei mai numi Iacov, ci Israel, căci ai luptat 
cu Dumnezeu şi vei şti să birui oameni». 

Atunci Iacov îl întrebă: «Spune-mi, Gine eşti?» «De ce Mă mai 
întrebi?» îi răspunse Acela şi îl binecuvîntă pe Iacov. 

Rămas singur, Iacov înţelese că luptase cu Dumnezeu, Care îl 
binecuvîntase cu toată dărnicia Sa pentru stăruința cu care Iacov 
îi ceruse să-l binecuvînteze. 

ÎMPĂCAREA LUI IACOV CU ESAU 


9) | jungînd în ţara Canaanului, Iacov zări deodată pe fratele său 
venind în întîmpinarea lui cu o ceată de patru sute de luptători 
înarmaţi. Iacov le ieşi înainte şi, apropiindu-se de fratele său, se 
aruncă de şapte ori cu faţa la pămînt. Esau alergă spre dînsul, îl 
cuprinse în braţe şi de bucurie amîndoi izbucniră în plîns. Apoi se 
apropiară soțiile cu copiii şi roabele şi i se închinară la rîndul lor lui 
Esau.. 

“Pentru ce mi-ai trimis atîtea daruri?”, î întrebă Esau pe Iacov. 
“Ca să-ţi cîştig bunăvoința, domnul meu!” La care Esau îi 
răspunse prieteneşte: «Eu am de toate din belşug, dragul meu 
frate! Păstrează-ţi ale tale pentru tine». Dar Iacov stărui: «Nu, te 
rog! Dacă ţi-am câştigat într-adevăr bunăvoința, primeşte darul 
acesta din mîna mea... Primeşte, te rog, împreună cu 
binecuvîntarea pe care ţi-am adus-o, fiindcă Dumnezeu m-a 
umplut de bunătăţi şi am de toate...» Şi numai după multe 
insistenţe I-a înduplecat şi Esau a primit în cele din urmă darurile. 

În aceiaşi zi Esau se întoarse acasă, în timp ce Iacov se îndreptă 
spre oraşul Sihem din Canaan, unde îşi întinse tabăra în faţa 
cetăţii. Apoi cumpără partea de ogor pe care îşi aşezase corturile 
şi ridică lui Dumnezeu un altar. 

Astfel i s-a împlinit visul care i se arătase în anii grei ai 
înstrăinării şi pribegiei sale. Dumnezeu i-a trimis tot ce-i 
promisese şi Iacov la rîndul lui n-a uitat să-I mulţumească pentru 
grija şi dragostea pe care i-o arăta de fiecare dată. 

IOSIF, FIUL IUBIT AL LUI IACOV 


aduse pe lume un fiu, pe care îl numiră Beniamin. lacov avea 

um doisprezece fii şi o fiică: Ruben, Simeon, Levi, Iuda, Dan, 

Neftali, Gad, Aşer, Isahar, Zabulon, Dina, Iosif şi Beniamin, fiul lui 
"cel mai mic. 

Iacov îl iubea pe Iosif mai mult decît pe toţi ceilalţi fii ai săi, 
pentru că era “copilul bătrîneţilor lui”. 

La vîrsta de şaptesprezece ani Iosif păştea oile împreună cu 
fraţii lui şi-i povestea tatălui lor ori de cîte ori aceştia săvîrşeau 
ceva necuviincios. Iacov îi dăruise o haină multicoloră şi nespus 
de frumoasă, care-l prindea de minune. Văzînd că tatăl lor îl iubea 
mai mult decit pe toţi ceilalţi fii ai săi, fraţii prinseră să-l urască şi 
să se ferească de dînsul. 

Iosif nu observa ura şi invidia fraţilor săi. EI Îl iubea pe 
Dumnezeu şi asculta de poruncile Lui. Deaceea toate nenorocirile 
care s-au abătut asupra lui, au devenit cu ajutorul lui Dumnezeu o 
adevărată binecuvîntare atât pentru el, cât şi pentru întreaga lui 
familie. 


o i astfel Iacov se statornici iarăşi în Canaan, unde Rahela îi mai 
a 

VISELE LUI IOSIF 


4 osif a avut odată un vis şi dimineaţa l-a povestit fraţilor săi: 
“Ascultaţi visul ce am visat. Se făcea că legam snopi în mijlocul 
cîmpului şi snopul meu parcă s-a ridicat şi stătea în picioare, în timp 
ce snopii voştri s-au strîns împrejur şi s-au închinat snopului meu”. 

Fraţii lui atunci l-au întrebat: “Nu cumva vrei să împărăţeşti 
peste noi! Sau poate ai dori să ne stăpîneşti?” Şi l-au urât cu şi mai 
multă înverşunare pentru visele şi cuvintele lui. 

Altă dată Iosif le-a povestit tatălui şi fraţilor săi că soarele, luna 
şi unsprezece stele i se închinau lui. Auzind aşa, tatăl l-a mustrat, 
spunîndu-i: “Ce înseamnă visul acesta? Nu cumva eu şi mama şi 
fraţii tăi vom veni şi ne vom închina ţie pînă la pămînt?” 

Fraţii s-au supărat iarăşi, iar tatăl a păstrat în minte spusele lui. 

Într-o zi, pe cînd fraţii lui Iosif se aflau cu turmele undeva 
departe de casă, Iacov îl trimise pe Iosif să-i aducă veşti de la 
dînşii. Iosif se bucură şi porni îndată la drum. EI rătăci îndelung, 
pînă dădu însfîrşit de urma lor. 

Fraţi îl zăriră de departe şi unul dintre ei zise către ceilalţi: “Ia 
uitaţi-vă! Vine făuritorul de vise...” 

Şi în timp ce acesta se apropia, fraţii se înţeleseră între dînşii 
să-l omoare şi să-l arunce într-o fîntînă părăsită, iar tatălui lor să-i 
spună că l-a sfîşiat o fiară sălbatică. Şi adăugară: «Vom vedea 
atunci ce se va alege din visele lui». 

IOSIF DEVINE MARE SUPRAVEGHETOR 
ÎN CASA LUI POTIFAR 


| ea ajunşi în Egipt, negustorii îl vîndură pe Iosif lui Potifar, 
unul dintre marii demnitari ai ţării, comandantul gărzii 
faraonului. Dar pînă şi în robie viaţa îi mergea în plin, pentru că Iosif 
ÎI chema mereu în ajutor pe Dumnezeu, şi Domnul răspundea de 
fiecare dată la chemarea lui. 

Văzînd că toate prosperă în mîinile lui, stăpînul îl îndrăgi pe 
Iosif. Avînd deplină încredere într-însul, îl numi mare 
supraveghetor al casei, încredinţîndu-i administrarea tuturor 
bunurilor sale. De dragul lui Iosif, Domnul binecuvîntă casa 
înaltului demnitar egiptean. Iosif vedea cu înţelepciune de 
treburile casnice, astfel că stăpînul nu ducea grijă de nimic. losif 
era un tînăr chipeş şi soţia lui Potifar se îndrăgosti de el. Fiind 
păgînă şi nesocotind poruncile lui Dumnezeu, ea încercă să-l 
înduplece să păcătuiască cu dînsa. Dar Iosif, om cu frica lui 
Dumnezeu, nevrînd să plătească atît de josnic bunătatea stăpînului 
său, o respinse, zicîndu-i: «Cum să fac eu acest mare rău şi să 
păcătuiesc înaintea lui Dumnezeu?» Văzînd că nu reuşeşte să-l 
ademenească, soţia lui Potifar hotărt să se răzbune şi-l pîr pe Iosif 
soţului ei: «Robul evreu, pe care I-ai adus în casa noastră, a venit 
la mine şi a încercat să mă necinstească. lar cînd am început să 
strig şi să chem slugile, şi-a lăsat haina lîngă mine şi a fugit afară». 
Auzind una ca asta, stăpînul s-a mîniat cumplit şi l-a aruncat pe 
Iosif în temniţa faraonului. 

FRAŢII ÎL VÎND PE IOSIF NEGUSTORILOR 


om cel mai mare dintre fraţi, era mai blajin şi mai milostiv 
decît toţi ceilalţi. Auzind ce puneau la cale fraţii lui, el hotărî 
să-l salveze de la moarte pe Iosif şi să-l întoarcă tatălui lor. Ruben îi 
rugă să nu verse sîngele fratelui lor şi să-l lase pe Iosif viu într-o 
fîntînă părăsită, unde tot ar fi murit de foame. Fraţii îi urmară sfatul, 
şi cînd Iosif se apropie de dînşii, se năpustiră asupra lui, îi zmulseră 
frumoasa haină cu care era îmbrăcat şi-l aruncară într-o fîntînă fără 
apă. 

Nu trecu mult şi apăru o caravană de negustori cu mărfuri 
bogate pe care le duceau din Galaad pentru a le vinde în Egipt. 
Atunci unuia dintre fraţi, pe nume Iuda, îi veni ideia să-l vîndă pe 
Iosif negustorilor. Ceilalţi se învoiră pe dată şi, cînd caravana 
ajunse în dreptul lor, îl scoaseră pe Iosif din groapă şi-l vîndură în 
robie pentru douăzeci de arginţi. 

Negustorii îl luară cu ei pe Iosif şi se îndreptară spre Egipt, iar 
fraţii îi stropiră haina cu sînge de ied şi o trimiseră tatălui lor să 
vadă de nu e cumva chiar a fiului său! Iacov recunoscu haina 
însîngerată a fiului şi exclamă cu adîncă durere: «E haina fiului 
meu. L-a sfişiat şi l-a mâncat o fiară sălbatică». În durerea sa 
nemărginită el plîngea şi-l jelea fierbinte pe fiul său iubit, fără a 
bănui cîtuşi de puţin că fiii săi îl minţiseră cu neruşinare. 

Dar omul nu poate ascunde nimic de Dumnezeul Atotvăzător şi 
Atotputernic. E] a desluşit în inimile lor invidia, care i-a adus pe 
fiii lui Iacov pe calea duşmăniei, a minciunii şi a nelegiuirii. 

O, cîtă nevoie avem cu toţii de rugăciune, pentru ca nici un rău 
să nu prindă rădăcini în inimile noastre! Pentru că răul, fie cît de 
mic, poate aduce o groaznică nenorocire! 

IOSIF ÎN TEMNIȚĂ 


pp însă nu l-a părăsit pe Iosif nici între zidurile închisorii. 
El îl ajută să cîştige încrederea şefului închisorii. Acesta, 
simțind că se poate bizui oricînd pe dînsul, îi încredinţă în scurt timp 
paza tuturor întemniţaţilor. 

Dumnezeu este întotdeauna cu cei ce-L iubesc, ajutîndu-i în 
nefericire şi izbăvindu-i de suferinţe. 

Într-o zi au fost aruncaţi în închisoare marele paharnic şi marele 
pitar al curţii, care îl supăraseră pe stăpînul lor, împăratul 
Egiptului. 

Nu trecu mult şi într-o noapte cei doi curteni visară nişte vise 
care păreau să aibă un tîlc ascuns. Dimineaţa Iosif îi întrebă de ce 
erau amîndoi atît de abătuţi. La care curtenii îi răspunseră că li se 
arătaseră nişte vise ciudate şi nu are cine să le dezlege. Atunci 
Iosif le zise: “Tălmăcirile vin de la Dumnezeu. Povestiţi-mi dar 
visele voastre!” Marele paharnic îi destăinui că visase o coardă de 
viţă cu trei lăstari, care au înfrunzit, apoi au dat în floare şi au 
făcut struguri copţi. EI a cules strugurii, i-a stors într-o cupă de la 
masa împărătească şi a întins-o faraonului. 

Iosif i-a explicat pe loc visul: “Cei trei lăstari înseamnă că peste 
trei zile împăratul te va chema la palat şi vei fi iarăşi marele lui 
paharnic”. 

Marele pitar îi povesti şi el visul: se făcea că purta pe cap trei 
coşuri cu pîine şi păsările ciuguleau din coşul cel mai de sus, plin 
de bucate alese pentru faraon. 

Auzind aşa, Iosif îi spuse: “Cele trei coşuri înseamnă că peste 
trei zile faraonul te va chema la dînsul, va porunci să fii spînzurat 
de un copac şi păsările vor ciuguli din carnea ta”. Iar peste trei zile 
prezicerile lui Iosif se împliniră întocmai. 


Geneza 39, 21-23; 40, 1-22. 


68 





IOSIF TĂLMĂCEŞTE VISELE FARAONULUI 


d ia faraonul a avut un vis. Se făcea că şapte vaci grase şi 
frumoase la vedere au ieşit dintr-un rîu şi s-au pus să pască 
printre trestii. În urma lor au ieșit şapte vaci slabe şi le-au mîncat pe 
cele grase. Faraonul a adormit iarăşi şi a visat că pe un pai de grîu au 
crescut şapte spice grase şi pline de boabe, iar apoi au răsărit alte 
şapte spice goale şi arse de vînt, care le-au înghiţit pe cele sănătoase. 

Cuprins de o adîncă tulburare, faraonul i-a chemat la curte pe 
toţi magii şi înţelepţii din Egipt. Dar nimeni dintr-înşii n-a fost în 
stare să tălmăcească acele neobişnuite vise. 

Abia atunci marele paharnic îşi aduse aminte de Iosif şi-i 
povesti faraonului de visele pe care tînărul evreu i le tălmăcise în 
închisoare atît lui, cît şi marelui pitar, şi care se împliniseră 
întocmai. 

Faraonul trimise îndată după Iosif şi, cînd acesta se înfăţişă 
înaintea lui, îi spuse: «Am auzit că ştii să dezlegi visele». La care 
Iosif îi răspunse: «Nu eu, ci Domnul va da un răspuns prielnic 
faraonului». Faraonul îi povesti cele două vise şi Iosif îi lămuri 
tîlcul lor astfel: “Dumnezeu i-a arătat faraonului ce are de făcut. 
Cele şapte vaci frumoase şi cele şapte spice pline înseamnă că 
Egiptul va avea şapte ani rodnici, iar cele şapte vaci slabe şi cele 
şapte spice goale înseamnă şapte ani de secetă şi foamete, care 
vor urma după cei şapte ani de belşug. Visul i s-a arătat de două 
ori faraonului, pentru că aceasta a fost cu adevărat voia Domnului, 
care-şi va aduce la îndeplinire hotărîrea fără nici o întîrziere”. 

Iosif îl mai sfătui pe faraon să aleagă un om înţelept şi priceput 
pe care să-l pună supraveghetor peste toată ţara Egiptului şi care 
în anii de belşug să strîngă provizii destule pentru cei şapte ani de 
foamete. 

IOSIF DEVINE GUVERNATOR AL EGIPTULUI 


O um de profeția lui Iosif, care îi tălmăcise de minune visele, 
faraonul le zise slugilor sale: «Putem noi găsi oare un alt om, 
care să aibă asemenea lui Duhul lui Dumnezeu?» Apoi se întoarse 
către Iosif şi-i vorbi astfel: “De vreme ce Dumnezeu ţi-a făcut 
cunoscut tot adevărul, nimeni altul nu poate fi mai priceput şi mai 
înţelept ca tine, De aceea te numesc mai marele peste casa mea şi tot 
poporul meu va asculta de poruncile tale. Numai scaunul meu de 
domnie mă va ridica mai presus de tine”. 

Faraonul îşi scoase inelul din deget şi-l petrecu pe degetul lui 
Iosif. Îl îmbrăcă cu haine de in subţire şi-i puse un lanţ de aur la 
gît. Apoi îl urcă în carul care venea după carul lui, iar crainicii 
vesteau în cale tot poporul să îngenuncheze în faţa noului mare 
dregător al Egiptului. 

Astfel Iosif ajunse să se înalțe peste întreaga ţară. El se puse 
îndată pe treabă. De-a lungul celor şapte ani de belşug el strînse 
grîne cît nisipul mării, umplînd cu provizii hambarele ţării, pentru 
ca în anii grei ce aveau să urmeze poporul egiptean să nu sufere 
de foame. 

CEI ŞAPTE ANI DE FOAMETE 


pn şapte ani de belşug, pe întreg pămîntul se abătu o secetă 
cumplită, urmată de foamete. O mulţime de oameni se îndrepta 
din toate colţurile lumii spre Egipt să cumpere pfine de la Iosif, care 
adunase provizii bogate de grîne în toate cetăţile Egiptului. 

Auzind că în Egipt sînt mari rezerve de cereale, Iacov trimise 
pe zece din fiii săi să cumpere pfine, lăsîndu-l acasă numai pe 
micuțul Beniamin. 

Avînd împuternicirea faraonului, losif vindea pîine tuturor celor 
înfometați, ce veneau zilnic de pretutindeni, din ţară şi de peste 
hotare. Fraţii i se înfăţişară la rîndul lor, fără însă să-l recunoască. 
Se aruncară cu faţa la pămînt şi-l rugară să le vîndă şi lor pîine. De 
cînd îl vînduseră pentru 20 de arginţi, nu mai auziseră nimic 
despre dînsul şi nu ştiau că Dumnezeu îl înălţase atît de mult. 

Iosif însă nu se trădă cu nimic şi le vorbi cu asprime, 
învinuindu-i că ar fi nişte iscoade care au venit în Egipt să 
spioneze ţara. Înspăimîntaţi la culme, fraţii se puseră să-i explice 
că sînt oameni cinstiţi, doisprezece fii ai aceluiaşi tată, dintre care 
cel mai tînăr fusese lăsat acasă, iar unul nu mai era în viaţă. Losif 
porunci străjilor să-i ducă la închisoare, dar după trei zile îi chemă 
iarăşi la dînsul şi le spuse astfel: “Dacă sînteţi cu adevărat oameni 
cinstiţi, atunci unul dintre voi să rămînă aici. Ceilalţi vor putea 
duce grîul acasă spre a-şi hrăni familiile înfometate. Şi ca să vă 
cred că n-aţi venit încoace cu vreun gînd ascuns, să mi-l aduceţi 
apoi pe fratele vostru mai mic”. 

Auzind aşa, fraţii au prins a vorbi între dînşii: «Sîntem pedepsiţi 
pe bună dreptate pentru fratele nostru. Căci l-am văzut cum se 
ruga şi nu ne-am plecat urechea la suferinţa inimii lui. Deaceea 
s-a şi abătut asupra noastră nenorocirea aceasta!» Bi nu bănuiau 
că guvernatorul egiptean le cunoştea limba, pentru că el le vorbea 
cu ajutorul unui tălmaci. Simţind că îl îneacă lacrimile, Iosif nu se 
mai putu stăpîni şi plecă de lîngă dînşii ca să poată plînge în voie. 
Apoi se întoarse, puse să li se umple sacii cu grâu şi-şi trimise 
fraţii acasă, oprindu-l numai pe Simeon drept ostatec. 

IOSIF SE DESTĂINUIEŞTE FRAȚILOR SĂI 


a ajunşi acasă, fiii lui Iacov îi povestiră tatălui peripeţiile 
neprevăzute prin care trecuseră. Auzind că trebuie să-l trimită 
în Egipt pe Beniamin, fiul lui mai mic şi ultima mîngfiere a 
bătrîneţilor lui, Iacov nu voi în ruptul capului să se despartă de dînsul. 

După o vreme însă pîinea se isprăvi şi Iacov fu nevoit să-i 
trimită iarăşi în Egipt după ceva merinde. Atunci feciorii lui îi 
amintiră că guvernatorul Egiptului îi prevenise să nu i se înfăţişeze 
fără frăţiorul lor cel mai mic. lacov rămase neînduplecat, dar cînd 
foametea se făcu iarăşi simțită, el îşi binecuvîntă feciorii, 
trimiţîndu-l împreună cu ei şi pe Beniamin şi spunîndu-le la 
despărţire: “Fie ca Dumnezeu cel Atotputernic să-i îmblînzească 
inima acelui om şi să vi-l întoarcă odată cu celălalt frate şi pe 
Beniamin”. % 

Fraţii sosiră astfel în Egipt însoţiţi de Beniamin. Dînd cu ochii 
de frăţiorul lui drag, Iosif îşi stăpîni cu greu lacrimile. EI trecu în 
camera învecinată şi izbucni în plîns. Apoi se spălă pe faţă şi 
porunci slugilor să le pregătească oaspeţilor lui o masă bogată. 
Fraţii se simțeau stingheriţi, neştiind cărui fapt îi datorează această 
deosebită cinste. 

În cele din urmă Iosif izbucni într-un plîns sfîşietor şi le spuse 
fraţilor lui: «Eu sînt Iosif! Tatăl meu mai este în viaţă?» Fraţii 
rămaseră încremeniţi şi nu găsiră nimic să-i răspundă. Atunci Iosif 
îi rugă să se apropie de dînsul şi le vorbi astfel: «Eu sînt fratele 
vostru pe care l-aţi vîndut în Egipt. Dar nu fiţi mîhniţi, pentru că 
nu voi, ci Dumnezeu m-a trimis încoace, ca să vă salvez de la 
moarte... Domnul m-a făcut stăpîn în casa faraonului şi guvernator 
al întregului Egipt. Deci întoarceţi-vă cît mai grabnic la tatăl meu 
şi vorbiţi-i astfel: "Aşa spune fiul tău Iosif: Dumnezeu m-a făcut 
stăpîn peste întreaga ţară a Egiptului. Vino la mine... şi te voi hrăni 
aici, căci vor mai fi încă cinci ani grei de foamete. Vino cît mai 
curînd, ca să nu pieri nici tu şi nici casa ta». 

Zicînd aşa, Iosif se aruncă de gâtul fratelui său Beniamin şi 
începu să plîngă. Apoi îi îmbrăţişă cu căldură pe toţi fraţii săi, 
pentru că-i iubea şi-i iertase în adîncul inimii lui pentru tot răul pe 
care i-l căşunaseră. 

ÎNTÂLNIREA LUI IOSIF CU TATĂL SĂU 


O ana despre sosirea fraţilor lui Iosif, faraonul porunci să li se 
dea care încărcate cu provizii şi îmbrăcăminte atît pentru ei, cît 
şi pentru copiii şi părintele lor, pentru ca întreaga lor familie să se 
poată strămuta în Egipt! 

Cînd auzi că Iosif, fiul lui iubit, e în viaţă, inima bătrînului tată 
tresăltă de bucurie şi Iacov strigă: «Iosif, fiul meu, este viu! Voi 
merge să-l văd înainte de a-mi da sufletul...» Apoi Dumnezeu i se 
arătă lui Iacov în vis şi-i spuse: «lacove!.. Eu sînt Dumnezeu, 
Dumnezeul tatălui tău. Nu te teme să cobori în Egipt, căci acolo te 
voi face un mare popor. Eu Însumi voi pogori cu tine în Egipt şi 
tot Eu te voi scoate de acolo». 

Iacov îşi luă copiii, nepoţii, turmele şi averile pe care le 
agonisiseră ei în Canaan, şi plecă în Egipt. Iosif ieşi cu carul în 
întîmpinarea lor. La vederea bătrînului tată se aruncă în braţele 
lui, vărsînd lacrimi de bucurie. 

La vestea sosirii lui Iacov şi a întregii lui familii, faraonul îl 
chemă la dînsul pe Iosif şi-i spuse: “Iată că tatăl şi fraţii tăi au 
venit însfirşit la tine. Întreg Egiptul este deschis înaintea ta. Alege 
cea mai bună parte a ţării şi aşează-i acolo pe toţi ai tăi”. 

Iosif le dădu în stăpînire cea mai bună moşie în ţara Egiptului 
şi-i aproviziona mereu cu pîine şi cu toate cele de trebuinţă. 

Iacov se statornici în Egipt şi nu se mai întoarse în Canaan. Pe 
patul morţii el îi binecuvîntă pe Manase şi Efraim, cei doi fii ai lui 
Iosif, apoi pe toţi cei doisprezece fii ai săi. Iar cînd muri, fiii săi îi 
împliniră ultima dorinţă, ducîndu-i rămăşiţele pămînteşti 
îmbălsămate în Canaan, în peştera de la Macpela, unde erau 
înmormâîntaţi Avraam şi Sara, Isaac şi Rebeca. 

ROBIA ISRAELIŢILOR 


O: trecut mulţi ani la rînd şi lacov s-a săvârşit din viaţă împreună 
cu toţi fiii lui. 

Pe cînd se lupta cu Dumnezeu, odată cu binecuvîntarea pe care 
1-0 ceruse, Iacov primi şi un nume nou — Israel, care în traducere 
înseamnă «cel ce-a luptat cu Dumnezeu». Deaceea urmaşilor lui 
Iacov li se spune pînă astăzi poporul Israel, precum şi poporul 
evreu. Ş 

După moartea lui Iosif pe tronul Egiptului urcă un nou faraon 
care nu auzise niciodată de înțeleptul Iosif, ce salvase poporul de 
foamete. 

Îngrijorat de faptul că poporul Israel creştea şi se întărea din ce 
în ce, faraonul le spuse supuşilor săi: “Trebuie să-i strîmtorăm ca 
să nu se mai înmulțească, pentru ca nu cumva, dacă izbucneşte un 
război, să se unească cu duşmanii împotriva noastră şi să iasă apoi 
din ţară”. 

Faraonul trimise peste tot supraveghetori, care-i mâînară pe 
israeliți la muncile cele mai grele. Dar cu cît îi asupreau mai 
nemilos, cu atît'ei se înmulţeau şi deveneau tot mai puternici, 
înfricoşîndu-i pe egipteni, care dezlănţuiră asupra lor o prigoană 
şi mai crîncenă, făcîndu-le viaţa şi mai amară. 

Dumnezeu însă, văzînd nesfîrşitele suferinţe la care era supus 
poporul Israel, credincios Lui, a hotărât să le trimită un izbăvitor. 

NAŞTEREA LUI MOISE 


Si lui Israel deveneau astfel tot mai puternici şi mai numeroşi 
pe zi ce trecea, cu toate persecuțiile şi muncile grele la care 
erau supuşi. 

Văzînd aşa, faraonul porunci oamenilor săi să smulgă de la sînul 
mamelor pe toţi băieţii nou-născuţi şi să-i arunce în apă. 

În zilele celor mai grele asupriri, o femeie născu un fiu. 
Bizuindu-se cu tot sufletul pe ajutorul lui Dumnezeu, ea înălța 
zilnic rugile cele mai fierbinţi, încredinţîndu-l soarta pruncului 
iubit. 

Timp de trei luni ea îl ţinu bine ascuns, dar cum vocea pruncului 
devenise puternică şi putea fi auzită în orice clipă, punîndu-şi viaţa 
în pericol, femeia culcă micuțul într-un coşuleţ de papură uns cu 
smoală şi-l aşeză în păpurişul de pe malul fluviului Nil. Numele 
acestui copil era Moise. Dumnezeu l-a ales ca mai tîrziu, cînd va 
creşte, să vină în ajutorul poporului Său. Şi inima mamei era 
încredinţată că Domnul va veghea asupra copilului ei drag. 

Femeia o trimise pe Mariam, fiica ei, să se ascundă printre trestii 
în preajma coşuleţului, ca să vadă ce se va întîmpla cu pruncul. 

FIICA FARAONULUI ÎL SALVEAZĂ 
PE MOISE DE LA ÎNEC 


3 
Ce timp fiica faraonului cobor? pe malul Nilului, însoţită de 
roabele sale, şi intră în apă să se scalde. Deodată auzi un scîncet | 
de copil şi dădu cu ochii de un coşuleţ ascuns printre trestii. Fata | 
trimise îndată o roabă să i-l aducă, iar cînd deschise coşuleţul, zări | 
înăuntru un băieţel nespus de drăgălaş, care plîngea cu suspine. 
Prințesei i se făcu milă de dînsul şi hotărt să-l ia la curte si să-l înfieze. 

Atunci Mariam, sora copilului, se apropie şi o întrebă dacă nu-i 
trebuie o doică pentru băieţaşul găsit. Căpătînd învoirea ei, fetiţa 
o aduse pe mama pruncului. Fiica faraonului îi spuse femeii: “Ia 
pruncul şi alăptează-mi-l, iar eu am să-ţi plătesc”. 

Fericită la culme, femeia îşi luă copilaşul, mulţumindu-i lui 
Dumnezeu pentru că dăduse ascultare rugii ei fierbinţi. 

Băiatul crescu mărişor şi femeia îl aduse la palat. Fiica 
faraonului îl primi ca pe feciorul ei şi-i puse numele Moise. 

Anii treceau şi Moise se făcu mare. Dar deşi creştea la curtea 
faraonului şi nu ducea lipsă de nimic, el ştia că este evreu şi inima 
i se strîngea în piept, văzînd cum suferă fraţii lui israeliți, căzuţi în 
robia egiptenilor şi mînaţi de ei la muncile cele mai grele. 

Odată Moise văzu un supraveghetor egiptean care-l bicivia fără 
milă pe un evreu. Văzînd că nu era nimeni în preajmă, el se repezi 
în apărarea lui, îl omor? pe supraveghetor, iar trupul i-l îngropă în 
nisip. 

A doua zi, întîmplîndu-i-se să fie martorul unei încăierări între 
doi evrei, Moise îl întrebă pe cel mai îndîrjit dintre dînşii: «Pentru 
ce baţi pe aproapele tău?» La care acesta îi răspunse: «Cine te-a 
pus căpetenie şi judecător peste noi? Nu cumva vrei să mă omori 
şi pe mine, cum ai omorît ieri pe egipteanul acela?» Moise se 
înfricoşă la auzul acestor cuvinte, zicîndu-şi în sinea lui: «Nu mai 
încape îndoială că fapta mea este cunoscută tuturor». 

Istoria aceasta ajunse şi la urechea faraonului care hotărî să-l 
omoare. La căderea nopţii însă, Moise se strecură afară din oraş şi 
porni pe jos spre răsărit, cu gînd să ceară adăpost în ţara 
Madianului. Ajuns acolo, el făcu cunoştinţă cu preotul Ietro, care-l 
primi în casa lui şi-i dădu de soţie pe Sefora, fiica sa. 

RUGUL APRINS 


9) lui Moise suferi o schimbare bruscă: după cei patruzeci de 
ani petrecuţi la curtea faraonului ca fiu adoptiv al prinţesei, 
urmară alţi patruzeci, în care cunoscu o viaţă simplă şi aspră de 
păstor, îngrijind de turmele socrului său, preotul madianit letro. 

Împăratul Egiptului, cel care-l prigonise pe Moise, nu mai era 
demult în viaţă. În ţară domnea un alt faraon. Dar fiii lui Israel 
gemeau în robie, blestemîndu-şi soarta vitregă şi strigînd către 
Domnul să-i izbăvească de povara suferințelor crîncene. 

Într-o zi, pe cînd păştea oile departe în pustiu, la poalele 
muntelui Horeb, i se arătă deodată îngerul Domnului, învăluit de 
flăcări, în mijlocul unui rug ce ardea cuprins de vîlvătăi, dar nu se 
mistuia de loc. Atunci Moise se îndreptă spre acel foc neobişnuit 
şi Dumnezeu, văzîndu-l că se apropie, îi vorbi din mijlocul rugului 
aprins: «Moise! Moise!.. Să nu te apropii, pînă nu-ţi scoţi 
încălțămintea, pentru că locul pe care calci este un pămînt sfînt... 
Eu sînt Dumnezeul tatălui tău, Dumnezeul lui Avraam, 
Dumnezeul lui Isaac şi Dumnezeul lui Iacov». Moise îşi acoperi 
faţa, căci se temea să-l privească pe Dumnezeu. 

Şi Domnul îi vorbi iarăşi: «Am văzut suferinţele poporului meu 
înrobit de egipteni şi am auzit strigătele pe care le scoate, prigonit 
fiind de asupritorii lui. Eu îi cunosc durerile şi am pogorât să-l 
izbăvesc din mîinele egiptenilor, să-l scot din această ţară şi să-l 
duc într-un pămînt întins şi mănos, unde curge lapte şi miere... 
Iată că strigătele fiilor lui Israel au ajuns pînă la mine şi am văzut 
chinurile la care îi supun egiptenii. Şi acum pleacă la faraon şi 
scoate din Egipt poporul Meu, pe fiii lui Israel!» 

Cuprins de teamă şi îndoială, Moise îi spuse că nu e în stare să 
îndeplinească o asemenea înaltă misiune: «Cine sînt eu să mă duc 
la faraon şi să scot din Egipt pe fiii lui Israel?» Dar Dumnezeu îi 
răspunse: «Eu voi fi cu tine!» 

MOISE ŞI AARON ÎNAINTEA FARAONULUI 


Gu în faţa situaţiei de a pleca în Egipt pentru a reda libertatea 
fiilor lui Iacov, Moise I se plînse cu îndoială în suflet: «O, 
Doamne, eu vorbesc gîngav şi anevoios... Trimite în locul meu pe 
altcineva, pe care-l ştii în stare să-Ţi îndeplinească porunca». 

Atunci Dumnezeu îi răspunse: «Nu-l ai oare pe fratele tău Aaron 
Levitul? EI are darul cuvîntului şi va vorbi poporului în numele 
tău... lar Eu vă voi învăţa ce aveţi de făcut...» 

Şi astfel Moise şi Aaron au plecat la împăratul Egiptului şi i-au 
spus: «Aşa vorbeşte Domnul lui Israel: "Lasă poporul Meu să 
plece şi să-Mi aducă prinos prin jertfe şi rugăciuni». Faraonul însă 
le răspunse: «Cine este Domnul ca să ascult de glasul Lui şi să las 
pe fiii lui Israel să plece?.. Eu nu-L cunosc pe Dumnezeu şi nu-i 
voi lăsa pe israeliți să plece... Moise şi Aaron, pentru ce abateţi 
poporul de la lucrul lui? Duceţi-vă la treburile voastre». 

Şi cuprins de mînie el porunci supraveghetorilor să-i 
prigonească şi mai crîncen pe israeliți, înăsprind poverile muncilor 
lor grele. 

Numeroase semne şi minuni a săvîrşit Domnul înaintea 
faraonului, care însă rămînea cu inima împietrită şi nu se 
îndupleca să elibereze poporul lui Dumnezeu. 

Nouă plăgi cumplite trimise Domnul asupra egiptenilor: apa 
Nilului se prefăcu în sînge, broaştele se înmulţiră, acoperind tot 
Egiptul, ţărîna pămîntului se prefăcu în ţînţari, o sumedenie de 
tăuni pustiiră ţara, o molimă nemiloasă seceră vitele egiptenilor, 
trupurile oamenilor se acoperiră de plăgi şi beşici usturătoare, 
grindina distruse recolta, un nor uriaş de lăcuste şi o beznă neagră 
se abătu asupra întregului Egipt, de nu se vedea om cu om... Deşi 
avu şi el de suferit de pe urma pedepselor dumnezeieşti, faraonul 
rămase neînduplecat şi nu le permise israeliților să plece din ţară. 
Văzând aşa, Moise şi Aaron îl ameninţară cu ultima, a zecea şi cea 
mai păgubitoare urgie. 

SÎNGELE MIELULUI PASCAL 


Crima faraonului a rămas împietrită, cu toate minunile şi urgiile 

dumnezeieşti la care fusese martor. Şi atunci Moise i-a zis: «Aşa 
vorbeşte Domnul: ”Pe la miezul nopţii voi trece prin Egipt şi toţi 
primii născuţi (fiii cei mai mari în familie) ai egiptenilor vor muri, de 
la primul născut al faraonului, care stă pe scaunul lui de domnie, pînă 
la primul născut al roabei de la râşniţă şi pînă la toate animalele 
prim-născute». 

Şi Moise i-a poruncit întregului popor al lui Israel ca fiecare 
familie să taie un miel de un an fără nici un cusur şi cu sîngele lui 
să ungă uşorii şi pragul de sus al uşii. Dumnezeu le-a spus: «Eu 
voi vedea sîngele şi voi trece pe lîngă casele voastre şi nu veţi 
avea de suferit nici o urgie nimicitoare, atunci cînd voi lovi ţara 
Egiptului». 

Fiii lui Iacov îndepliniră porunca Domnului. Egiptenii se 
culcară ca de obicei, dar la miezul nopţii pieriră toţi primii lor 
născuţi. 

Dumnezeu a hotărât să stabilească pentru israeliți «Sărbătoarea 
Paştelui». Cuvîntul «paşte» înseamnă «a ocoli, a trece pe 
alături*». Cu prilejul acestei sărbători israeliţii trebuie să mănînce 
un miel cu pîine nedospită (azimă), în amintirea izbăvirii lor. 


Exodul 11; 12: 1-17,30 
*Cuvîntul are două sensuri: 1. Domnul a ocolit casele evreilor şi le-a cruțat 
primii născuţi.2. Călăuziţi de Dumnezeu, israeliți au trecut Marea Roşie, iar 


creştinii (poporul lui Dumnezeu) prin învierea lui Isus Cristos, Paştele nostru, 
trec de la moarte la viaţă. 

DOMNUL Îl SCOATE PE ISRAELIŢI DIN EGIPT 


ta 3 
« A (i aceeaşi noapte faraonul i-a chemat pe Moise şi Aaron şi le-a 
spus: “Sculaţi-vă şi părăsiţi pămîntul poporului meu! Şi voi, şi 
fiii lui Israel! Duceţi-vă şi aduceţi prinos Domnului, precum aţi zis. 
Luaţi-vă oile şi boii... duceţi-vă şi binecuvîntaţi-mă”. 

Egiptenii zoreau poporul evreu să iasă mai iute din ţară, zicînd: 

“Altfel pierim cu toţii”. | 

Fiii lui Israel au plecat din Ramses spre Sucot, în număr de 
aproape şase sute de mii de bărbaţi pedeştri, afară de copii. O 
mulţime de oameni de tot felul au ieşit cu ei, precum şi turme 
nenumărate de oi şi cirezi de boi. 

Iar din aluatul pe care-l luaseră cu ei din Egipt au copt azime, 
pentru că nu dospise încă, iar ei, izgoniți fiind, nu putuseră zăbovi 
nici măcar să-şi facă mîncare pentru drum». 

Timpul petrecut de fiii lui Israel în Egipt a fost de patru sute 
treizeci de ani, 

Dumnezeu şi-a condus poporul pe un drum ocolit, care ducea 
prin deşert către Marea Roşie. Fiii lui Israel au ieşit în deplină | 
ordine din ţara Egiptului. lar Domnul îi călăuzea, ziua mergînd | 
înaintea lor într-un stîlp de nor, iar noaptea luminîndu-le drumul 
într-un stâlp de foc. Cînd norul se oprea, israeliţii îşi aşezau tabăra, | 
îşi întindeau corturile şi se odihneau, iar cînd norul se urnea din | 
loc, porneau iarăşi la drum. Şi niciodată n-a lipsit stîlpul de nor 
ziua şi stîlpul de foc noaptea din faţa poporului. | 

Tot astfel şi noi, cînd ne lăsăm îndrumați de Dumnezeu, sîntem 
întotdeauna ocrotiţi de Duhul Lui Sfînt, care ne îndreaptă pe calea | 
cea bună şi ne fereşte de paşi greşiţi în viaţă. Atunci norul harului | 
divin va fi întotdeauna în preajma noastră atît în zilele luminoase, | 
cît şi în bezna nopţilor pline de încercări şi nelinişti. Dragostea şi 
mîngîierea Lui vor fi mereu cu noi, atîta timp cît vom căuta 
constant să comunicăm cu EI prin rugăciunile noastre. 


Exodul 12, 31-40; 13, 20-22 

TRECEREA MĂRII ROŞII 


s araonul prinse de veste că israeliţii plecaseră în pustiu nu numai 

ca să aducă jertfă Domnului, ci şi pentru a nu se mai întoarce 
niciodată în robia egipteană. Înfuriat, el hotărî să-i aducă înapoi şi 
porni în urmărirea fugarilor în fruntea cavaleriei, a carelor de luptă şi 
a tuturor oştilor sale. 

Între timp israeliţii poposiseră pe ţărmul Mării Roşii, unde se 
aflau în tabără şi nu mai aveau încotro fugi. Deaceea ei se 
înspăimîntară de moarte, văzînd oştile egiptene ce veneau 
năvalnic pe urmele lor într-un nor de praf. 

Strîmtorat între mare şi oştile- faraonului, poporul lui Dumnezeu 
începu să cârtească împotriva lui Moise, zicînd că l-a scos din 
Egipt ca să moară în pustiu. Moise însă îi linişti pe toţi, 
spunîndu-le: “Nu vă temeţi de nimic! Staţi pe loc şi veţi vedea 
minunea pe care Domnul o va face pentru voi îndată. Căci pe 
egiptenii pe care îi vedeţi acum, nu-i veţi mai vedea niciodată! 
Dumnezeu se va lupta pentru voi!..” 

Dumnezeu îi porunci lui Moise să-şi întindă braţul către mare. 
Iar cînd Moise îşi întinse braţul, Dumnezeu stîrni un vînt puternic 
dinspre răsărit, care alungă valurile. Pînă dimineaţa apele se 
despărţiră în faţa lor, lăsînd o trecere largă, iar marea se uscă. Şi 
fiii lui Israel trecură prin mijlocul mării ca pe uscat, între două 
ziduri de apă. 


Exodul 14, 5-22 

ZDROBIREA OŞTILOR EGIPTENE 
ÎN APELE MĂRII ROŞII 


(te de furie, faraonul se repezi în urmărirea fugarilor, intrînd 
cu întreaga cavalerie, cu toate carele de luptă şi cu mulţimea 
oştilor lui în marea ce se desfăcuse în două în faţa israeliților. Domnul 
stârni învălmăşeală în tabăra egiptenilor, făcînd să sară roţile carelor 
şi împiedicîndu-le astfel mersul. Egiptenii înspăimântați strigară: «Să 
fugim dinaintea lui Israel, căci Domnul luptă pentru el împotriva 
egiptenilor!» 

Iar cînd tot poporul Lui trecu cu bine marea ca pe uscat, Domnul 
îi vorbi astfel lui Moise: «Întinde-ţi braţul spre mare şi apele se 
vor întoarce peste egipteni, peste carele şi călăreţii lor». Moise 
făcu întocmai, şi apa mării se întoarse şi se prăbuşi peste 
urmăritori, îngropîndu-i pe toţi în valuri. 

Astfel şi-a izbăvit Domnul poporul, şi Israel văzut-a puternicia 
miinii ridicate de EI asupra egiptenilor. Şi s-a temut poporul de 
Domnul şi a crezut în EI şi în robul Său Moise. Atunci Moise se 
puse să intoneze împreună cu întreg poporul un cîntec de 
mulţumire către marele lor Izbăvitor: 

«Domnul este tăria şi slava mea, El mi-a adus izbăvirea. El este 
Dumnezeul meu şi eu ÎL voi preamări... Mîna Ta dreaptă şi-a arătat 
tăria, Doamne, şi i-a zdrobit pe vrăjmaşi. Măreţia slavei Tale i-a 
doborât la pămînt pe cei ce s-au ridicat împotriva Ta... Doamne, 
cine este asemenea ie între dumnezei? Cine este ca Tine sublim 
în sfinţenie, bogat în fapte de laudă şi făcător de minuni?.. 
Dumnezeu va împărăţi în veac şi în vecii vecilor». 


Exodul 14, 23-31; 15, 1-18 


96 














DUMNEZEU TRIMITE ISRAELIŢILOR 
MANĂ DIN CER 


(com israeliților străbătea drumurile anevoioase ale pustiului, 
călăuzită de Dumnezeu. Oamenii duceau lipsă de hrană şi apă. 
Iar cînd ajunseră în cele din urmă şi făcură popas în pustiul Sin, 
istoviţi şi însetaţi cum erau, începură cu toţii să murmure împotriva 
lui Moise şi Aaron, zicînd că mai bine piereau în robie, unde cel puţin 
mâncau pe săturate, decît să ajungă aici să moară de foame şi sete. 

Auzind aceste plîngeri, Moise le răspunse: «Domnul a auzit 
plîngerile voastre! Dar ce putem face? Toate murmurele voastre 
se îndreaptă împotriva lui Dumnezeu şi nu împotriva noastră!» 

Şi i-a zis atunci Domnul lui Moise: «Plîngerile fiilor lui Israel 
au ajuns pînă la Mine. Să le spui dar: "Deseară veţi avea la masă 
carne, iar dimineaţa pîine pe săturate şi veţi şti atunci că Eu sînt 
Domnul, Dumnezeul vostru». 

Seara stoluri de prepeliţe se lăsară din zbor şi umplură întreaga 
tabără. Toată lumea îşi pregăti astfel o cină gustoasă, potolindu-şi 
foamea. Iar dimineaţa văzură cu toţii un strat gros de rouă ce se 
lăsase pretutindeni împrejurul taberei. Iar cînd roua se zvîntă, pe 
faţa pustiei rămaseră nişte grăunţe albe ca măzărichea măruntă. 
Era pîinea cerească pe care Domnul o trimitea drept hrană 
poporului Său. Israeliţii au numit-o “mană” şi grăunţele acestea 
aveau un gust plăcut de turtă cu miere. Domnul le-a poruncit să 
culeagă numai atât cît aveau nevoie să-şi astîmpere foamea pentru 
o singură zi. Cine culegea mai mult, prisosul se strica peste noapte. 
Vineri însă trebuiau să strîngă mană pentru două zile, fiindcă 
sîmbăta era ziua de odihnă în cinstea Domnului, zi în care nimeni 
nu avea voie să lucreze. Iar mana, strînsă vineri pentru două zile, 
nu se strica. 

De atunci, timp de patruzeci de ani de pribegie, mana pustiului 
le-a fost fiilor lui Israel pîinea cea de toate zilele. 


Exodul 16, 1-31 

MOISE SCOATE APĂ DIN STÎNCĂ 


i iată că din porunca Domnului întreg poporul Israel a părăsit 
pustiul Sin şi s-a îndreptat spre Refidim, unde s-a aşezat în 
tăbără într-un ţinut lipsit cu desăvîrşire de apă. 

Chinuiţi de sete, oamenii îi strigară înfuriaţi lui Moise: «Dă-ne 
apă să bem!» Moise le răspunse: «Pentru ce căutaţi ceartă cu mine 
şi-L ispitiţi pe Domnul?» Apoi strigă către Domnul, chemîndu-L 
în ajutor. Atunci Dumnezeu îi porunci lui Moise să se ducă la 
muntele Horeb şi să lovească cu toiagul lui într-o stîncă. Moise 
făcu întocmai şi în aceeaşi clipă un şuvoi de apă limpede ţîşni din i 
piatră. Tot poporul îşi potoli setea şi-şi adăpă animalele. 

Moise numi acel loc “Masa şi Meriba”, ceea ce în traducere 
înseamnă ispită şi ceartă, pentru că acolo au cîntit fiii lui Israel şi 
L-au ispitit pe Domnul, zicînd: «Este oare Domnul printre noi sau 
nu este?» 

Pribegind prin pustiu, fiii lui Israel s-au plâns şi au cîrtit de mai 
multe ori împotriva lui Dumnezeu. Pentru un timp scurt Domnul 
a lăsat ca israeliţii să îndure unele greutăţi, spre a le pune la 
încercare credinţa, iar ei pe loc s-au şi îndoit de prezenţa Lui între 
dînşii. A cîrti împotriva Domnului înseamnă a păcătui. Dumnezeu 
nu ne trimite niciodată încercări care să fie peste puterile noastre. 
Dimpotrivă, El ne mîngiie şi ne îmbărbătează, ajutîndu-ne să 
creştem şi să ne întărim credinţa şi încrederea noastră faţă de EI. 


Exodul 17, 1-7 

CBLE ZECE PORUNCI 


Oe avea o fire extrem de blajină. Era alesul Domnului, căruia 
îi slujea cu dragoste şi credinţă, şi deaceea Dumnezeu îi vorbea 
poporului Său prin Moise. 

La trei luni după fuga din Egipt, poporul Israel ajunse la muntele 
Sinai şi poposi la poalele lui pentru un timp mai îndelungat. Moise 
urcă în vârful muntelui, unde Dumnezeu îi înmînă două table de 
piatră cu zece porunci, de care poporul trebuia să asculte şi să le 
împlinească întocmai. 





Exodul cap. 20; Deuteronom cap. 5 

VIŢELUL DE AUR 


O us, pe vîrful muntelui Sinai, Domnul i-a vorbit lui Moise timp 
îndelungat. Văzînd:că Moise nu se mai întoarce, mulţimea se 
strînse în faţa cortului lui Aaron şi-i spuse: “Scoală-te şi fă-ne un 
dumnezeu care să meargă înaintea noastră! Căci nu ştim ce i s-a 
întîmplat lui Moise, omul acela care ne-a scos din ţara Egiptului”. 

Neştiind nimic de soarta lui Moise şi nemaiavînd putere să se 
împotrivească cererii lor, Aaron le răspunse: “Scoateţi-vă cerceii 
de aur din urechi şi aduceţi-i la mine!” Toată lumea îşi scoase 
cerceii din urechi şi-i aduse lui. Aaron îi luă din mîinile lor, îi topi 
şi făcu din metalul astfel adunat un vițel de aur, pe care-l ciopli cu 
dalta. La vederea lui poporul strigă bucuros: “Iată-l, Israele, pe 
dumnezeul tău, care te-a scos din ţara Egiptului!” 

A doua zi ei se sculară dis-de-dimineaţă şi aduseră jertfe 
viţelului, numindu-l domnul lor. Apoi se aşezară la masă şi după 
un ospăț bogat se veseliră cu cîntece şi dansuri. 

Atunci Domnul zise către Moise: «Grăbeşte-te şi coboară jos, 
căci poporul tău, pe care l-ai scos din ţara Egiptului, s-a 
destrăbălat. Prea curînd s-au abătut din calea pe care le-am 
poruncit-o Eu! Şi-au făcut un vițel de aur şi i s-au închinat lui...» 

Dumnezeu avea de gînd să nimicească acest popor îndărătnic şi 
hain. Dar Moise Îl rugă astfel: «Pentru ce să se aprindă mînia Ta, 
Doamne, împotriva poporului Tău, pe care l-ai scos din ţara 
Egiptului cu nemărginită putere şi cu mînă tare? Nu cumva să 
spună egiptenii: "I-a scos oare ca să-i ducă la pieire, să-i omoare 
în munţi şi să-i şteargă de pe faţa pămîntului?" Potoleşte-Ţi mînia, 
Doamne, şi alungă răul pe care vrei să-l faci poporului Tău...» 

Dumnezeu îi ascultă ruga şi renunţă la răul pe care voia să-l 
facă poporului Său. 

Coborînd la poalele muntelui, Moise văzu dezmăţul din tabără 
şi, cuprins la rîndul lui de o cumplită mînie, aruncă cele două ta- 
ble ale legii, spărgîndu-le de o stîncă. Apoi luă viţelul de aur, îl 
sfărîmă şi pulberea lui o împrăştie deasupra apei. 

Istoria aceasta este o bună pildă pentru noi, ca să nu uităm 
niciodată pe Dumnezeul cel Viu şi Atotputernic, precum şi 
harurile şi nenumăratele Lui minuni, şi să nu ne facem chip cioplit. 


Exodul 32, 1-20 

CORTUL ÎNTÎLNIRII 


ama Moise îşi luă cortul şi-l întinse departe de tabără, 
numindu-l “cortul întîlnirii”. Şi toţi acei care-L căutau pe 
Domnul, veneau încoace, 

«Iar cînd Moise se îndrepta spre cort, tot poporul se ridica în 
picioare. Fiecare ieşea în pragul cortului său şi-l urmărea cu ochii 
pe Moise, pînă îl vedea intrînd în cort. Atunci stîlpul de nor pogora 
din cer şi se oprea înaintea lăcaşului sfînt, iar Domnul vorbea cu 
Moise. Şi tot poporul vedea stîlpul de nor la intrare şi fiecare i se 
închina din pragul cortului său. 

Domnul vorbea cu Moise, aşa precum vorbeşte omul cu 
prietenul său bun. După aceea Moise se întorcea în tabără, iar 
tînărul său slujitor Iosua, fiul lui Nun, nu părăsea nici o clipă 
locaşul sfînt». 


Exodul 33, 7-11 

DARURI PENTRU CONSTRUCŢIA 
CORTULUI SFÎNT 


(e ei Domnul porunci prin Moise poporului Său să construiască 
un alt locaş sfînt, unde oamenii să-l poată aduce jertfe şi unde 
să se simtă în permanenţă prezenţa Lui. 

Moise îi adună pe toţi fiii lui Israel şi le spuse: «lată ce a 
poruncit Domnul: "Luaţi din ce aveţi şi aduceţi prinosul vostru 
Domnului, atît cît vă lasă inima, aur, argint şi aramă. Ţesături 
albastre, purpurii, stacojii, in subţire şi păr de capră. Piei de berbec 
vopsite în roşu şi piei de vițel de mare. Lemn de salcîm şi 
untdelemn pentru sfeşnice. Mirodenii pentru mirul de uns şi 
pentru tămiia aromată. Pietre de onix şi alte pietre preţioase pentru 
împodobirea efodului* şi a hoşenului**. Şi cei mai iscusiţi dintre 
voi să vină şi să înfăptuiască tot ce a poruncit Domnul...» 

Şi plecînd de la Moise, toată adunarea fiilor lui Israel a adus cât 
l-a lăsat pe fiecare inima şi cât l-a îndemnat cugetul să aducă dar 
Domnului pentru construirea cortului întîlnirii şi pentru alte 
lucrări necesare locaşului, precum şi pentru veşmintele sfinte. Şi 
veneau bărbaţi şi femei şi fiecare aducea din îndemnul inimii 
inele, cercei, brățări şi alte obiecte preţioase. Fiecare aducea din 
ce avea un prinos de aur Domnului: ţesături albastre, purpurii, 
stacojii, in subţire şi păr de capră, piei de berbec vopsite în roşu şi 
piei de vițel de mare. Şi fiecare din cei ce aveau argint şi aramă 
aducea după puteri lui Dumnezeu în dar. lar cei ce aveau lemn de 
salcîm îl aduceau pentru lucrările de construcţie a cortului. 

Dumnezeu îi iubeşte pe cei ce îşi aduc de bunăvoie prinosul şi îi 
răsplăteşte cu dărnicie pe cei ce contribuie la lucrarea Lui din toată 
inima şi cu toată dragostea ce I-o poartă. 


Exodul 35, 4-29 


*Efod — unul din veşmintele ce făceau părte din îmbrăcăminteă preoțească la 
poporul lui Israel. 

**Hoşen — un pieptar de pînză, fixat pe efod şi împodobit cu douăsprezece pietre 
prețioase, fiecare purtînd numele unei seminţii israelite. 

SFINŢIREA NOULUI CORT 


Oa cort se afla în mijlocul unei curţi dreptunghiulare de 
aproximativ 50 m lungime şi 25 m lăţime, înconjurată de 
coloane cu terminaţii îmbrăcate în bronz. 

Cortul reprezenta un patrulater de aproximativ 15 m lungime, 
5 m Lăţime şi 5 m înălţime. Uşa de intrare era orientată spre răsărit. 

Interiorul cortului era împărţit în două. În prima încăpere, 
denumită “Sanctuar” (sau “Locul sfînt”) şi avînd dimensiuni mai 
mari, se afla altarul de aur pentru arderea mirodeniilor. Alături 
era o masă de aur cu douăsprezece pfini, numite “pfinile punerii 
înaintea Domnului” sau “pfini sfinte”. În aceiaşi încăpere se mai 
afla şi un sfeşnic de aur cu şapte candele. 

A doua încăpere era despărțită de prima printr-o draperie. Aici 
se afla “arca de aur a legămîntului” (sau “chivotul mărturiei”) — o 
ladă cu doi heruvimi de aur pe capac, unde se păstrau tablele legii 
cu cele zece porunci. Toată încăperea era plină de prezenţa şi slava 
lui Dumnezeu şi se numea “Sfînta Sfintelor”. 

În Sanctuar puteau intra numai preoţii, iar în Sfînta Sfintelor 
numai marele preot o singură dată pe an. 

Cînd construcţia noului cort al întîlnirii fu gata, Moise îl sfinţi, 
după care sfinţi şi preoţii ce trebuiau să oficieze serviciul religios. 
Apoi norul divin acoperi cortul întîlnirii şi slava lui Dumnezeu 
umplu întreg locaşul. Noaptea norul ardea, luminînd cortul, iar 
ziua se ridica deasupra lui. Era semnul lui Dumnezeu, care 
călăuzea din Egipt poporul către minunatul pămînt al Canaanului. 

În Biblie cortul se mai numeşte “cortul mărturiei” sau “cortul 
adunării”, pentru că poporul se aduna împrejurul lui pentru 
oficierea serviciului divin. 


Exodul 40, 17-38 

MOISE TRIMITE ISCOADE ÎN CANAAN 


( onvoiul israeliților ajunse în cele din urmă la hotarele ţării Canaanului 

şi-şi întinse tabăra în deşertul Paran. Moise alese douăsprezece 
căpetenii şi le trimise în recunoaştere, zicîndu-le: «Mergeţi de aici spre 
miazăzi... şi cercetaţi întreaga ţară... Aflaţi dacă poporul ce locuieşte acolo 
este tare sau slab, numeros sau puţin la număr... Pămîntul dacă este mănos 
sau sterp... Oraşele dacă sînt deschise sau întărite... Fiţi curajoşi... Şi nu uitaţi 
să aduceţi cu voi şi roade din acel pămînt». 

Cele douăsprezece iscoade (cercetaşi) cutreierară întreg ţinutul şi întîlniră 
în cale grădini minunate, ogoare şi păşuni întinse, precum şi fortărețe mari şi 
puternic întărite, 

Peste patruzeci de zile expediţia se întoarse în tabără cu o bogată povară 
de rodii, smochine şi un ciorchine de struguri atât de mare şi greu, că abia îl 
duceau doi cu ajutorul unei prăjine. 

Iscoadele povestiră întregii adunări despre acea ţară minunată, unde 
“curge lapte şi miere”, adăugînd însă că e locuită de un popor puternic, apărat 
de cetăţi mari şi bine fortificate. «Nu putem merge împotriva acestui popor, 
căci este mult prea puternic faţă de noi», ziceau mulţi dintr-înşii. Uitînd că 
Domnul le promisese ajutorul Său, aceste iscoade descriau în culorile cele 
mai sumbre perspectivele cuceririi Canaanului de către fiii lui Israel. Treptat, 
entuziasmul mulţimii trecu în panică. 

Numai doi din cei doisprezece israeliți trimişi în iscoadă, Iosua şi Caleb, 
rămăseseră credincioşi Domnului. Caleb se adresă mulţimii, căutînd să o 
încurajeze: «Să mergem şi să cucerim această ţară, căci vom fi negreşit 
victorioşi!» 

Poporul însă rămînea surd la toate îndemnurile lor. Oamenii strigau, 
reproşîndu-i lui Moise că i-a adus să-i piardă în pustiu. În cele din urmă fiii 
lui Israel se înţeleseră între dînşii să-şi aleagă o altă căpetenie care să-i 
conducă înapoi în Egipt. Iosua şi Caleb îşi sfîşiară hainele de pe dînşii, zicînd 
mulţimii: «De va fi Domnul bun cu noi, ne va duce şi ne va da nouă pămîntul 
acesta, unde curge lapte şi miere. Numai să nu vă ridicaţi împotriva Lui şi să 
nu vă temeţi de oamenii acestui pămînt... Cu noi este Domnul...» 

Văzînd încăpăţinarea şi necredinţa mulţimii răzvrătite, Moise şi Aaron, 
covirşiţi de mîhnire, căzură cu feţele la pămînt. 

Atunci Domnul zise către Moise: «Pînă cînd Mă va supăra poporul acesta 
şi pînă cînd nu va crede în Mine, cu toate minunile ce am înfăptuit în mijlocul 
lui?» Şi adăugă că-i va pierde pe toţi, iar din Moise va face un popor mai 
puternic şi mai numeros decît acesta. Moise însă îl rugă să-i ierte poporului 
şi acest mare păcat. Dumnezeu se înduplecă şi-şi îmblînzi pedeapsa, hotărînd 
că toţi acei care au cîrtit împotriva Lui vor cădea acolo în pustiu şi numai 
urmaşii poporului răzvrătit vor intra şi vor trăi în ţara Canaanului. Iar dintre 
iscoade, numai losua şi Caleb, drept răsplată pentru credinţa lor neclintită în 
Dumnezeu, se vor bucura de cinstea de a ajunge şi a trăi în pămîntul 
făgăduinţei. 

A IV Carte a lui Moise Numeri 13, 1-34; 14, 1-30 

PEDEPSIREA RĂZVRĂTIŢILOR 


feami porunci tuturor fiilor lui Israel să asculte şi să se supună 
întru totul lui Moise, alesul Lui şi înțeleptul conducător al 
poporului. Dar odată în tabăra israeliților izbucni o răscoală. Două 
sute cincizeci de oameni, în fruntea cărora se aflau Core, Datan şi 
Abiram, puseră la cale un complot împotriva lui Moise. Ei încetară 
să-l mai asculte, învinuindu-l că încearcă să se ridice mai presus de 
toţi ceilalţi. 

La porunca Domnului, Moise adună întreg poporul şi ceru 
tuturor să ocolească sălaşele lui Core, Datan şi Abiram şi să nu se 
atingă de lucrurile lor. Apoi le zise israeliților: «lată cum veţi 
cunoaşte că Domnul m-a trimis şi că eu nu fac nimic după bunul 
meu plac. Dacă oamenii aceştia vor muri, precum mor toţi 
oamenii, dacă-i va ajunge aceiaşi pedeapsă, care-i ajunge pe toţi, 
atunci să ştiţi că nu Domnul m-a trimis la voi. Dar dacă Domnul 
va face un lucru neobişnuit, dacă pămîntul îşi va deschide gura 
şi-i va înghiţi cu tot ce au, iar ei vor cobori de vii în locuinţa 
morţilor, să ştiţi că oamenii aceştia au nesocotit pe Domnul». 

Abia rosti el aceste cuvinte şi pămîntul se despică în două, 
înghiţindu-i atît pe cei trei complotişti, cât şi casele lor, împreună 
cu toţi oamenii lui Core şi cu toată averea lor. Şi au coborât astfel 
de vii cu tot ce aveau în locuinţa morţilor. Şi au pierit din mijlocul 
mulţimii, acoperiţi de pămînt. La ţipătul lor toţi israeliţii, adunaţi 
împrejur, au fugit de teamă ca nu cumva să-i înghită şi pe ei 
pămîntul”. Iar un foc din cer i-a mistuit pe toţi cei două sute 
cincizeci de oameni care se răzvrătiseră împreună cu dînşii. 

Astfel Dumnezeu a arătat tuturor ce groaznic este să înfrunţi 
voinţa Lui. 


Numeri 16: 1-3, 23-35 

ŞARPELE DE ARAMĂ 


da 3 

3 6 lunga lor călătorie prin dogoarea pustiului, israeliţii îşi 
pierdură curînd răbdarea şi prinseră să cîrtească iarăşi împotriva 
lui Dumnezeu, dînd vina pe Moise pentru toate nemulţumirile lor: 
«De ce ne-ai adus aici? Căci nu avem nici pîine, nici apă şi ne-am 
săturat de mana asta nesuferită». Şi o călcară în picioare. Drept 
pedeapsă pentru păcatul acesta Domnul trimise împotriva lor o 
sumedenie de şerpi veninoşi. Oamenii muşcaţi de ei mureau pe 
capete. Mulțimea înspăimîntată se repezi la Moise şi-i zise: «Am 
greşit cîrtind împotriva Domnului şi împotriva ta! Roagă-L pe 

Dumnezeu să ne izbăvească de şerpii veninoşi!» 

Moise îl rugă pe Dumnezeu să se îndure de poporul Său şi 
Domnul îi ascultă rugămintea. «Fă un şarpe de aramă, îi zise EI, şi 
înalţă-l pe un stâlp în mijlocul taberei. Cine dintre oamenii muşcaţi 
de şerpi va privi la dînsul, va rămîne în viaţă». 

Moise făcu un şarpe mare de aramă şi-l înălţă pe un stîlp în 
văzul tuturor. Şi era destul ca cei muşcaţi să se uite la şarpele de 
aramă ca să-şi recapete imediat sănătatea. 

Vedeţi deci că cine se încrede cu toată inima în Dumnezeu, nu 
se teme de nimic. Deşi pare că e cu neputinţă să te vindeci după o 
muşcătură atît de veninoasă, privind la un şarpe de aramă, dar 
dacă sfatul acesta vine de la Dumnezeu Însuşi, înseamnă că 
aceasta este pentru noi singura cale ce duce spre mîntuire. 

Tot astfel ne putem izbăvi şi de muşcăturile veninoase ale 
păcatelor, dacă ne vom îndrepta privirile spre Isus Cristos, 
răstignit pentru noi, oamenii, şi-l vom primi în inimile noastre 
larg deschise. 


Numeri 21, 4-9 

PROROCUL BALAAM ŞI ÎNGERUL 


O oa: îi duşmăneau pe fiii lui Israel, de care se temeau şi 
împotriva cărora unelteau pe ascuns. Odată Balac, regele 
moabiţilor, trimise soli la Balaam, un proroc al Domnului, invitîndu-l 
la curte ca să arunce blestemurile lui asupra israeliților. Atunci 
Dumnezeu îi vorbi astfel prorocului: «Să nu te duci cu ei şi să nu 
blestemi poporul acela, căci este binecuvîntat». Dar Balaam încălecă 
pe măgăriţa lui şi, însoţit de două slugi, plecă la palatul regelui, 
nesocotind astfel porunca divină. Dumnezeu se aprinse de mînie şi 
trimise un înger să-l oprească din cale. 

„Deodată măgăriţa zări în faţa ei un înger cu sabia în mînă. 
Înspăimâîntată, ea se abătu din drum şi o luă de-a dreptul peste cîmp. 
Balaam însă, care nu putea vedea apariţia cerească, se înfurie şi prinse 
să lovească animalul, ca să-l readucă în făgaş. Dar dînd ochii cu 
îngerul, ea o luă iarăşi razna, apoi se lăsă la pămînt şi prorocul începu 
să o bată cu ciomagul. 

Şi iată că Dumnezeu deschise gura măgăriţei, care-i spuse 
stăpînului cu voce omenească: «Ce ţi-am făcut eu, că mă baţi?» Şi 
Balaam îi răspunse: «Pentru că ţi-ai bătut joc de mine. De-aş fi avut 
în mînă o sabie, te-aş fi spintecat aici pe loc!» Dar măgăriţa îi zise: 
«Nu sînt eu oare măgăriţa ta, pe care ai umblat din tinereţe pînă în 
ziua aceasta? Am eu oare obicei să-ţi fac aşa?» Şi el îi răspunse: 
«Nu». 

Atunci Dumnezeu îi deschise ochii şi prorocul, văzînd la rîndul lui 
îngerul, care stătea în mijlocul drumului cu sabia în mînă, căzu pe loc 
cu fruntea la pămînt. Îngerul îi spuse: «Pentru ce ţi-ai bătut măgăriţa? 
Eu ţi-am ieşit în cale ca să te opresc, căci drumul pe care mergi, duce 
la pierzare». Balaam îi răspunse: «Am păcătuit, pentru că n-am ştiut 
că stai înaintea mea. Dar acum, dacă găseşti că nu e bine ceea ce fac, 
mă voi întoarce». La care îngerul i-a răspuns: «Du-te cu oamenii 
aceştia, dar să nu rosteşti decît cuvintele pe care ţi le voi spune eu». 

Cînd auzi că vine Balaam, regele moabiţilor ieşi în întîmpinarea 
lui şi-i spuse: «Blestemă şi defaimă-l pe Israel!» «Cum să blestem pe 
cel pe care nu-l blestemă Dumnezeu? Cum să defaim eu pe cel pe 
care nu-l defaimă Domnul?» Şi în loc să-l blesteme, Balaam îi 
binecuvâîntă de trei ori pe fiii lui Israel. 

Numeri 22, 3—35; 23, 7-20 
*Locuitori ai statului Moab, teritoriul căruia se întindea de-a lungul litoralului 


Mării Moarte. 

MOISE NUMEŞTE ÎN LOCUL SĂU PE IOSUA 


Oi oise ajunse la adînci bătrîneţi şi Dumnezeu îi spuse că în curînd 
va trece în lumea celor drepţi. Dar Moise îl rugă să pună în 
fruntea poporului un vrednic urmaş, ca să nu rămînă oamenii ca nişte 
oi fără păstor. 

lar Domnul îi răspunse: «Ia-l pe Iosua, fiul lui Nun, un bărbat 
cu Duh (dumnezeiesc) într-însul şi pune peste el mîna ta. Apoi 
adu-l în faţa preotului Eleazar şi a întregii adunări şi dă-i poveţe 
înaintea ochilor lor, şi dă-i din slava ta, ca să-l asculte toată 
adunarea fiilor lui Israel. Şi să stea înaintea lui Eleazar care va 
întreba urimul* de hotărîrea Domnului». Moise făcu întocmai 
precum îi poruncise Dumnezeu. 

Vă aduceţi desigur aminte de istoria cu iscoadele trimise în 
Canaan. Iosua era unul din cei doi bărbaţi trimişi în recunoaştere, 
care şi-au afirmat cu tărie credinţa că Dumnezeu va ajuta 
poporului israelit să ajungă în Canaan. Ei încurajau oamenii, 
zicîndu-le: «Nu vă temeţi! Cu noi este Dumnezeu!» A trecut multă 
vreme de la acea întîmplare. Israeliţii au pribegit patruzeci de ani 
prin nisipurile arzătoare ale pustiului. Între timp toţi israeliţii care 
părăsiseră Egiptul s-au stins din viaţă fără să vadă pămîntul 
făgăduinţei. Totul s-a întîmplat întocmai aşa precum a spus 
Dumnezeu: «În pustiul aceasta vor cădea trupurile voastre moarte, 
şi toţi acei dintre voi, care aveţi de la douăzeci de ani în sus şi aţi 
cîrtit împotriva Mea, nu veţi intra în pămîntul pe care vi l-am 
făgăduit cu jurămînt vouă, în afară de Caleb, fiul lui lefuni şi 
Iosua, fiul lui Nun. Pe copilaşii voştri însă, despre care ziceaţi că 
vor ajunge pradă duşmanilor, îi voi duce acolo şi ei vor cunoaşte 
pămîntul pe care voi l-aţi nesocotit... După numărul celor 
patruzeci de zile, în care aţi iscodit ţara Canaanului, veţi suferi 
pedeapsa pentru păcatele voastre timp de patruzeci de ani, cîte un 
an pentru fiecare zi, ca sa vă daţi seama ce înseamnă să fiţi părăsiţi 
de Mine». 

Numeri 14, 29-31; 34-35; 27, 18-23 


*Urim şi tumim — cuvinte tainice ("lumină şi desăvtrşire") scrise şi purtate pe 
pieptarul marelui preot. 

POVEŢE PENTRU COPII 


» )umnezeu îi vorbea poporului Său prin Moise, îndrumîndu-l 

astfel: «Faceţi aşa precum vă porunceşte Domnul Dumnezeul 
vostru şi nu vă abateţi nici la dreapta, nici la stînga. Urmaţi întru totul 
calea pe care Domnul Dumnezeul vostru v-a poruncit să umblaţi, ca 
să trăiţi, să vă simţiţi bine şi să aveţi zile multe în ţara pe care o veţi 
stăpîni... Ascultă, dar, Israele: Domnul Dumnezeul nostru este 
singurul Domn. Să iubeşti pe Domnul Dumnezeul tău cu toată inima 
ta, cu tot sufletul tău şi cu toată puterea ta». 

Moise îi îndemna pe israeliți să le povestească urmaşilor lor 
despre marile semne şi minuni înfăptuite de Dumnezeu în Egipt şi 
în pustiu. EI îi îndemna aşijderi să-şi înveţe copiii să respecte cu 
sfinţenie poruncile Domnului, legile şi învăţătura Lui. Să nu-L 
ispitească pe Domnul Dumnezeu, aşa precum făcuseră părinţii lor 
în pustiu. Moise le spunea astfel: «...Să nu-L uiţi pe Dumnezeul 
tău, care te-a scos din ţara Egiptului, din casa robiei. Teme-te de 
Domnul Dumnezeul tău şi numai Lui Unuia să-l slujeşti... Să nu 
mergi după alţi Dumnezei dintre dumnezeii popoarelor care se 
vor afla în jurul tău... Ca să nu se aprindă mînia Domnului asupra 
ta şi să nu te piardă de pe faţa pămîntului... Păzeşte cu grijă 
poruncile Domnului Dumnezeului tău, legile şi învăţăturile, pe 
care ţi le-a dat şi să faci ceea ce este drept şi bine înaintea 
Domnului...» 


A V Carte a lui Moise 
Deuteronomul 5, 32-33; 6, 4-25 

JERTFA PRIMELOR ROADE 


[ )umnezeu le-a zis prin Moise tuturor israeliților: «Cînd vei intra 

în ţara pe care Domnul Dumnezeul tău ţi-o dă drept moştenire 
şi cînd te vei aşeza în ea, să iei cele dintii roade pe care le vei culege 
din pămîntul tău, să le pui într-un coş şi să le duci la locul pe care-l va 
alege Domnul, ca să dăinuie acolo numele Lui. 

Să te duci la preotul care va fi în acele zile şi să-i spui: 
“Mărturisesc astăzi înaintea Domnului Dumnezeului tău că am 
intrat în ţara pe care Domnul a promis cu jurămînt să ne-o 
hărăzească nouă. ...Şi iată acum aduc primele roade ale pămîntului 
pe care Tu, Doamne, ni le-ai dat”. Să le pui înaintea Domnului 
Dumnezeului adevărat şi să te închini Lui... 

Şi bucură-te împreună cu levitul* şi străinul, care va fi la tine, 
de toate bunurile pe care Domnul Dumnezeul tău ţi le-a dat ţie şi 
casei tale. Iar cînd vei lua toată zeciuiala din roadele pămîntului 
tău în anul al treilea, anul zeciuelii, să o dai levitului, orfanului şi 
văduvei ca să mănînce în locaşurile tale şi să se sature... 

Astăzi Domnul Dumnezeul tău îţi porunceşte să-l îndeplineşti 
toate rînduielile şi poruncile. Să le îndeplineşti şi să le păzeşti cu 
toată inima şi cu tot sufletul tău. 

Astăzi tu ai declarat înaintea Domnului că el va fi Dumnezeul 
tău, că vei umbla pe căile Lui şi vei păzi legile, poruncile, 
rînduielile Lui şi vei asculta de glasul Lui. Şi Domnul ţi-a spus 
astăzi că vei fi poporul Lui, precum ţi-a promis, dacă vei păzi 
toate poruncile Lui. Şi te va înălța mai presus de toate popoarele 
în laudă, în faimă şi măreție». 


Deuteronomul 26, 1-19 


*Leviţii erau urmaşii lui Levi, unul din cei doisprezece fii ai patriarhului Iacov. 
Seminţie aleasă de Domnul pentru slujbele sfinte. 

MOARTEA LUI MOISE 


ta 3 

CT, pragul morţii Moise atinsese vârsta de o sută douăzeci de ani, 
dar vederea nu-i slăbise şi puterea nu i se împuţinase. EI îşi luă 
rămas bun de la poporul său şi din şesurile Moabului se urcă pe unul 
din vârfurile muntelui Nebo din faţa Ierihonului. De aici Dumnezeu îi 
arătă întreaga ţară făgăduită a Canaanului, de la Galaad pînă la Dan, 
precum şi tot ţinutul lui Neftali, Efraim şi Manase, toată ţara lui Iuda 
pînă la Marea de Apus, partea de miază-zi a ţării cu valea Ierihonului 

şi cetatea Palmierilor pînă la Ţoar. 

Şi-i zise Domnul: “Iată ţara pe care am jurat că o voi da 
urmaşilor lui Avraam, Isaac şi Iacov. Te-am lăsat să o vezi cu 
ochii tăi, dar tu nu vei intra în ea”. 

Robul lui Dumnezeu Moise se stinse din viaţă după cuvîntul 
Domnului în ţara Moabului, dar nimeni nu-i cunoaşte nici pînă 
astăzi mormîntul. 

Treizeci de zile l-au plîns fiii lui Israel pe Moise în şesurile 
Moabului. Astfel au trecut zilele de plîns şi jale după Moise... 

De atunci nu s-a mai ridicat în Israel nici un proroc asemeni lui 
Moise, pe care Domnul să-l fi cunoscut faţă către faţă, care din 
voia Lui a făcut atîtea semne şi minuni împotriva faraonului, a 
slujitorilor lui şi a întregii ţări, şi care cu mînă tare a săvîrşit 
înaintea întregului Israel atîtea neasemuite miracole... 

Iar Iosua, fiul lui Nun, pe care Moise îl înzestrase cu duhul 
înţelepciunii, binecuvîntîndu-l, preluă cîrma conducerii, şi fiii lui 
Israel îi dădură ascultare, respectînd întocmai poruncile Domnului 
primite de ei prin Moise. 


Deuteronomul 34, 1-12 


126 








RAHAB SALVEAZĂ ISCOADELE 


3. moartea lui Moise Domnul îi spuse lui Iosua, fiul lui Nun: 
«Robul Meu Moise a murit. Ridică-te dar şi împreună cu tot 
poporul treci Iordanul în ţara pe care am făgăduit cu jurămînt să o 
dau fiilor lui Israel. Orice petec de pămînt, pe care va călca talpa 
piciorului vostru, vi-l dau vouă, precum i-am făgăduit lui Moise... Şi 
cât vei trăi, nimeni nu va putea sta împotriva ta. Eu voi fi cu tine, 
precum am fost cu Moise, şi nu te voi părăsi niciodată... Numai să fii 
tare şi plin de curaj, ca să păzeşti şi să împlineşti întru totul legea pe 
care ţi-a încredinţat-o robul Meu Moise. Să nu te abaţi de la ea nici la 
dreapta, nici la stînga, şi vei izbîndi în toate». 

Israeliţii se aflau în hotarele Canaanului, pregătindu-se să intre 
în luptă cu necredincioşii din această ţară. În faţa lor de partea 
cealaltă a Iordanului se înălţau puternicele ziduri ale cetăţii 
Terihonului. 

Iosua trimise în recunoaştere două iscoade, care izbutiră să 
pătrundă în cetate şi să o cerceteze cu de-amănuntul. Seara însă 
cei doi întîrziară, şi, găsind poarta încuiată, rugară o femeie din 
oraş să-i găzduiască peste noapte. 

Cineva dădu de veste împăratului că două iscoade din tabăra 
israeliților se ascund în cetate în casa unei femei pe nume Rahab. 
Împăratul trimise străji cu poruncă să-i găsească şi să-i prindă fără 
întîrziere pe străinii veniţi să spioneze ţara. 

Rahab însă, care auzise de minunile săvîrşite de Dumnezeu în 
apărarea israeliților şi fiind convinsă că în cele din urmă ei vor 
cuceri lerihonul, care se afla pe pămîntul făgăduinţei, ascunse cele 
două iscoade. Străjilor le spuse că străinii plecaseră odată cu 
amurgul. Ostaşii se repeziră în urmărirea fugarilor pe drumul ce 
ducea spre apa Iordanului. La căderea nopţii femeia le dădu 
iscoadelor o funie, cu ajutorul căreia cei doi coborîră prin fereastra 
casei ce se afla chiar pe zidul cetăţii. Cum ajunseră jos, ei se 
ascunseră în munţii din vecinătate, ca străjile să nu dea de urma 
lor. Iar după trei zile iscoadele trecură cu bine Iordanul şi se 
întoarseră la Iosua, aducîndu-i veşti din cetatea Ierihonului. 


Iosua 1, 1-7; 2, 1-16 

TRECEREA IORDANULUI 


ta 3 
A (i drumul lor spre Ierihon, israeliţii trebuiau să treacă Iordanul. 
Iosua îi încredinţă că Dumnezeu este cu dînşii şi cu ajutorul Lui 
vor trece cu bine pe celălalt mal şi vor învinge cele şapte popoare din 
Canaan. 

«Domnul i-a spus lui Iosua: "Astăzi te voi înălța înaintea 
întregului Israel, ca să ştie că voi fi cu tine, cum am fost cu Moise. 
Iar tu să porunceşti preoţilor care poartă chivotul legămîntului să 
se oprească îndată ce vor intra în apa lordanului”. Şi Iosua i-a 
vorbit astfel mulţimii: “Chivotul legămîntului Domnului va trece 
înaintea voastră prin Iordan. Prin aceasta veţi cunoaşte că 
Dumnezeul Cel Viu se află în mijlocul vostru şi că va izgoni în 
mod sigur dinaintea voastră pe canaaniţi, pe hetiţi, pe heviţi, pe 
pereziţi, pe gheriziţi, pe amoriţi şi pe iebusiţi. Şi îndată ce preoţii 
cu chivotul Domnului vor pune piciorul în apă, Iordanul se va 
despica în două şi apele de Ia vale se vor scurge, iar cele ce vin de 
sus se vor opri şi se vor înălța ca un perete...» 

Şi într-adevăr, îndată ce preoţii care duceau chivotul au intrat în 
Iordan, apele care veneau de sus s-au oprit şi s-au înălţat, formînd 
un perete ce se întindea pînă tocmai la cetatea Adam. Iar apele ce 
coborau spre Marea Moartă s-au scurs în întregime. 

Atunci tot poporul lui Israel a trecut pe fundul Iordanului ca pe 
uscat, în timp ce preoţii stăteau în mijlocul rîului, ţinînd pe umeri 
chivotul legămîntului. 

Şi în amintirea acestei minuni losua a chemat doisprezece 
bărbaţi, cîte unul din fiecare seminţie, şi le-a poruncit să culeagă 
fiecare cîte o piatră din locul unde stăteau preoţii. Iar cînd tot 
poporul a trecut Iordanul, Domnul i-a spus lui Iosua: «Porunceşte 
preoţilor care poartă chivotul mărturiei să iasă din Iordan». Şi cînd 
preoţii au ieşit, apele s-au întors în albia lor şi s-au revărsat ca mai 
înainte peste maluri. 

Şi luînd cele douăsprezece pietre culese din Iordan, Iosua le-a 
ridicat pe locul numit Ghilgal. 


Iosua 3, 7-17; 4, 1-24 

CUCERIREA IERIHONULUI 


9) ja că israeliţii se apropie de cetate, regele Ierihonului 
porunci să se închidă porţile oraşului. Dar Domnul îi zise lui 
Iosua: «lată Eu voi da în mîinile tale Ierihonul, pe regele şi pe vitejii 
lui ostaşi. Toţi acei ce cunosc meşteşugul armelor porniţi şi faceţi o 
singură dată înconjurul cetăţii. Şi aşa să faceţi şase zile la rînd. Şapte 
preoţi să poarte înaintea chivotului şapte trîmbiţe răsunătoare. Iar în 
ziua a şaptea să ocoliţi cetatea de şapte ori şi preoţii să sune din 
trîmbiţe. Iar cînd veţi auzi sunetul trîmbiţei, să scoateţi cu toţii strigăte 
puternice, şi atunci zidurile cetăţii se vor prăbuşi din temelii şi 
poporul va pătrunde din toate părţile în oraş...” 

Oştenii înarmaţi mergeau înaintea preoţilor care sunau întruna 
din trîmbiţe, iar ceilalţi veneau din urmă, după chivotul Domnului. | 
Iosua însă porunci astfel poporului: “Să nu strigaţi! Nimeni să nu 
audă glasul vostru şi nici o vorbă să nu iasă din gura voastră, pînă 
în ziua cînd vă voi zice eu să strigaţi”. | 

Şi astfel chivotul Domnului ocoli o dată zidurile cetăţii şi se | 
întoarse în tabără. A doua zi au mai înconjurat o dată cetatea şi | 
s-au întors în tabără... Şi au făcut astfel şase zile la rînd... lar cînd 
în ziua a şaptea preoţii sunară pentru a şaptea oară din trîmbiţe, 
Iosua zise către popor: “Strigaţi, căci Domnul vă dă cetatea 
vouă!..” Cum auzi poporul glasul trîmbiţelor, strigă odată cu glas 
atît de tare şi răsunător, că zidurile cetăţii se prăbuşiră pînă în 
temelii şi oamenii pătrunseră din toate părţile în oraş». 

Astfel israeliţii zdrobiră rezistenţa celor asediați. 

Între timp Rahab, femeia care salvase vieţile celor două iscoade | 
trimise în recunoaştere, atîrnase la fereastră, după sfatul lor, o | 
funie roşie, spre a fi cruţată de atacatori şi astfel nu avu nimic de 
suferit. Nimeni dintre israeliți nu se atinse nici de ea şi nici de 
familia ei. În schimb cetatea Ierihon se mistui, cuprinsă de flăcări, 
transformîndu-se într-un morman de ruine şi cenuşă. 


Iosua 6, 1-24 

RĂZBOIUL CU AMORIŢII 


(iu s-a încins o luptă crîncenă între israeliți şi duşmanii lor 
amoriţii. «Şi a zis Domnul către Iosua: "Nu te teme de ei, căci 
i-am dat în mâinile tale. Nimeni dintre ei nu vă va putea ţine piept!” 

Iosua a năvălit pe neaşteptate asupra lor, după ce a mărşăluit 
fără întrerupere o noapte întreagă cu oastea lui tocmai din Ghilgal. 
Şi Domnul i-a înfricoşat pe duşmani dinaintea fiilor lui Israel şi 
i-a zdrobit la Gabaon, urmărindu-i pe drumul care duce spre 
înălțimile Bet-Horon şi bătîndu-i pînă la Azeca şi Macheda». 
Bătălia continuă fără întrerupere pînă la apusul soarelui. Şi atunci 
Josua îl rugă pe Dumnezeu să oprească soarele, ca lumina zilei să 
nu se stingă. Şi strigă înaintea israeliților: «Opreşte-te, soare, 
deasupra Gabaonului, şi tu, lună, deasupra văii Aialon!» 

Dumnezeu îi ascultă rugăciunea şi opri soarele şi luna, pînă 
poporul îi înfrânse cu desăvirşire pe vrăjmaşii săi. 

Şi soarele se opri în mijlocul cerului şi nu se grăbi să apună 
aproape o zi întreagă. Şi n-a mai fost nici înainte, nici după aceia 
asemenea zi, în care Domnul să asculte şi să răspundă astfel unei 
rugăminţi omeneşti. Fiindcă Domnul lupta El însuşi pentru Israel. 
După luptă Iosua se întoarse victorios în tabăra de la Ghilgal 
împreună cu toată oastea lui. 

Dumnezeu i-a spus lui Iosua cuvintele pe care le spune tuturor 
celor ce cred în EL: «Nu ţi-am poruncit Eu oare: fii tare şi curajos! 
Nu te teme şi nu te înfricoşa, căci Domnul Dumnezeul tău este cu 
tine, oriunde vei merge». 


Tosua 10, 6-15; 1,9 

JUDECĂTORII ISRAELIŢILOR 


) dinioară, pe cînd israeliţii nu se stabiliseră încă în Canaan, ţinutul 
acestă era populat de numeroase neamuri păgîne: canaaniţi, hetiţi, 
gheriziţi, amoriţi, pereziţi, heviţi şi iebusiţi. Toate aceste neamuri sînt 
cunoscute mai ades sub numele de canaaniţi. Dumnezeu a hotărît să-i 
pedepsească pentru nenumăratele păcate de care se făcuseră vinovaţi. 
Principalii zei veneraţi de canaaniţi erau Baal şi Astarta, soţia lui. 
Ritualurile lor erau însoţite de adevărate orgii. Ei clădeau pe înălţimi 
nişte altare, pe care sacrificau pînă şi oameni. 

Teritoriul Canaanului populat de israeliți se întindea la nord pînă în 
centrul Libanului de astăzi, iar la sud pînă în peninsula Sinai. Hotarul lor 
ajungea pînă la răsărit de rîul Iordan. Moise împărţise pămîntul între 
unsprezece din cele douăsprezece seminţii ale israeliților, urmaşi ai celor 
doisprezece fii ai lui Iacov: Ruben, Simeon, Levi, Iuda, Dan, Neftali, 
Gad, Aşer, Isahar, Zabulon, losif (seminţia lui împărțindu-se la rîndul ei 
în alte două, ale fiilor lui — Efraim şi Manase), precum şi Beniamin. 
Seminţiei lui Levi nu i-a revenit nimic din pămînturile cucerite. Fiind 
aleşii Domnului, leviţii trebuiau să-şi exercite funcţiile preoţeşti la Cortul 
legămîntului. Ei locuiau în oraşe ce aparţineau altor seminţii. 

n primele trei-patru secole după stabilirea lor în Canaan, cele 
douăsprezece seminţii israelite nu constituiau o formaţie statală 
centralizată. Îi unea doar credinţa în Dumnezeul unic, Creatorul cerului 
şi pămîntului. Cu toate acestea israeliți căzură curînd în păcatul idolatriei 
şi începură să se războiască pînă şi între dînşii, nu numai cu neamurile 
învecinate care căutau să-i nimicească. Pentru toate aceste nelegiuiri 
Dumnezeu îi pedepsea de fiecare dată, dîndu-i pe mîna asupritorilor lor — 
moabiţilor,  amoniţilor, amaleciţilor, filistenilor, canaaniţilor, 
madianiţilor şi sidoniţilor. Şi fiii lui Israel erau subjugaţi de aceste 
popoare. Strîmtoraţi de asupritorii lor, ei se căiau şi cereau îndurare. Şi 
bunul Dumnezeu, făcîndu-i-se milă de poporul Său, îi venea în ajutor, 
ridicînd din mijlocul lui “judecători”, care îi eliberau din robie pe 
compatrioţii lor. Dar îndată ce judecătorul murea, oamenii părăseau pe 
Dumnezeu şi se întorceau la cultul zeilor canaaniţi, săvîrşind astfel 
nelegiuiri mai cumplite decît părinţii lor şi abătînd iarăşi peste ei mînia 
Domnului. 

Iată numele cîtorva dintre judecătorii israeliților: Otniel, Jehud, 
Samgar, Debora şi Barac, Ghedeon, Abimelec, Tola, Iair, lefta, Ibţan, 
Elon, Abdon, Samson, preotul Eli şi Samuel. In această carte vă vom 
povesti despre cîţiva dintre ei. 

«În acele zile Israelul nu avea împărat şi fiecare făcea aşa cum credea 
el de cuviinţă». 


Cartea Judecătorilor 

GHEDEON 


tm după moartea lui Iosua israeliţii uitară de poruncile lui 
Dumnezeu şi reveniră la zeii popoarelor învecinate. Fapta lor supără 
pe Domnul care-i pedepsi, permiţîndu-le madianiţilor prădalnici să-i 
supună şi să le pustiască pămînturile. 

Trecură astfel şapte ani lungi şi plini de suferinţe. În cele din urmă 
israeliţii strigară către Domnul, văitîndu-se şi rugîndu-L să le vină în 
ajutor. 

Dumnezeu le auzi vaietele şi ridică din mijlocul lor un nou conducător, 
pe nume Ghedeon. Era un tînăr firav şi fără prea multă încredere în 
propriile lui forţe. Dumnezeu însă îi spuse: «Eu voi fi cu tine şi-i vei 
învinge pe madianiţi ca pe un singur om». 

Dar înainte de a-i înfrînge pe madianiţi, Dumnezu îi porunci lui 
Ghedeon să dărîme altarele zeilor păgâni, ridicate pe moşia tatălui său. 
Ghedeon alese zece slugi dintre cele mai de încredere şi în toiul nopţii 
dărîmă altarul lui Baal, tăind şi toţi “copacii sfinţi” dimprejur. 

Duhul Domnului îi întări inima şi Ghedeon adună curînd o armată 
numeroasă, gata să înfrunte pe duşman. 

Înainte de a porni la luptă, Ghedeon îi ceru lui Dumnezeu un semn 
care să-l convingă că e într-adevăr alesul Lui, chemat să elibereze 
poporul cu propria lui mînă. 

Şi Domnul îi dădu semnul cerut. Valul de Iînă, lăsat peste noapte de 
Ghedeon în arie, se acoperi de rouă, în timp ce pămîntul din preajmă 
rămase uscat. lar în următoarea noapte pămîntul se acoperi de rouă, iar 
Iîna rămase cu desăvîrşire uscată. 

Încredinţat că Domnul e cu dînsul, Ghedeon veni cu întreaga armată 
în faţa taberei madianiţilor. Dumnezeu însă îi spuse: «Poporul tău este 
prea numeros şi nu-i pot da pe madianiţi în mâinile lui, ca să nu se laude 
cumva împotriva Mea şi să zică: "Mîna mea m-a mîntuit". Vesteşte dar 
lucrul acesta în auzul poporului: “Cine se teme sau şovăie, să se întoarcă 
acasă...» Ghedeon făcu întocmai şi din douăzeci şi două de mii de oameni 
mai rămaseră zece mii. Domnul însă îi spuse că şi aceşti zece mii erau 
încă mulţi şi-i porunci lui Ghedeon să-i coboare pe toţi pînă pe mal şi să 
observe cu atenţie care şi cum bea. Cei mai mulţi se lăsau în genunchi şi 
beau direct din apa rîului. Numai trei sute de oşteni încercaţi sorbeau apa 
din pumni, stînd în picioare şi fiind în orice clipă gata de luptă. Atunci 
Domnul îi spuse: «Cu aceşti trei sute de oameni ce au sorbit apa din 
pumni îi voi da pe madianiţi în mîinile voastre». 

Şi aşa s-a întîmplat. Dumnezeu a săvîrşit o mare minune: cei trei sute 
de viteji zdrobiră nenumăratele hoarde “de lăcuste” ale madianiţilor şi 
amaleciţilor, eliberînd astfel poporul căzut în robia lor. 


Judecători cap. 6 şi 7 

VOINICUL SAMSON 


[): îndată ce-şi recăpătau libertatea, israeliţii uitau tot ajutorul şi 
nenumăratele minuni pe care le săvîrşea Dumnezeu pentru 
binele lor. 

Şi iată că în urma unor noi nelegiuiri israeliţii au fost iarăşi 
aspru pedepsiţi şi timp de patruzeci de ani s-au aflat în robia unui 
alt popor vecin, filistenii. 

În bunătatea Lui însă Dumnezeu alese dintre ei un nou judecător 
— pe Samson, un bărbat foarte voinic, puterea neobişnuită a căruia 
se ascundea în pletele lui pe care nu le tăia niciodată. 

Pînă la naşterea pruncului, Dumnezeu îi preveni pe părinţi să-i 
lase părul să crească în voie, pentru că fiul lor avea să devină un 
nazireu* cu misiunea de a elibera Israelul din robia filistenilor. 

Samson era atît de voinic, încît odată sfirtecă în bucăţi un leu 
care i se nimerise în cale. Altă dată culese de jos o falcă de măgar 
cu care se năpusti asupra prigonitorilor şi într-o Singură zi omori 
cu ea o mie de filisteni. 

EI rupea cu uşurinţă, ca pe nişte aţe, cele mai groase funii şi 
lanţuri. Samson cutreiera adesea oraşele filistenilor, care tremurau 
de frica lui. Odată se îndreptă spe Gaza, cu gînd să poposească 
peste noapte în oraş. Filistenii hotărîră să se folosească de acest 
prilej. La căderea serii ei închiseră porţile cetăţii şi puseră străji, 
care în zorii zilei trebuiau să-l prindă şi să-l omoare. La miezul 

"nopţii însă Samson se trezi şi se pregăti să plece din oraş. Găsind 
porţile închise, el le zmulse din pămînt cu tot cu stilpi şi zăvoare 
şi le duse în spate pînă pe vîrful muntelui din faţa Hebronului. 


Judecători 13, 1-5; 14, 5-6; 15, 14-15; 16,3 
*La evrei nazireat (ales, despărţit, consacrat) se numea odinioară o juruinţă, un 
legămint. Cei ce făceau un legămiînt personal se numeau nazariţi sau nazirei. 


Samson era un nazireu închinat lui Dumnezeu pe viaţă încă din copilărie. În 
virtutea legămîntului nazireii se abţineau de la vin şi-şi lăsau părul lung. 

MOARTEA LUI SAMSON 


Ă po de douăzeci de ani, Samson, noul judecător al Israelului, 
semăna o adevărată groază printre filisteni, duşmanii poporului 
său. Ei îl pîndeau întruna, căutînd un prilej să-l răpună, dar nu-i 
puteau veni de hac, pentru că nu ştiau secretul puterii lui. 

Odată ei se adresară unei frumoase filistene, pe care Samson o 
îndrăgise,icerîndu-i să afle secretul puterii lui neobişnuite. Dalila 
(aşa îi spunea femeii) încercă de mai multe ori să-l tragă de limbă, 
dar Samson nu-şi dădea taina pe faţă. Atunci ca începu să-l sîcîie, 
amărîndu-i zilele şi căutînd în fel şi chip să-i smulgă taina. 

Sătul de rugăminţile şi lacrimile ei, Samson îi destăinui în cele 
din urmă tot adevărul. “De m-ar tunde cineva, mi-aş pierde pe loc 
puterile şi aş deveni la fel ca toţi ceilalţi oameni”, îi zise el. Dalila 
aşteptă pînă îl văzu adormit şi plecă să le dea de veste filistenilor. 
Aceştia sosiră îndată şi-i tunseră pe nesimţite pletele. Lipsit de 
puteri, Samson nu mai fu în stare să se apere. Dumnezeu îl 
părăsise, pentru că îşi călcase legămîntul. 

Filistenii îl legară cu două lanţuri de aramă, îi scoaseră ochii 
şi-l aruncară într-o temniţă întunecoasă, punîndu-l să rîşnească 
grăunțe. Cu timpul însă pletele îi crescură la loc şi Samson îşi 
recăpătă puterile de odinioară. 

Odată fruntaşii filistenilor se adunară pentru a aduce jertfe 
zeului lor Dragon, drept mulţumire pentru că li-l dăduse în miîlini 
pe Samson, vrăjmaşul care le pustiise ţara şi ucisese pe mulţi 
dintr-ai lor. 

În toiul petrecerii mulţimea strigă: «Chemaţi-l pe Samson să ne 
distreze!» Samson fu adus din temniţă şi aşezat între două coloane 
pe care se sprijinea întreaga clădire. Atunci el strigă către Domnul: 
«Doamne, Dumnezeule! Adu-ţi aminte de mine şi întăreşte-mă 
încă odată, pentru ca dintr-o singură lovitură să mă răzbun pe 
filisteni pentru cei doi ochi ai mei». Şi adăogă, cuprinzînd cu 
braţele cele două coloane: «Să mor şi eu odată cu filistenii!» Apoi 
se opinti din răsputeri şi toată clădirea se prăbuşi, îngropînd sub 
dărîmături, odată cu el, şi pe toţi filistenii ce se aflau înăuntru. 


Judecători 16, 15-30 

RUT ŞI NAOMI 


GQ): acele timpuri, cînd Israelul era condus de judecători, peste 
pămîntul ţării se abătu odată un val de foamete. Un locuitor din 
Betleem, pe nume Elimelec, hotări să părăsească oraşul natal 
împreună cu soţia sa Naomi şi cu cei doi feciori Mahlon şi Chilion şi 
să se stabilească în îndepărtata ţară a moabiţilor. Ţinutul acesta se 
întindea la răsărit de Marea Moartă. 

Dar Elimelec se stinse curînd din viaţă, lăsînd-o pe Naomi 
văduvă cu doi feciori, care cînd le veni timpul se căsătoriră cu 
două fete moabite Orpa şi Rut. 

Nu trecură bine zece ani şi cei doi feciori muriră la rîndul lor. 
Rămînînd fără soţ şi feciori şi aflînd că la baştină nu mai bîntuie 
foametea, Naomi hotărî să se înapoieze acasă, pe meleagurile ei 
natale. 

Femeia părăsi pămîntul unde trăise ani la rînd şi porni spre casă, 
însoţită de cele două nurori. Pe drum însă, gîndindu-se la soarta 
tinerelor văduve, pe care le ducea într-o ţară cu desăvîrşire străină 
lor, ea le vorbi astfel: «Înapoiaţi-vă la casele mamelor voastre. Şi 
Domnul să se îngrijească de voi, precum v-aţi îngrijit şi voi de cei 
ce au murit şi de mine. Să vă ajute Dumnezeu să vă găsiţi adăpost 
în casele soţilor voştri!» Şi le sărută pe amîndouă. Nurorile însă 
prinseră a suspina şi a plînge: «Noi vrem să mergem cu tine la 
poporul tău!» Dar Naomi le răspunse: «Nu, fiicele mele! Mă tem 
pentru voi, căci mîna Domnului s-a întins împotriva mea». Atunci 
ele îşi ridicară iarăşi glasul şi prinseră a plînge... Orpa o sărută 
şi-şi luă rămas bun de la ea. Rut însă rămase cu dînsa, spunîndu-i: 
«Nu mă alunga de lîngă tine! Căci încotro vei merge tu, voi merge 
şi eu, iar unde vei locui tu, voi locui şi eu. Poporul tău va fi poporul 
meu şi Dumnezeul tău va fi Dumnezeul meu. Şi unde vei muri tu, 
voi muri şi eu şi acolo voi fi îngropată. Orice-mi va face Domnul, 
numai moartea mă va putea despărţi de tine». 

Şi Naomi, văzînd-o neclintită în hotărîrea ei, nu mai stărui. Rut 
o iubea cu toată inima şi nu se îndura s-o părăsească în voia 
soartei. Fie deci ca fapta ei să rămînă o pildă luminoasă pentru noi 
toţi. 

Rut 1, 1-17 

RUT ÎN HOLDELE LUI BOAZ 


, upă o lungă călătorie, Naomi se întoarse în ţară împreună cu 

nora sa. Pe lanurile de orz lumea ieşea la seceriş. Cele două 
femei intrară în Betleem şi tot oraşul ieşi să le vadă. Mulţi se întrebau 
cu îndoială, văzînd-o pe Naomi atât de schimbată şi îmbătrînită: “Ea 
să fie oare?” La care femeia le răspunse: “Să nu-mi mai spuneţi 
Naomi! Numiţi-mă Mara*, pentru toată amărăciunea pe care mi-a 
trimis-o Atotţiitorul. Am plecat dintre voi în belşug, iar Domnul m-a 
întors cu mîinile goale”. 

Într-o zi Rut intră într-o holdă, stăpînul căreia era Boaz, o rudă 
apropiată a răposatului Elimelec, şi prinse să culeagă spice din 
urma secerătorilor. 

Aflând că tînăra femeie este nora bătrînei Naomi, şi-şi lăsase 
toate rudele ca să vină într-un pămînt străin şi să îngrijească de 
soacra ei iubită, Boaz o chemă la dînsul şi-i spuse că poate veni 
zilnic pe ogorul lui. Iar slugilor le porunci să lase pe mirişte cât 
mai multe spice şi să nu o stînjenească cu nimic. Apoi zise, 
întorcîndu-se către Rut: «Dumnezeu să-ţi plătească pentru fapta 
ta şi deplină să-ţi fie răsplata Domnului Dumnezeului lui Israel, 
sub aripile Căruia ai venit să te adăposteşti». 

La rîndul ei buna şi blînda Rut îi răspunse: «O! Fie ca mila ta să 
nu mă părăsească, domnul meu! Căci tu m-ai mîngfiat şi cuvintele 
tale au pătruns în inima roabei tale, deşi nu sînt nici măcar una din 
slugile tale!» 

Nu trecu mult şi Rut deveni soţia lui Boaz şi-i aduse pe lume un 
băiat. «Şi au zis femeile către Naomi: ”Binecuvîntat este Domnul 
că nu te-a lăsat fără moştenitor! Slăvit fie numele lui în Israel! 
Copilul acesta îţi va fi bucuria şi sprijinul bătrîneţelor tale, căci 
l-a născut nora ta, care te iubeşte şi face pentru tine mai mult decît 
ar face şapte fii!" Naomi luă copilul în braţe şi-l hrăni la sînul ei şi 
îngriji de el. Aflînd că în casa bătrînei Naomi s-a născut un băiat, 
vecinele au venit să-l vadă şi i-au pus numele de Obedy». El este 
tatăl lui esei şi străbunul lui David, marele împărat al Israelului, 
despre care vă vom mai vorbi în această carte. 


Rut 1, 19-21; 2, 1-16; 4, 13-17 


*Mara — amărăciune 

RUGĂCIUNEA ANEI 


ta 3 
A 6 Ramataim, un orăşel israelit, locuia un bărbat pe nume Elcana. 
Soţia sa Ana era foarte necăjită, pentru că nu avea nici un copil. 

Odată pe an cei doi soţi plecau la Sila, să se închine şi să aducă 
jertfe Domnului într-un mic locaş sfînt. Dar cum începea să se 
roage, Ana izbucnea în lacrimi şi plîngea ore în şir, fără să 
mănînce şi fără să se odihnească. Elcana o iubea nespus pe soţia 
lui şi i se rupea inima, văzînd-o atît de nefericită. 

Într-o bună zi, ajungînd în dreptul casei Domnului, Ana izbucni 
într-un plîns sfîşietor. Elcana o întrebă: «Ana, de ce plîngi şi nu 
mănînci nimic? Pentru ce îţi sfişii inima? Oare eu nu preţuiesc 
pentru tine mai mult decît zece fii?» 

Ana intră în locaşul sfînt şi începu să se roage Domnului, 
plîngînd amarnic. «Şi femeia făcu un jurămînt: ”Atotputernice 
Doamne Savaot! Dacă vei binevoi să iei aminte la durerea roabei 
tale... şi îmi vei dărui un fiu, îl voi da Ţie pentru toate zilele vieţii 
lui şi nici un fir de păr nu va fi tăiat de pe capul lui!” 

Dar în timp ce se ruga îndelung înaintea Domnului, preotul Eli 
privea la buzele ei care se mişcau în neştire. Şi fiindcă Ana se 
ruga în inima ei şi vocea nu i se auzea, preotul îşi închipui că 
femeia e beată. “Nu ţi-e ruşine să vii beată în casa lui Dumnezeu? 
o mustră el. Du-te şi trezeşte-te”. 

Şi Ana îi răspunse: “Nu, domnul meu! Eu sînt o femeie 
îndurerată, care-şi deschide sufletul înaintea Domnului. Şi n-am 
băut vin şi nici altă băutură tare! Să nu iei pe roaba ta drept o 
făptură netrebnică, căci numai din marea mea durere şi 
amărăciune am vorbit pînă acum!” Atunci Eli îi spuse: “Mergi în 
pace şi Dumnezeul lui Israel să-ţi împlinească rugăciunea!” Iar 
Ana îi răspunse: “Fie ca roaba ta să aibă trecere înaintea ochilor 
tăi!” Şi femeia plecă în calea ei şi gustă din bucate. În locul tristeei 
de mai adineauri, faţa ei exprima acum numai bucurie». 

Dumnezeu îi ascultă rugăciunea şi un an mai tîrziu Ana născu 
un fiu, pe care-l numi Samuel. 


1 Samuel 1, 1-18 

ANA ÎL CONSACRĂ PE SAMUEL DOMNULUI 


Pin băiatul crescu mai măricel, Ana îl aduse în faţa preotului Eli 
şi-i spuse: «Eu sînt femeia care a stat aici înaintea ta şi s-a rugat 
Domnului. lată pentru acest copil m-am rugat eu şi Domnul s-a 
milostivit de mine. Şi acum l-am adus să-l slujească pînă la sfîrşitul 
zilelor sale». 

După aceste cuvinte Ana se închină Bunului Dumnezeu, 
mulţumindu-l şi proslăvindu-L în rugăciune: «Mi se bucură inima 
în Domnul!.. Şi plină de recunoştinţă Îţi sînt pentru ajutorul tău. 
Nimeni nu este sfînt ca Domnul. Şi nu este alt Dumnezeu afară de 
Tine. Nu este stîncă asemenea Dumnezeului nostru. Nu mai vor- 
biţi cu atîta îngîmfare şi nici cuvinte trufaşe să nu mai iasă din 
gura voastră. Căci Dumnezeu este Atotştiutor şi cîntăreşte toate 
faptele noastre... El păzeşte paşii preaiubiţilor Săi, iar cei răi vor 
pieri în întuneric. Căci omul nu va birui prin puterea lui. Şi vrăj- 
maşii Domnului vor tremura...» 

Ana se întoarse acasă, lăsîndu-şi băiatul pe seama preotului Eli 
spre a-l sluji Domnului pînă la sfârşitul zilelor sale. Băiatul creş- 
tea în casa Domnului, iubit de Dumnezeu şi de oameni. În fiecare 
an mama îi aducea veşminte noi, în care fiul ei Îi slujea cu cre- 
dinţă Domnului. 


1 Samuel 1, 25-28; 2: 1-10, 18, 19,26 

DOMNUL SE DESCOPERĂ LUI SAMUEL 


A 
Sha acei ani, cînd Samuel îşi petrecea pînă şi nopţile în templu, 
Cuvîntul Domnului se făcea arareori auzit şi apariţiile divine 
erau tot atît de rare. 

Preotul Eli îşi punea în băiatul acesta toată speranţa, 
considerîndu-l de pe acum urmaşul lui, pentru că cei doi fii ai lui, 
Hofni şi Fineas, erau nişte netrebnici care nu voiau să ştie de Dom- 
nul şi nu-şi făceau datoria de preoţi faţă de popor. 

«Într-o noapte Eli stătea culcat şi dormita cu ochii împînziţi de 
somn. Candela Domnului mai ardea încă, iar Samuel dormea în 
locaşul sfînt, unde se afla chivotul Domnului. Şi atunci Dumne- 
zeu l-a strigat pe nume şi Samuel a răspuns: “Iată-mă!” Şi a aler- 
gat la Eli şi i-a zis: “lată-mă! La ce m-ai chemat?” Bătrînul preot 
i-a răspuns: “Eu nu te-am chemat. Du-te şi te culcă!” Şi Samuel 
s-a dus şi s-a culcat. 

Domnul însă l-a chemat pentru a doua oară. Samuel s-a sculat 
iarăşi, a venit la Eli şi i-a zis: “Iată-mă! De ce m-ai chemat?” Abia 
atunci a înţeles Eli că Însuşi Domnul îl chema pe Samuel şi i-a zis 
acestuia: “Du-te şi te culcă şi dacă vei mai fi chemat odată, să spui 
aşa: "Vorbeşte, Doamne, că robul tău ascultă!” Şi Samuel s-a cul- 
cat iarăşi. 

Şi a venit Domnul şi l-a chemat ca mai înainte: “Samuele, Sam- 
uele!” Iar Samuel i-a răspuns: “Vorbeşte, Doamne, că robul tău 
ascultă!» 

Atunci Domnul i s-a descoperit şi i-a zis că va pedepsi cu străş- 
nicie casa lui Eli pentru nelegiuirile fiilor lui, de care preotul avea 
cunoştinţă, dar pe care nu i-a înfrânat şi nici nu i-a osîndit pentru 
faptele lor. 


1 Samuel 3, 1-14 

MOARTEA PREOTULUI ELI 


fumeze a pedepsit şi de astă dată poporul lui Israel, pentru 
care a început o lungă şi grea perioadă de robie şi asuprire, 
căzînd iarăşi sub stăpînire străină. 

«Filistenii şi-au desfăşurat oştile şi în bătălia ce s-a încins isra- 
eliţii au fost înfrînţi, pierzînd în luptă aproape patru mii de oame- 
ni. Cînd poporul s-a întors în tabără, bătrînii lui Israel au întrebat: 
"Pentru ce ne-a înfrînt Domnul astăzi înaintea filistenilor? Haide- 
ţi să luăm cu noi din Silo chivotul legămîntului, ca Domnul să Se 
întoarcă în mijlocul nostru şi să ne salveze din mîinile duşmani- 
lor!” Şi poporul trimise la Silo crainici care aduseră arca legămîn- 
tului Domnului Savaot... Iar cei doi fii ai lui Eli: Hofni şi Fineas, 
erau şi ei acolo, lîngă chivotul legii...» 

Urmă o bătălie sîngeroasă şi israeliţii, înfrînţi pentru a doua 
oară, pierdură pe cîmpul de luptă treizeci de mii de pedestraşi. 
Chivotul legii căzu în mîinile filistenilor, iar Hofni şi Fineas îşi 
găsiră acolo moartea. 

În oraşul Silo sosi în fugă un crainic de pe cîmpul de luptă cu 
vestea groaznicei înfrîngeri pe care o suferise poporul său. Oraşul 
se umplu de strigăte şi vaiete. În vremea asta, bătrîn şi aproape 
orb, preotul Eli stătea pe un scaun la marginea drumului, aştep- 
tînd rezultatul luptei. Auzind larma şi vaietele din cetate, el între- 
bă crainicul ce se întîmplase. «Poporul a suferit o mare înfrîngere, 
îi spuse crainicul. Fiii tăi, Hofni şi Fineas, au murit, iar chivotul 
lui Dumnezeu a căzut în mîinile filistenilor». 

Cînd auzi de pierderea chivotului legii, Eli se prăbuşi de pe 
scaun, îşi frînse ceafa şi muri pe loc. Avea atunci nouăzeci şi opt 
de ani şi timp de patruzeci de ani fusese judecător în Israel. 

Asupra casei lui Eli se abătuse astfel pedeapsa Domnului, 
împlinindu-se cuvintele Lui, rostite în noaptea cînd îi vorbise lui 
Samuel. Şi întregul Israel a aflat atunci că Samuel este cel ce s-a 
învrednicit să fie prorocul lui Dumnezeu. 


1 Samuel 4, 1-18 

SAUL ESTE ALES ÎMPĂRAT 


(5 amuel deveni un mare şi înţelept proroc al poporului său. El îi 
îndemna întruna pe compatrioţii lui să nu se mai închine 
idolilor şi să se întoarcă la credinţa cea adevărată şi la Dumnezeul 
Cel Viu. 

Dar ajungînd la adînci bătrîneţi şi avînd nevoie de ajutor, Sam- 
vel îi numi judecători în Israel pe cei doi fii ai lui. Ei însă erau 
nişte oameni lacomi de câştiguri uşoare şi în loc să urmeze calea 
cea dreaptă, luau daruri şi judecau strîmb. 

Văzînd aşa, bătrînii lui Israel veniră la Samuel şi-i spuseră: «Tu 
peste noi un împărat, aşa precum au toate popoarele învecinate». 

Încredinţat fiind că rugămintea lor este nedreaptă, Samuel le 
ceru un răgaz în care să se sfătuiască cu Dumnezeu. Şi Domnul îi 
vorbi astfel: «Ascultă de popor în tot ce-ţi spune el. Căci nu pe 
tine te-au lepădat, ci pe Mine, ca să nu mai domnesc peste ei. Bi se 
poartă cu tine cum s-au purtat întotdeauna de cînd i-am scos din 
Egipt şi pînă în ziua de astăzi, părăsindu-MĂ şi slujind altor dum- 
nezei. Ascultă-le deci cuvîntul, dar lămureşte-le şi arată-le drep- 
turile împăratului care va domni peste ei». 

Samuel împărtăşi poporului toate cuvintele Domnului şi îi pre- 
veni că împăratul pe care îl cer ei îi va subjuga şi ei vor geme sub 
jugul lui, dar Domnul nu va răspunde rugilor lor. 

Bătrînii însă îi nesocotiră sfatul, cerîndu-i cu stăruinţă un 
împărat. 

Şi Dumnezeu trimise la Samuel un tînăr înalt şi voinic, pe nume 
Saul, şi-i spuse astfel: «Iată omul despre care ţi-am vorbit. EI va 
domni peste poporul Meu». Samuel luă vasul cu untdelemn şi unse 
cu mir capul lui Saul. Apoi îl sărută şi-i spuse: «Iată Domnul te 
unge pe tine, ca să domneşti asupra moştenirii Sale. Vei conduce 
poporul lui Dumnezeu şi-l vei izbăvi din mîna vrăjmaşilor». 

Şi astfel Saul a devenit împăratul Israelului. 


1 Samuel 8, 1-22; 9, 17; 10,1 

DAVID CIOBĂNAŞUL -— VIITOR ÎMPĂRAT 


Cina lui Saul, împăratul Israelului, s-a dovedit a fi fără credință 
înaintea lui Dumnezeu. În timpul domniei sale nesocotea adesea 
poruncile Domnului. Văzînd aşa, Samuel i-a spus odată: «Rău ai făcut 
că n-ai păzit porunca ce ţi-a dat-o Domnul. Căci atunci EI ar fi întărit 
pe vecie stăpînirea ta peste Israel. Acum însă domnia ta nu va mai 
dăinui. Dumnezeu va alege un bărbat după inima Sa, pe care îl va 
numi căpetenia poporului Său, fiindcă tu nu I-ai împlinit poruncile». 

Nu trecu mult şi Dumnezeu îi arătă lui Samuel un tînăr chipeş, 
voinic şi viteaz, pe nume David. Tînărul păştea oile tatălui său. 
Era un ciobănaş vrednic şi cînd se întîmpla ca un leu să-i răpească 
o oaie din turmă, se repezea după el şi smulgea nevinovata jertfă 
din colții fiarei. 

La porunca Domnului Samuel îl unse pe David cu mir ca pe 
viitorul împărat al poporului Israel. Din acea zi Duhul lui Dumne- 
zeu era mereu cu David. Şi Duhul lui Dumnezeu îl părăsi pe Saul, 
care căzu pradă unui duh rău. Atunci Saul trimise slugi să-i gă- 
sească pe cineva care ştia să cînte frumos din gură şi la harpă şi 
măiestria căruia să-i poată tămădui inima bolnavă. Slugile adu- 
seră pe David care, plăcîndu-i împăratului, rămase să slujească la 
curte. Saul îl făcu scutierul* său. 


1 Samuel 13, 13-14; 16, 11-23 


*Scutier — purtătorul scutului şi armelor unui domn sau a unei căpetenii. 

DAVID ŞI GOLIAT 


sy ilistenii dezlănţuiră un nou război împotriva poporului lui Israel. 
Saul le ieşi în întîmpinare în fruntea armatei sale. EI îşi întinse 
tabăra pe un munte în faţa oştirilor filistene şi se pregăti de luptă. 

Printre luptători se aflau şi cei trei fraţi mai mari ai lui David. Peste 
cîteva zile tatăl îl trimise pe David cu merinde pentru fraţii lui şi cu porun- 
ca să se întoarne cît mai curînd cu veşti din tabără. 

În timp ce-şi căuta fraţii, David zări deodată în valea ce despărțea cele 
două armate un uriaş filistean, pe nume Goliat, îmbrăcat cu o platoşă şi 
un coif de aramă şi înarmat cu o suliță uriaşă şi un scut tot atît de mare. 

Goliat cobora zilnic în vale şi-şi bătea joc de poporul lui Israel, 
hulindu-L pe Dumnezeul Cel Viu şi strigînd cu glas de tunet că dacă 
cineva dintre israeliți va primi să lupte cu dînsul şi-l va birui, atunci filis- 
tenii vor deveni robii lor. Dacă însă el va fi biruitorul, atunci israeliţii vor 
trebui să depună armele şi să se supună lor. 

Dar înfricoşaţi de înfăţişarea lui războinică, nimeni din tabăra israeli- 
ţilor nu cuteza să iasă şi să-l înfrunte pe Goliat. 

Auzind că omul acesta îl huleşte pe Dumnezeul Cel Viu şi oastea 
israeliților, David îl rugă pe Saul să-i permită să se lupte cu uriaşul filis-. 
tean. Saul îi răspunse: «Tu nu vei putea să te baţi cu dînsul, căci eşti abia 
un copilandru, iar el este războinic încă din tinereţea lui». David însă îi 
povesti cum îi ajuta Dumnezeu să răpună lei şi urşi, atunci cînd fiarele se 
năpusteau asupra turmei după pradă. Odată ce I-a ajutat să lupte cu leul, 
cu atît mai mult îl va ajuta să lupte împotriva uriaşului. Saul se înduplecă 
în cele din urmă, îl îmbrăcă cu platoşă şi coif de aramă şi-l încinse cu 
sabia lui. 

Nefiind deprins cu sabia şi armura grea, David le aruncă de pe dînsul, 
îşi luă toiagul, alese cinci pietre netede din pîrău şi le puse în tolbă. Apoi 
cu praştia în mînă se îndreptă spre Goliat. 

Dînd cu ochii de David, uriaşul începu să rîdă cu hohote, zicînd: «Ce 
vii asupra mea cu toiag şi pietre ca împotriva unui cîine?» David îi 
răspunse: «Tu vii asupra mea cu sabie, cu lance şi pavăză, pe cînd eu vin 
asupra ta în Numele Domnului Savaot, Dumnezeul oştilor lui Israel, pe 
care tu le-ai defăimat». 

Şi David scoase din tolbă o piatră, o puse în praştie, se încordă şi o 
trimise cu putere drept în fruntea uriaşului, care se prăbuşi fără suflare la 
pămînt. Apoi se repezi la el, îi smulse din teacă sabia şi-i reteză cu ea 
capul. 

Iar filistenii, văzîndu-l pe voinicul lor Goliat învins şi răpus, o luară la 
fugă, urmăriţi de armata israeliților, care obţinu astfel o strălucită victo- 
rie asupra duşmanului. 


1 Samuel 17, 1-53 

IONATAN 


Cm Saul îl întrebă pe David, cînd acesta îi aduse ca trofeu 
capul lui Goliat: «Al cui eşti, tinere?» David îi răspunse: «Sînt 
fiul lui lesei din Betleem». 

Ionatan, fiul lui Saul, se nimerise să fie şi el de faţă la această 
discuţie. Era un tînăr în floarea vîrstei şi de-o vitejie fără pereche. 
Ionatan îl îndrăgi din toată inima pe David, legînd cu el o trainică 
prietenie. Ca semn al frăţiei sale sincere el îi dărui veşmîntul, 
cingătoarea, sabia şi arcul său. David îi răspundea cu aceeaşi nes- 
chimbată prietenie! 

Saul însă nu vedea cu ochi buni prietenia celor doi tineri. După 
biruinţa lui David asupra lui Goliat, toată lumea ieşea în întîmpi- 
narea lui, ridicîndu-l în slăvi şi cîntînd cu un entuziasm de nedes- 
cris: «Saul a învins mii, iar David zeci de mii!» Cîntecele acestea 
îl umpleau de amărăciune pe împărat, care nu voia să împartă cu 
nimeni slava. De atunci el prinse să-l urască pe David şi căuta 
mereu un prilej ca să-i pună capăt vieţii. 

Odată, pe cînd David cînta în faţa lui la harpă ca să alunge du- 
hul rău ce bîntuia din nou în inima bolnavă a împăratului, Saul 
apucă o suliță şi o aruncă asupra tînărului. David izbuti să se fere- 
ască la timp şi să-şi salveze astfel viaţa. Ionatan îl salvă de cîteva 
ori de mînia tatălui său, pe care îl mustră odată, zicîndu-i pe faţă: 
«Să nu greşească împăratul împotriva robului său David, căci el 
n-a păcătuit cu nimic împotriva ta şi tot ce-a săvîrşit a fost numai 
spre binele tău. EI şi-a pus viaţa în primejdie ca să-L răpună pe 
filistean şi Domnul a dăruit prin mîna lui o mare biruinţă pentru 
tot Israelul. Tu ai văzut aceasta şi te-ai bucurat. Atunci de ce dar 
vrei să păcătuieşti împotriva unui sînge nevinovat şi să omori pe 
David fără nici un temei?» La început Saul a ascultat de sfatul 
fiului său şi a jurat pe Domnul Cel Viu că David nu va avea nimic 
de suferit din partea lui. 


1 Samuel 17, 57-58; 18, 1-11; 19, 1-6 

DAVID ÎN TABĂRA LUI SAUL 


Qye zi ce trecea, ura lui Saul creştea fără stavilă. În cele din urmă 
el hotărî să-l răpună pe David. Ionatan se grăbi să-l prevină pe 
bunul său prieten de pericolul ce-l ameninţa. David reuşi să se 
strecoare din palat şi împreună cu o ceată de oameni devotați lui cu 
trup şi suflet se refugie în munţi. Saul porni imediat în urmărirea lui 
cu o armată numeroasă, dar toate căutările lui se dovediră a fi 
zadarnice, pentru că Dumnezeu veghea asupra fugarului. În schimb 
David avusese nu odată prilejul să-l omoare pe Saul, dar nu se 
atinsese de el, pentru că Îl iubea pe Domnul şi Îi urma calea cea 
dreaptă. 

Odată Saul porni pe urmele lui David în fruntea a trei mii de oşteni 
de elită, aleşi din toată ţara, Aflînd că împăratul se oprise peste noap- 
te pe coasta unui deal, David se strecură în tabără împreună cu prie- 
tenul său Abişai şi pătrunse în cortul, unde împăratul Saul dormea 
dus. Apropiindu-se de el şi zărind o suliță înfiptă în pămînt la căpăti- 
iul împăratului, Abisai îi spuse lui David: «Lasă-mă să-l străpung 
dintr-o lovitură pe Saul cu sulița lui». David însă nu-l lăsă să ridice 
mîna împotriva unsului Domnului, zicîndu-i că va veni o zi cînd În- 
suşi Domnul îl va lovi fără cruţare. Şi luînd cu ei sulița şi ulciorul cu 
apă de la căpătiiul împăratului, cei doi ieşiră din cort şi părăsiră pe 
nesimţite tabăra. Nimeni dintre ostaşi nu-i simţi, pentru că un somn 
greu de la Domnul căzuse peste ei... 

A doua zi David se arătă pe vîrful muntelui din faţa taberei împără- 
teşti şi-l strigă pe Saul, arătîndu-i lucrurile pe care le luase din cortul 
lui. Înţelegînd că fusese la un pas de moarte şi David nu profitase de 
ocazie ca să se răzbune pentru tot răul pe care i-l căşunase, Saul îi 
spuse ruşinat: «Am greşit, Davide, fiul meu! Întoarce-te! De azi în- 
colo eu n-am să te mai năpăstuiesc, pentru că ai fost mărinimos şi 
mi-ai cruțat viaţa. M-am purtat ca un bezmetic şi am săvîrşit o 
cumplită greşală împotriva ta». 

Saul îi promise lui David să nu-l mai năpăstuiască, dar în sinea lui 
îl ura cu aceiaşi înverşunare, pentru că ÎI respinsese pe Dumnezeu şi 
nu voia să alunge multa răutate ce-şi făcuse cuib în inima lui. 

Tot astfel şi noi nu vom putea niciodată învinge răutatea, invidia, 
ura, nerecunoştinţa, neascultarea, precum şi alte porniri urâte din noi, 
dacă nu-L vom ruga pe Dumnezeu să ne ajute să le alungăm din ini- 
mile noastre. 


1 Samuel 20, 1-43, 26, 2-21 

DAVID DEVINE ÎMPĂRAT AL 
ÎNTREGULUI ISRAEL 


Le 

N (i urma unei bătălii sîngeroase cu filistenii, un oştean veni la 
David şi i se aruncă la picioare cu vestea că Saul şi fiul său 
Ionatan au căzut în luptă. Oşteanul era convins că David se va bucura, 
aflînd de moartea duşmanului său neîmpăcat. Dar cu inima copleşită 
de durere, David uită pe loc toate suferinţele pe care le îndurase de pe 
“ urma lui Saul şi-i plînse cu nemîngiiată jale atît pe el, cît şi pe fiul 
său, printr-un cîntec de pomenire, care suna astfel: «Saul şi Ionatan 
iubiţi şi uniţi au fost în viaţa lor, şi iată că nici moartea nu i-a putut 
despărţi. Erau mai ageri decât vulturii şi mai puternici decît leii... Fiice 
ale Israelului! Plîngeţi pe Saul, cel ce v-a îmbrăcat în purpură şi alte 
odoare şi v-a pus pe haine podoabe de aur! Au căzut pe cîmpul de 
luptă vitejii!.. Plîng după tine, frate lonatane! Căci dragostea ta a fost 

pentru mine mai presus de dragostea femeilor...» 

Astfel a deplîns David moartea împăratului Saul şi a fiului său 
Ionatan. Apoi la porunca Domnului plecă îndată şi se stabili cu 
toţi ai săi în oraşul Hebron. După el sosiră şi mulţi alţi iudei şi 
curînd David fu uns împărat peste Iudeia — Regatul de sud*. Iar 
după şapte ani şi jumătate de domnie la Hebron David a fost uns 
împărat peste întregul stat israelit. Dumnezeu şi-a respectat astfel 
pe deplin promisiunea dată prorocului Samuel... 


2 Samuel 1, 1-4; 23-27; 2, 1-4 


*Pe atunci ţara era divizată în Regatul de nord — Israelul şi Regatul de sud — 
Iudeea sau luda. 

CHIVOTUL DOMNULUI ADUS LA IERUSALIM 


€) dată devenit împărat, David hotărî ca Ierusalimul să devină ca- 
pitala Israelului întregit. Dumnezeu l-a binecuvîntat pe David 
dîndu-i înţelepciune şi putere ca să-i înfrîngă pe toţi duşmanii 
Israelului. 

David îl iubea nespus pe Dumnezeu şi dorea să aibă lîngă el, în 
capitala ţării, sfîntul chivot al legii. Chivotul fusese capturat într-o 
luptă de către filisteni. Mai tîrziu, după ce Domnul îi lovi cu plăgi 
groaznice, filistenii îl înapoiară israeliților şi chivotul se află un 
timp într-o mică localitate Chiriat-learim, în casa unui om pe 
nume Aminadab. David hotărî că venise timpul să-l aducă în 
oraşul sfînt Ierusalim. 

Odată el adună o mare mulţime de oameni şi în fruntea acestui 
alai plecă după sfîntul chivot. Preoţii îl aduseră în capitală şi-l 
ridicară pe muntele Sion. În culmea fericirii, David îl proslăvea 
pe milostivul Dumnezeu, cîntînd din harpă şi jucînd de bucurie 
înaintea Lui. Plin de entuziasm, poporul îi cînta la rîndul lui osa- 
nale şi suna din trîmbiţe. 

Chivotul a fost depus în mijlocul cortului pe care David îl ridi- 
case din timp pentru această ceremonie. Apoi împăratul aduse jert- 

„fe de mulţumire Domnului şi binecuvîntă poporul în Numele Lui, 
împărțind tuturor celor de faţă cîte o pîine, o bucată de carne frip- 
tă şi o turtă. 

Domnul îi promise apoi lui David să-i întărească împărăţia, 
zicînd: «Eu îi voi fi tată şi el Îmi va fi fiu. De va greşi, îl voi 
pedepsi cu toiagul bărbaţilor şi cu loviturile fiilor oamenilor, dar 
nu-l voi lipsi de mila Mea, precum l-am lipsit pe Saul, pe care 
l-am îndepărtat dinaintea ta. Casa şi împărăţia ta vor dăinui în 
veci, precum şi scaunul tău de domnie îl voi întări în veci de veci». 

Cuvintele acestea divine i le-a împărtăşit lui David prorocul Na- 
tan. La auzul lor, David 1 s-a închinat Domnului şi a prins să se 
roage: «Cine sînt eu, Doamne, Dumnezeule, şi ce este casa mea, 
de m-ai făcut să ajung unde sînt?... Mare eşti în toate, Doamne, 
Dumnezeule, căci nu este nimeni asemenea ie şi nu este alt Dum- 
nezeu afară de Tine!.. Şi acum, Doamne, Dumnezeule, întăreşte 
pe veci cuvîntul pe care l-ai rostit asupra robului Tău şi asupra 
casei lui şi împlineşte ceea ce i-ai făgăduit prin Cuvîntul Tău...» 


2 Samuel 6, 2-19; 7, 14-16, 18-29 

PSALMII LUI DAVID 


Q>) e cînd era încă păstor, lui David îi plăcea nespus să cînte la 
harpă şi să intoneze psalmi alcătuiți de el însuşi. Iar cînd a 
devenit împărat, a continuat să compună cîntări pe care le interpretau 
atât cîntăreţi consacraţi, cât şi poporul de rînd pentru slava Domnului. 

În Sfînta Scriptură sînt incluşi mulţi psalmi ai lui David, inspi- 
raţi de dragostea lui pentru Dumnezeu şi care proslăvesc Numele 
Său. 

David cunoştea foarte bine în ce măsură oile au nevoie de un 
păstor vrednic, căci în tinereţe singur le purta de grijă. Deaceea în 
unul din psalmii săi el cîntă astfel despre Domnul: 

«Domnul este Păstorul meu; 

nu voi duce lipsă de nimic. 

EI mă paşte în păşuni verzi 

şi mă duce la ape de odihnă; 

îmi înviorează sufletul 

şi mă călăuzeşte pe cărări drepte, 

pentru Numele Său. 

Chiar de-ar fi să umblu prin valea umbrei morţii, 

nu mă tem de nici un rău, căci Tu eşti cu mine. 

Toiagul şi nuiaua Ta mă mîngiie. 

Tu îmi întinzi o masă în faţa potrivnicilor mei, 

îmi ungi capul cu untdelemn 

şi paharul meu este plin de dă pe deasupra. 

Da, fericirea şi îndurarea mă vor însoţi 

în toate zilele vieţii mele 

şi voi locui în casa Domnului 

pînă la sfirşitul zilelor mele». 


Psalmul 23 

PROROCUL NATAN LA DAVID 


piu îi era devotat cu trup şi suflet lui Dumnezu şi nu ieşea din 
cuvîntul Lui. Diavolul însă îl urmărea necontenit, aşa precum 
urmăreşte el pe fiecare dintre noi, căutînd să-i sădească în inimă să- 
mâînţa răului. Şi odată David se lăsă ademenit şi săvîrşi un mare păcat. 

Într-o seară el ieşi pe acoperişul casei domneşti după căldura toro- 
pitoare a zilei şi zări prin fereastra unei case o femeie de o rară fru- 
museţe care se scălda. Dar cum o văzu pe Batşeba, căci aşa se numea 
femeia, David se şi îndrăgosti de ea. Împăratul însă nu o putea lua în 
căsătorie, pentru că era măritată. Atunci diavolul îi strecură un gînd 
necurat şi el căzu în ispită. David îl trimise pe soţul Batşebei într-o 
luptă grea cu duşmanii din care acesta nu se mai întoarse. 

Şi împăratul o luă astfel pe Batşeba de soţie. 

După o vreme Domnul îl trimise la împărat pe Natan prorocul, 
care îi povesti următoarea parabolă: «Într-o cetate erau doi oameni: 
unul bogat şi altul sărac. Bogatul avea o mulţime de turme şi cirezi. 
Săracul nu avea decît o mieluşea, pe care o hrănea şi o creştea împre- 
ună cu copiii lui. Ea mînca din aceeaşi bucată de pîine cu el, bea din 
aceeaşi ulcică, dormea la sînul lui şi era pentru el ca o fiică. Şi a venit 
la omul acel bogat un călător. Şi bogatul nu s-a îndurat să ia din oile 
sau boii lui ca să pregătească o cină, ci a luat mieluşeaua săracului şi 
a gătit-o pentru călătorul care venise la el...» 

David strigă cu mînie: «Omul care a săvîrşit asemenea faptă este 
vrednic de moarte. Iar pentru mioară trebuie să întoarcă patru miei, 
pentru că s-a purtat aşa şi n-a avut milă». 

Atunci Natan îi vorbi lui David: «Tu eşti omul acesta». Şi prorocul 
îl mustră cu asprime pentru fapta lui rea. David îşi înţelese vina şi se 
căi sincer, zicînd: «Am păcătuit înaintea Domnului». 

Natan îi răspunse: «Domnul îţi iartă păcatul: tu nu vei muri. Dar 
pentru că prin fapta aceasta ai făcut pe vrăjmaşii Domnului să-L hu- 
lească, pruncul ce ţi s-a născut va muri negreşit». 

Astfel, deşi păcatul lui David a fost iertat, el n-a rămas nepedepsit. 

Mai tîrziu David a compus un psalm de pocăință pentru fapta lui, 
în care spunea: «Spală-mă şi voi fi mai alb decît zăpada. Zideşte în 
mine o inimă curată, Doamne, şi înnoieşte un duh statornic în mine!..» 


2 Samuel 11, 2-17; 12, 1-14; Psalmul 51, 7-10 

MOARTEA LUI ABSALOM 


O sun era unul din fiii împăratului David. Era un tînăr mîndru 
şi chipeş la înfăţişare, cu nişte plete lungi şi bogate, de o rară 
frumuseţe. Dar avea o inimă trufaşă, vicleană şi rea şi nu voia să ştie 
de Dumnezeu. 

Absalom nu-şi iubea tatăl şi rîvnea să ocupe cît mai curînd 
tronul împărătesc. E1 se bucura de o mare popularitate printre is- 
raeliţi, deşi o cîştigase prin minciună, făţărnicie şi prefăcută bună- 
voinţă. În scurt timp strînse o numeroasă oştire cu care se îndreptă 
spre Ierusalim. 

David fu nevoit să părăsească în grabă lerusalimul împreună cu 
ostaşii ce-i rămăseseră credincioşi, găsindu-şi refugiul într-o ce- 
tate pustiită. 

Absalom află curînd locul unde se afla tatăl său şi porni imediat 
în urmărirea lui. La vestea că fiul lui se pregăteşte să-l atace, Da- 
vid îşi adună şi el oastea şi o trimise împotriva lui. Împăratul 
porunci însă cu străşnicie ca nimeni să nu se atingă de el şi să-i 
cruţe viaţa. Cu tot răul pe care i-l căşunase, în adîncul inimii Da- 
vid îi nutrea aceeaşi caldă dragoste părintească. 

Bătălia avu loc într-o pădure. Dumnezeu era de partea lui Da- 
vid şi oastea lui îi zdrobi pe răsculați. Soldaţii lui Absalom îşi 
căutară scăparea prin fugă. În timp ce fugea călare pe un catîr, 
Absalom îşi încurcă părul în ramurile pletoase ale unui copac şi 
rămase astfel atîrnat între cer şi pămînt. Catîrul fugi de sub el, 
părăsindu-l în voia soartei. 

Ioab, comandantul suprem al armatei lui David, dădu peste Ab- 
salom şi-i străpunse inima încă plină de viaţă cu trei suliţi, neso- 
cotind astfel porunca împăratului. 

Moartea fiului său iubit îl îndureră adînc pe David, care-l plînse 
cu lacrimi amare: «O, fiul meu Absalom, Absalom, fiul meu! Mai 
bine muream eu în locul lui! Atsalom, Absalom, fiul meu!» 

Dumnezeu l-a lovit pe Absalom în floarea tinereţii sale răzvră- 
tite. 

In Biblie stă scris: «Dacă cineva îl blestemă pe tatăl său şi pe 
mama sa, lumina i se va stinge în mijlocul întunericului». 


2 Samuel 14, 25-26; 15, 1-6; 18: 2-14,32-33; Proverbele 20,20 

DOMNIA ÎNŢELEPTULUI SOLOMON 


fn moartea lui David, Dumnezeu alese peste Israel pe destoi- 
nicul lui fiu Solomon. Odată Domnul i se arătă lui Solomon în 
vis şi-i spuse să ceară tot ce doreşte, iar EI îi va îndeplini dorinţa. 
Atunci Solomon, ştiind cât îi e de greu unui tînăr lipsit de experienţă 
să fie un împărat bun şi drept, ceru înţelepciune, fără care n-ar fi 
putut conduce un popor atît de numeros. 

Plăcîndu-i cuvîntul lui Solomon, Dumnezeu îi răspunse: «Fiind- 
că n-ai cerut pentru tine nici viaţă lungă, nici bogății, nici moartea 
vrăjmaşilor tăi, ci numai o judecată înţeleaptă spre a putea face 
dreptate, iată că-ţi îndeplinesc cuvîntul. Îți dau o inimă înţeleaptă 
şi pricepută. Îți mai dau şi ce n-ai cerut: bogății şi mărire, aşa încît 
în tot timpul vieţii tale nici unul dintre împărați nu va fi asemenea 
ţie. Şi dacă vei umbla pe căile Mele şi vei păzi şi vei urma legile şi 
poruncile Mele, precum a făcut David, tatăl tău, îţi voi înmulţi şi 
zilele». 

Odată veniră la Solomon două femei care se certau pentru un 
copil nou-născut. Fiecare susţinea că pruncul era al ei. Pentru a 
putea afla care femeie minţise şi care avea dreptate, Solomon 
porunci să se aducă o sabie şi zise: “Tăieţi copilul în două şi daţi o 
jumătate uneia şi o jumătate alteia”. 

Împăratul voia numai să le pună la încercare şi nici nu se gîndea 
să omoare nevinovatul copilaş. 

Atunci una dintre femei zise: “Să nu fie nici al meu, nici al tău! 
Tăiaţi-l!” Cealaltă însă strigă înfricoşată: “Daţi-l mai bine ei, nu- 
mai să rămînă în viaţă”. 

Astfel descoperi împăratul pe adevărata mamă a pruncului, pen- 
tru că ea era gata să-şi dea copilul alteia, numai să ştie că el va 
rămîne în viaţă. 

Dacă vom asculta şi noi de Domnul şi-i vom cere înţelepciune 
înainte de toate, EI ne va îndeplini dorinţa. Căci Domnul a zis: 
“Cere şi ţi se va da”. (Matei 20, 7) 


1 Împărați 3, 5-28 

TEMPLUL LUI DUMNEZEU 


ame i-a promis lui David că fiul său Solomon va construi 
o casă a Domnului, care se va numi templu şi va fi plină de 
prezenţa şi slava Lui. 

Solomon îndeplini porunca Domnului şi ridică pentru EI la Ie- 
rusalim un templu neasemuit de frumos. Pereţii interiori erau îm- 
brăcaţi în aur şi la lumina sfeşnicelor şi a candelelor totul strălu- 
cea în culorile cele mai vii. Templul se afla într-o curte împrejmu- 
ită cu un zid de piatră. În curte se înşirau zece mari spălătoare de 
aramă cu apa pentru jertfe. Un bazin de proporţii uriaşe, fixat pe 
doisprezece boi de aramă, conţinea apa în care se spălau preoţii. 

În mijlocul curţii se înălța şi un altar mare de aramă. Înăuntrul 
templului se afla un sanctuar numit debir, pentru Sfînta Sfintelor, 
îmbrăcat în aur curat şi destinat chivotului legămîntului. În faţa 
debirului era un altar de aur masiv, pe care preoţii ardeau tămiie. 
În debir se găseau sculpturile a doi mari îngeri-heruvimi, lucrate 
în lemn de măslin sălbatic şi poleite cu aur. Heruvimii erau atît de 
mari, încît aripile lor desfăcute, care se întîlneau la mijloc, ating- 
eau cu vîrfurile pereţii opuşi ai sanctuarului. 

Pereţii templului era împodobiţi cu figuri de heruvimi, palmieri 
şi flori aurite. Pardoseala era şi ea poleită cu aur. 


1 Împărați 6, 14-36 

SOLOMON BINECUVÎNTEAZĂ TEMPLUL 


(d lucrările de construcţie ale templului luară sfîrşit, preoţii 
aduseră chivotul legii şi-l aşezară sub aripile heruvimilor în 
Sfînta Sfintelor, unde numai marele preot avea voie să intre o singură 
dată pe an spre a aduce jertfe atît pentru el, cât şi pentru păcatele 
necunoştinţei poporului. O draperie groasă acoperea intrarea în Sfînta 
Sfintelor. 

Îndată ce chivotul legămîntului fu depus în templu şi preoţii 
împreună cu cîntăreţii prinseră să-L proslăvească pe Creator, 
Domnul Însuşi apăru într-un nor şi întregul templu se umplu de 
slava Lui. Atunci Solomon ieşi în faţa altarului Domnului, în pre- 
zenţa întregii adunări a lui Israel, şi cu mîinile înălțate spre cer 
rosti astfel: 

«Doamne, Dumnezeul lui Israel! Nu este alt Dumnezeu aseme- 
nea ie nici sus în ceruri, nici jos pe pămînt! Tu păzeşti legămîn- 
tul şi ai milă de robii Tăi care umblă cu toată inima înainta Ta... 
Dar va locui oare Domnul cu adevărat pe pămînt? Cerurile şi ceru- 
rile cerurilor nu te pot cuprinde, cu atît mai puţin casa aceasta pe 
care am zidit-o pentru Tine! Totuşi Doamne, Dumnezeul meu, ia 
aminte la rugăciunea şi cererea robului Tău! Ascultă strigătul şi 
rugăciunea pe care ţi-o face astăzi robul Tău! Fie-Ţi ochii zi şi 
noapte deschişi asupra casei acesteia, asupra locului despre care 
ai zis: “Acolo va fi Numele Meu!” Ascultă strigarea şi rugăciunea 
pe care ţi-o face slujitorul tău din locul acesta!.. Ochii Tăi să fie 
deschişi la rugăciunea robului Tău şi la rugăciunea poporului Tău 
Israel, ca să-i auzi ori de câte ori va striga către Tine». 


1 Împărați 8: 3-11, 22-52 

SOLOMON ŞI ÎMPĂRĂTEASA DIN SABA 


€ ! extul acesta biblic ne vorbeşte despre împărăteasa din Saba. Se 

presupune că statul peste care domnea ea se afla în sud-vestul 
Peninsulei Arabia, după toate probabilitățile, pe teritoriul Ilemenului 
de astăzi. 

«Auzind de faima lui Solomon cea în Numele Domnului, 
împărăteasa din Saba a venit să-i încerce înţelepciunea. Şi a adus 
la Ierusalim o numeroasă caravană de cămile încărcate cu daruri 
preţioase: mirodenii, aur şi pietre scumpe. Şi s-a dus la Solomon 
şi a discutat cu el despre tot ce-i frămînta inima. Solomon i-a 
răspuns la toate întrebările şi n-a fost nici una pe care împăratul 
s-o fi lăsat fără răspuns. Văzînd marea înţelepciune a lui Solo- 
mon, casa pe care o construise şi bucatele de la masa lui, locuinţ- 
ele slugilor, ordinea din palat, îmbrăcămintea curtenilor, paharni- 
cii lui, jertfele pe care le aducea în templul Domnului, împără- 
teasa din Saba nu se mai putu stăpîni şi-i zise: "Adevărată este 
faima faptelor şi înţelepciunii tale, despre care am auzit în ţara 
mea. Dar n-am crezut vorbelor, pînă n-am venit şi n-am văzut cu 
ochii mei. Şi văd acum că adevărul nu mi s-a spus nici măcar pe 
jumătate. Înţelepciunea şi bogăţiile tale întrec cu mult tot ce am 
auzit despre tine! Ferice de oamenii tăi, ferice de slujitorii tăi care 
se află mereu în preajma ta şi-ţi aud înţelepciunea! Binecuvântat 
fie Domnul Dumnezeul tău, care a binevoit să te pună în scaunul 
de domnie al lui Israel! Pentru că Domnul, în dragostea Lui veş- 
nică pentru Israel, te-a pus împărat, ca să judeci cu dreptate. Şi 
i-a dăruit împăratului o sută douăzeci de talanţi de aur şi o mulţi- 
me de mirodenii şi pietre scumpe. 

„Şi corăbiile i-au adus mult lemn de santal şi pietre scumpe. Şi 
din lemnul de santal împăratul a făcut balustrade pentru templul 
Domnului şi palatul împărătesc, precum şi harpe şi psaltirioane* 
pentru cîntăreţi. Împăratul Solomon i-a dăruit la rîndul lui împără- 
tesei din Saba tot ce şi-a dorit şi a cerut ea şi i-a înmînat pe deasu- 
pra daruri nepreţuite, de-o valoare nu mai mică decît ceea ce a 
primit. Şi împărăteasa s-a înturnat acasă cu tot alaiul curtenilor şi 
slugilor ei». 





1 Împărați 10, 1-13 


*Psaltirion sau psaltire — instrument vechi cu coarde, un fel de harpă de formă 
triunghiulară la vechii israeliți. 

DECĂDEREA LUI SOLOMON 


a 
CT. timp ce munca de zidire a templului se apropia de sfîrşit, Dum- 
nezeu îi vorbi astfel lui Solomon: «Dacă vei umbla după legile 
Mele, dacă vei păzi şi vei urma toate poruncile Mele, îmi voi împlini 
faţă de tine făgăduinţa pe care am făcut-o tatălui tău David: voi locui 
în mijlocul fiilor lui Israel şi nu-mi voi părăsi poporul». 

La început Solomon îndeplinea cu sfinţenie poruncile lui Dum- 
nezeu. Dar odată cu trecerea anilor, ajuns la adînci bătrîneţe, 
împăratul prinse să caute slava lumească în locul slavei dumne- 
zeieşti, În lunga lui viaţă el îşi luase multe soţii ce se închinau 
idolilor şi nu-l recunoşteau pe Dumnezeul Cel Viu. Aceste femei 
îi întoarseră şi lui inima spre vicioasa idolatrie. Solomon ridică 
pentru ele altare păgîne chiar în curtea templului din Ierusalim. E 
groaznic cînd te gîndeşti că tocmai el, înțeleptul Solomon, care-L 
cunoştea pe Dumnezeul Cel Adevărat, a fost în stare să săvîr- 
şească o asemenea nelegiuire! 

Mare fu mînia lui Dumnezeu, care i se arătase de două ori lui 
Solomon, poruncindu-i să nu se închine uhor zei falşi! «Fiindcă 
n-ai păzit legămîntul Meu şi rînduielile pe care ţi le-am poruncit, 
îi spuse Domnul, voi lua negreşit împărăţia ta şi o voi da slujitoru- 
lui tău. Dar nu voi face lucrul acesta în timpul vieţii tale, mulţu- 
mită tatălui tău David, ci din mîna fiului tău o voi lua. Nu voi lua 
însă toată împărăţia. Voi lăsa o seminţie fiului tău, mulțumită slu- 
jitorului Meu David şi Ierusalimului pe care l-am ales». 

Întocmai aşa s-a şi întîmplat. Drept pedeapsă pentru păcatul 
împăratului Solomon, curînd ţara a fost împărţită în două şi a că- 
zut pradă unor conflicte interne. 


1 Împărați 6, 12-13; 11, 1-3 

DIVIZAREA ÎMPĂRĂŢIEI 


Q Perioada de glorie a statului Israel a durat o sută douăzeci de ani. Un 
timp relativ scurt, în care cei trei mari împărați Saul, David şi So- 
lomon au domnit cîte patruzeci de ani fiecare. 

După moartea lui Solomon, împărăţia construită cu atita trudă s-a 
împărţit în două state: Israel, sau Regatul de nord, şi Iuda, Regatul de 
sud. Iată cum au evoluat evenimentele: Roboam, care moştenise tronul 
tatălui său Solomon, plecă la Sihem, o veche cetate din nordul ţării, unde 
se adunaseră seminţiile israelite ca să-l confirme împărat al întregului 
Israel. Atunci leroboam, fiul lui Nebat, veni la Roboam cu toată aduna- 
rea lui Israel şi-i vorbi astfel: «Tatăl tău a pus jug greu pe noi. Acum tu 
uşurează această aspră robie şi jugul pe care ni I-a pus pe grumaz şi atun- 
ci îţi vom sluji ţie». 

Auzind aşa, împăratul Roboam întrebă bătrînii, foştii sfetnici ai lui 
Solomon, care îi răspunseră: «Dacă vei sluji acestui popor şi-i vei vorbi 
cu bunăvoință, ei vor fi slujitorii tăi pentru totdeauna». 

Dar monarhul nesocoti povaţa bătrânilor şi ceru sfatul tinerilor cu care 
crescuse împreună şi pe care-i ţinea la curte pe lîngă el. Şi tinerii îi dă- 
dură un sfat peste măsură de păgubitor: «Să spui aşa poporului acestuia: 
"Degetul meu cel mic este mai gros decît coapsele tatălui meu. Şi dacă el 
a pus jug greu peste voi, eu în schimb vă voi pune unul şi mai greu. Tatăl 
meu v-a bătut cu bice, eu în schimb vă voi bate cu scorpioanele*». 

Israelul se compunea, precum ştiţi, din douăsprezece seminţii, după 
cei doisprezece fii ai străbunului Iacov, Zece seminţii s-au ridicat atunci 
împotriva lui Roboam şi s-au separat de Iudeia, proclamîndu-l pe lero- 
boam rege peste tot Israelul. În Sfînta Scriptură regatul acesta se numeş- 
te “Israel” sau “Regatul de nord”, pentru că se afla în regiunea de nord a 
Israelului. Dintru întîi regii şi-au instalat capitale la Sihem, apoi şi-au 
mutat reşedinţa la Tirţa, pentru ca mai tîrziu să se stabilească definitiv la 
Samaria. Regatul Israel a durat peste două sute de ani şi a fost distrus de 
împăratul asirian Salmanasar în anul 721 înainte de Cristos. 

Numai seminţia lui Iuda şi o parte din seminţia lui Beniamin, care au 
întemeiat “Regatul Iuda”, au rămas credincioşi lui Roboam. Şi întrucît 
Iuda se afla la sudul Țării Sfinte, i se mai spune şi Regatul de sud, cu 
capitala la Ierusalim. Regatul Iuda a durat aproximativ 350 de ani şi a 
fost distrus de Babilon în anul 586 înainte de Cristos. 


1 Împărați cap. 12 


*Scorpioană — instrument de pedeapsă de felul unui harapnic cu noduri şi cu 
mici pietre în firf, loviturile căruia provocau dureri insuportabile. 

IUDA, REGATUL DE SUD 


S tatul Iuda, sau Regatul de sud, precum este denumit adesea, s-a 
menţinut timp de aproape trei secole şi jumătate şi s-a 
destrămat la o sută treizeci şi cinci de ani după căderea Regatului de 
nord. În regatul Iuda au domnit în ordine cronologică următorii regi: 
Roboam, Abiam, Asa*, losafat*, loram, Ahazia, regina Atalia, loas*, 
Amazia*, Uzia (Azaria)*, lotam*, Ahaz, Ezechia*, Manase, Amon, 
Iosia*, Iohaz, loiachim, Ioiachin (leconia) şi Zedechia. Deşi cei mai 
mulţi dintre regii Israelului ÎL uitaseră pe Dumnezeu, decăzînd în ido- 
latrie şi imoralitate, unii dintre ei 1 se închinau totuşi Dumnezeului 
Celui Viu şi-l slujeau cu credinţă. În noul regat de sud de pildă 
Ezechia şi Iosia au iniţiat mari reforme, curăţind ţara de idoli, 
explicînd poporului Cuvîntul Domnului şi făcîndu-l să respecte 
legile, preceptele şi ritualurile lăsate de Dumnezeu. 

Regatul Iuda avea o populaţie de aproximativ şase ori mai puţin 
numeroasă decît a Regatului Israel. 

Faţă de statele vecine Iuda şi Israelul erau țărişoare relativ mici. 
Deşi se războiau între ele, principalii lor inamici rămîneau totuşi 
popoarele păgîne: la nord Siria (Aram), la est puternicele state 
Asiria şi Babilon, la sud-vest filistenii, iar la sud-est Moabul. 

Cât timp Iuda şi Israelul rămîneau credincioşi Domnului, toate 
războaiele pe care le duceau cu duşmanii se încheiau cu victoria 
lor. Cînd însă popoarele şi regii lor se abăteau din calea cea dreap- 
tă, Dumnezeu îi pedepsea, lăsîndu-i să cadă în mîna duşmanilor. 
Şi totuşi ochiul Domnului veghează asupra acestui popor pînă în 
zilele noastre. «L-a găsit într-un pămînt pustiu, într-o singurătate 
plină de urlete înfricoşătoare şi l-a apărat, l-a îngrijit şi l-a păzit ca 
pe lumina ochiului Său». (Deuteronomul 32, 10) 


*Numele regilor credincioşi Domnului sînt indicate printr-un asterisc. 

ISRAEL - REGATUL DE NORD 


Corea de nord a durat cu puţin peste două sute de ani. Tronul 
țării a fost ocupat succesiv de următorii regi: Ieroboam, Nadab, 
Baeşa, Ela, Zimri, Omri, Ahab, Ahazia, Ioram, lehu, Ioahaz, Ioas, 
Teroboam II, Zaharia, Şalum, Menahem, Pecahia, Pecah şi Osea. 
Istoria acestui stat cunoaşte pagini extrem de sîngeroase. Israelul a 
purtat îndelungate războaie cu regatul Iuda şi cu alte popoare. Regii 
cădeau răpuşi de mîna propriilor lor fii sau a unor curteni, care 
uzurpau tronul spre a cădea la rîndul lor victime ale unor alţi 
pretendenți la domnie. În regatul de nord s-au schimbat astfel de-a 
lungul a 230 de ani nouă dinastii (spiţe familiale). În schimb în regatul 
de sud a domnit o singură dinastie — cea a împăratului David. 

Poporul Israel a avut mult de suferit atît din punct de vedere 
material, cât şi spiritual. Regii statului nordic săvîrşeau fapte 
potrivnice lui Dumnezeu. Ei s-au abătut din calea Domnului, au 
devenit necredincioşi şi asupreau oamenii. În ţară se întronează 
decăderea morală şi idolatria. Domnitorii păgîni au împins întreg 
poporul în bezna păcatului. Odată cu primul rege leroboam oame- 
nii au început să se închine idolilor. lată cum s-au petrecut lucru- 
rile: «Şi Ieroboam a zis în inima sa: "Regatul s-ar putea să se 
întoarcă acum spre casa lui David. Dacă poporul acesta va merge 
la Ierusalim să aducă jertfe în casa Domnului, inima lui se va în- 
toarce la Domnul său Roboam, regele lui Iuda. Iar pe mine mă vor 
omori şi se vor întoarce negreşit cu toţii la Roboam, regele lui 
Iuda”. Şi cu încuviințarea sfetnicilor săi, regele porunci să se toar- 
ne doi viței de aur şi spuse poporului: “Destul cât te-ai dus la leru- 
salim, Israele! Iată dumnezeii tăi care te-au scos din ţara Egiptu- 
lui!” Şi a pus unul în Betel şi pe celălalt în Dan. Fapta aceasta însă 
a dus la păcat». Curînd după aceea, pe lîngă cultul viţelului de 
aur, poporul a început să practice şi cultul lui Baal. 

În regatul acesta trăia pe atunci bătrînul proroc Ahia, care a 
prezis astfel împotriva lui leroboam şi a regatului său: «Aşa vor- 
beşte Domnul Dumnezeul lui Israel... Tu ai întrecut în răutate pe 
toţi care au fost înaintea ta, căci te-ai dus şi ţi-ai făcut alţi dumne- 
zei şi chipuri cioplite ca să-Mi trezeşti mînia, iar pe Mine M-ai 
aruncat înapoia ta. De aceea voi abate nenorocire peste casa lui 
Teroboam...» Şi aşa a fost. 


I Împărați cap. 12 şi 14 
190 











PROROCUL ILIE 


Oi treceau şi printre regii ce se schimbau la domnie se înscăună 
şi Ahab — cel mai netrebnic dintre toţi regii Israelului de pînă la 
dînsul. Izabela, soţia lui, era păgînă. La îndemnul ei Ahab ridică un 
templu zeului Baal, nimicindu-i pe toţi cei ce-şi păstrau credinţa în 
Dumnezeul Cel Adevărat. 

Pe atunci trăia în Israel un proroc Ilie, devotat cu trup şi suflet 
lui Dumnezeu Cel Viu. 

Ahab şi Izabela îl urau şi-l persecutau, pentru că îndemna oa- 
menii să se pocăiască, întorcîndu-i pe calea credinţei adevărate. 
Poporul Israelului îşi pierduse credinţa în Dumnezeu şi se închina 
idolilor. Pentru aceasta Dumnezeu l-a pedepsit prin cuvîntul pro- 
rocului Ilie. Timp de trei ani şi jumătate ploile încetară să mai 
cadă şi pămîntul Israelului se uscă, pradă unei cumplite secete. 
Dumnezeu îi porunci lui Ilie să se ascundă de urmăritorii lui în 
pustiu, pe malul unui pîrîu. EI însă nu suferea de foame, pentru că 
de două ori pe zi nişte corbi îi aduceau pîine şi carne, iar setea şi-o 
potolea cu apa din pîrîu. 

Dumnezeu îi apără pe toţi acei care-L iubesc şi-l rămîn întot- 
deauna credincioşi. 


3 Împărați 17, 1-6 

ÎNVIEREA FIULUI VĂDUVEI DIN SAREPTA 


ese un timp secă pînă şi pîrîul din care Ilie îşi potolea setea, 
fiindcă în ţară nu mai cădea nici un strop de ploaie. 

Dumnezeu îi porunci bătrînului proroc să se mute în orăşelul 
Sarepta din vecinătatea Sidonului şi să ceară găzduire unei vădu- 
ve nevoiaşe. Ilie o găsi acasă şi-i ceru apă să bea şi o bucată de 
pîine să-şi astîmpere foamea. Văduva, care sălăşluia împreună cu 
fiul ei, îi răspunse că în toată casa nu-i mai rămăsese decît un 
pumn de făină şi puţin untdelemn pe fundul unui ulcior. Ilie o 
linişti, spunîndu-i: «Nu-ţi fie teamă... Căci făina din oală nu va 
scădea şi untdelemnul din ulcior nu va lipsi pînă în ziua cînd Dom- 
nul va da ploaie în toată ţara». 

Şi Dumnezeu înfăptui o minune: atîta timp cât prorocul locui în 
casa ei, nu lipsi nici făina din oală, nici uleiul din ulcior. 

Curînd însă fiul văduvei se îmbolnăvi şi în cele din urmă îşi 
dădu sufletul. Crezînd că Dumnezeu o pedepsea pentru păcatele 
ei de odinioară, îndurerata mamă veni la proroc cu pruncul mort 
în braţe şi plîngînd amarnic. Ilie îi spuse: «Dă-mi copilul». Şi luînd 
trupuşorul fără viaţă al băiatului, îl duse în odăiţa lui, îl puse pe 
pat şi începu să se roage fierbinte: «Doamne Dumnezeule, oare 
vrei cu adevărat s-o pedepseşti atît de crîncen pe văduva aceasta, 
al cărei oaspe sînt, luîndu-i viaţa feciorului ei?» Apoi se plecă de 
trei ori peste trupuşorul neînsufleţit şi rosti: «Doamne Dumne- 
zeule, întoarce suflarea acestui copil!» 

Dumnezeu ascultă rugămintea credinciosului său proroc şi-l 
învie din morţi pe fiul văduvei. Ilie îl aduse mamei şi-i zise: «Iată 
fiul tău trăieşte». lar văduva îi răspunse în culmea fericirii: «Acum 
văd că eşti omul lui Dumnezeu şi buzele tale rostesc cu adevărat 
cuvintele Domnului». 


I Împărați 17, 7-24 

ILIE ŞI PROROCII LUI BAAL 


) dată Domnul îl trimise pe Ilie la regele Ahab, ca acesta să adune 
pe muntele Carmel tot poporul, împreună cu prorocii idolului 
Baal şi cu prorocii Astartei, care mîncau la masa Izabelei. Iar cînd 
regele îi adună pe toţi, Ilie le vorbi astfel: «Pînă cînd veţi şchiopăta 
de amîndouă picioarele? Dacă Domnul este Dumnezeu, atunci 
urmaţi-L.. lar dacă este Baal, mergeţi după Baal». Dar nimeni nu-i 
răspunse nimic. Atunci Ilie le zise: 

«Eu unul am rămas prorocul Domnului, pe cînd prorocii lui Baal 
sînt patru sute cincizeci. Să ni se dea doi viței. Ei să-şi aleagă un vițel 
pe care să-l taie în bucăţi şi să-l pună pe lemnele altarului, fără să le 
dea foc. Iar eu voi pregăti celălalt vițel şi-l voi pune pe lemne, fără să 
le dau foc. Apoi voi să chemaţi pe Dumnezeul vostru şi eu voi chema 
pe Dumnezeul meu. Dumnezeul Care va răspunde prin foc, acela va 
fi Dumnezeul Adevărat». Şi tot poporul răspunse: «Aşa să fie!» 

Prorocii lui Baal puseră viţelul pe altarul cu lemne şi începură să 
strige: «Baal, auzi-ne!» Şi aşa strigară cu înfrigurare aproape o zi 
întreagă, dar nu primiră nici un răspuns, Atunci Ilie luă douăsprezece 
pietre şi zidi un altar, pe care clădi lemnele, apoi tăie în bucăţi viţelul 
şi-l puse pe lemne. Apoi ceru să se stropească altarul cu douăspreze- 
ce căldări cu apă, care umplu şanţul săpat împrejurul lui. Şi prorocul 
Ilie ridică braţele către cer şi prinse să se roage: 

«Doamne, Dumnezeul lui Avraam, Isaac şi Israel! Fă aşa ca să se 
ştie că Tu eşti singurul Dumnezeu al Israelului, că eu sînt robul Tău 
şi că toate astea le-am făcut la porunca Ta! Răspunde-mi, Doamne, 
răspunde-mi ca să cunoască poporul acesta că Tu eşti Dumnezeu şi 
să-şi întoarcă inima către Tine». Şi Domnul auzi chemarea prorocu- 
lui Său şi trimise din cer un foc care mistui nu numai jertfa şi lemne- 
le, dar pînă şi pietrele din preajma altarului. Văzînd minunea, mulţi- 
mea căzu cu faţa la pămînt şi strigă: «Domnul este Dumnezeu, Dom- 
nul este Dumnezeu!» 

Astfel Dumnezeu a arătat tuturor că este unicul Dumnezeu Cel Viu, 
în timp ce prorocii lui Baal s-au dovedit a fi nişte profeţi mincinoşi. 

Domnul îi spuse lui Ilie că nu va muri, ci va fi ridicat de viu la 
ceruri. Şi iată că într-o zi, pe cînd prorocul mergea cu ucenicul său 
Elisei, apăru un car de foc cu nişte cai de foc care-i despărţi pe unul 


de altul. Şi astfel prorocul Ilie se înălţă la ceruri în carul de foc şi 


într-un vârtej de vînt. 
3 Împărați 18, 18-39 

MINUNEA CU APA ŞI UNTDELEMNUL 


Pi a devenit cu voia lui Dumnezeu un mare proroc şi a 
săvîrşit numeroase minuni. Odată, pe cînd profetul se afla la 
Ierihon, orăşenii veniră la el şi i se plînseră că apele lor nu sînt bune 
de băut şi pămîntul nu este roditor. Atunci Elisei ceru să i se aducă un 
vas nou şi să se toarne în el un pumn de sare. El merse cu vasul la 
izvorul apelor şi, aruncă în el sarea, zicînd că apele se vor curăţi la 
cuvîntul Domnului. Şi apele izvorului se făcură bune de băut. 

Altă dată veni la Elisei o văduvă nevoiaşă şi i se plînse că după 
moartea soţului ei un creditor o ameninţase că-i ia pe cei doi feci- 
ori în robie pentru neplata unei datorii. Făcîndu-i-se milă de ea, 
Elisei o întrebă: «Spune-mi, ce ai acasă?» Femeia îi răspunse: 
«Nimic afară de un ulcior cu untdelemn». Atunci prorocul îi spu- 
se: «Împrumută de la vecinii tăi toate vasele lor goale... Apoi 
închide-te în casă împreună cu feciorii tăi, toarnă untdelemnul în 
toate vasele goale şi pune deoparte pe cele pline». 

Oare era posibil ca sărmana femeie să umple atîtea vase cu unt- 
delemnul dintr-un singur ulcior? Văduva însă ştia prea bine că 
Dumnezeu înfăptuieşte nenumărate minuni prin prorocul Său. Ea 
făcu întocmai precum o învățase Elisei. Împrumută de prin vecini 
o mulţime de oale şi ulcioare, apoi încuie uşa după dînsa şi se 
puse să toarne cu ajutorul feciorilor ei puţinul untdelemn ce-l mai 
avea pe fundul ulciorului. Dar cînd le umplu pe toate, văzu că 
untdelemnul nu se mai isprăvea în micul ei ulcioraş. Ea mai ceru 
un vas, dar unul din fiii ei îi răspunse că nu mai sînt. Atunci văzu 
şi văduva că untdelemnul din ulcior a încetat să mai curgă. 

Toate ulcioarele fiind pline, femeia veni la Elisei şi-i povesti 
despre minunea la care fusese martoră. Elisei îi spuse: «Du-te şi 
vinde untdelemnul şi plăteşte-ţi datoria, iar din ce-ţi rămîne, vei 
avea cu ce trăi şi tu şi fiii tăi!» 


2 Împărați 2, 19-22; 4, 1-7 

NAAMAN ÎN ISRAEL 


Omu: comandantul suprem al armatei siriene, un demnitar de 
vază, viteaz şi destoinic, suferea de o boală necruțătoare — era 
lepros. 

Într-o ciocnire cu trupele Israelului soldaţii sirieni făcuseră mai 
mulţi prizonieri, printre care şi o copilă israelită, pe care soţia lui 
Naaman o luase să-i slujească în casă. Copila credea în Dumne- 
zeul Cel Viu şi auzise de minunile pe care EI le săvîrşea prin pro- 
rocul Său Elisei. Odată ea îi destăinui stăpînei: «Ah! Dacă stăpî- 
nul meu s-ar duce la prorocul din Samaria, de bună seamă că l-ar 
tămădui de lepră». 

Auzind aşa, Naaman îi ceru împăratului permisiunea de a pleca 
în Israel, «Du-te, îi răspunse împăratul, iar eu îţi voi da o scrisoare 
pentru regele Israelului». 

Naaman îşi luă rămas bun de la soţia lui şi plecă în Israel, unde 
se înfăţişă regelui Ioran şi-i înmînă scrisoarea care suna astfel: 
«Îţi trimit scrisoarea aceasta prin Naaman, sluga mea, ca să-l vin- 
deci de lepră». 

La aceste cuvinte regele Israelului îşi sfişie hainele de pe dînsul 
şi strigă: «Sînt eu oare Dumnezeu, ca să omor şi să dau viaţă, 
de-mi trimite pe acest om să-l vindec de lepră? Să ştiţi că el caută 
prilej de ceartă cu mine!» 

Auzind că regele şi-a sfişiat hainele la citirea scrisorii, Elisei 
trimise un om să-i spună: «De ce ţi-ai sfişiat hainele? Lasă-l să 
vină la mine şi va şti că este proroc în Israel». 


2 Împărați 5, 1-8 





200 


VINDECAREA LUI NAAMAN 


Qin sosi cu tot alaiul lui şi-şi opri carul la poarta lui Elisei. 
Dar în loc să iasă în întîmpinarea lui, prorocul trimise o slugă, 
care-i vorbi astfel: «Du-te şi te scaldă de şapte ori în lordan şi atunci 
trupul ţi se va însănătoşi şi va fi curat». Naaman însă se înfurie şi 
zise: «Credeam că va ieşi chiar el şi va chema Numele Domnului, va 
pune mîna pe rană şi mă va curăţi de lepră. Abana şi Parpar, râurile 
Damascului, nu sînt ele mai bune decit toate apele Iordanului? Nu 
puteam eu oare să mă scald în ele şi să rămîn curat?» Şi plecă în 
culmea mîniei. 

Pe drum însă slugile îi spuseră: «Părinte, dacă prorocul ţi-ar fi 
cerut un lucru mai însemnat, nu l-ai fi împlinit tu oare? De ce 
atunci să nu-i urmezi sfatul, cînd îţi cere atîta numai: ”Spală-te şi 
vei fi curat!» 

Naaman se înduplecă şi urmă sfatul prorocului. EI coborî pe 
mal şi se cufundă de şapte ori în apa Iordanului. Şi — minune! 
Trupul i se vindecă pe dată şi deveni curat ca trupul unui prunc. E 
se întoarse la binefăcătorul său şi-i spuse cu recunoştinţă: “Acum 
ştiu că nu este Dumnezeu pe tot pămîntul decît în Israel! Şi te rog 
să primeşti un dar de la robul tău”. 

Cu toate stăruinţele lui, Elisei nu voi să primească nici o plată. 
Naaman îi promise la despărţire prorocului să nu mai aducă jertfe 
decît Dumnezeului care i-a redat sănătatea. 

Astfel simpla mărturie a unei copile l-a adus pe Naaman pe 
calea Dumnezeului Celui Viu şi Adevărat. De atunci el nu s-a mai 
închinat niciodată idolilor. 


2 Împărați 5, 9-17 

ORBIREA COTROPITORILOR SIRIENI 


taI 
CO mata Siriei ducea un război cu Israelul. De fiecare dată însă 
Elisei prorocul îl prevenea pe regele Israelului, descoperind cu 
ajutorul lui Dumnezeu locul unde se aflau trupele siriene. Astfel isra- 
eliţii cîştigau o biruinţă după alta. 

Împăratul Siriei era extrem de îngrijorat, bănuind că cineva din 
soldaţii lui le vindea israeliților secretele lor militare. Dar unul 
din sfetnicii lui îi spuse: «Nu căuta printre noi vinovatul, stăpîne! 
Dar să ştii că Elisei, prorocul Israelului, îi spune regelui pînă şi 
cuvintele pe care le rosteşti în dormitorul tău». 

Atunci împăratul porunci să se dea de urma prorocului şi cînd 
află unde se găsea, trimise o puternică oaste, care împresură noap- 
tea cetatea. Iar cînd sirienii veniră să-l prindă, Elisei i se închină 
Domnului, rugîndul-L: «Orbeşte-i, Doamne, să nu vadă!» Şi 
Dumnezeu îi orbi, îndeplinindu-i astfel ruga. 

Atunci prorocul Elisei îi călăuzi pe sirienii orbiţi din cetatea lui 
pînă la Samaria, pe atunci capitala regatului de nord al Israelului. 

Odată ajunşi la Samaria, Elisei rosti către Dumnezeu: «Doam- 
ne, acum deschide-le ochii să vadă!» Şi Domnul le deschise ochii 
şi ei văzură că se află în mijlocul Samariei. lar regele Israelului, 
fiind acolo de faţă, îl întrebă pe Elisei: «Să-i lovesc, părinte?» EI 
însă răspunse: «Să nu-i ucizi! Oare i-ai prins cu arcul şi cu sabia ta 
ca să-i ucizi? Pune-le dinainte pîine şi apă să mănînce şi să bea, 
apoi lasă-i să se întoarcă la stăpînul lor». 

Şi le făcu o masă mare şi ei ospătară şi băură din belşug. Apoi le 
dădu drumul să se întoarcă acasă. 

De atunci acei oşteni sirieni nu mai năvăliră niciodată în ţara lui 
Israel. 

Domnul ne învaţă să nu ne răzbunăm niciodată, să facem numai 
bine şi să-i iubim chiar şi pe vrăjmaşii noştri: «Dacă vrăjmaşul tău 
este flămînd, dă-i pîine să mănînce. Dacă-i este sete, dă-i apă să 
bea...» «Iubiţi pe vrăjmaşii voştri, binecuvîntaţi pe cei ce vă bles- 
temă, faceţi bine celor ce vă urăsc şi rugaţi-vă pentru cei ce vă 
insultă şi vă prigonesc...» «Nu te lăsa biruit de rău, ci biruieşte 
răul cu binele». 


2 Împărați 6, 8-23, Proverbele 25, 21; 
Matei 5, 44; Romani 12, 21 

ÎNCORONAREA LUI IOAŞ 


CI ai mama lui Ahazia, unul din regii Israelului, era o femeie 
rea şi crâncenă, care se închina idolilor. Aflînd de moartea fiului 
ei, ea omori pe toţi membrii familiei regale ca să moştenească tronul 
ţării. Nu scăpă din măcel decît micul loaş, fiul în vîrstă de un an al 
regelui mort. loşeba, mătuşa lui, îl ascunse în casa Domnului şi 
crescuse astfel timp de şase ani, pe cînd în ţară domnea Atalia. 

Când băiatul împlini şapte ani, preotul lehoiada chemă în temp- 
lu sutaşii şi oştenii din garda regală şi încheie cu ei un legămînt 
să-l ungă rege pe micul loaş. Soldaţii înconjurară templul, punînd 
strajă la toate intrările şi nelăsînd pe nimeni să intre. Marele preot 
lehoiada aduse băiatul, îi puse pe cap coroana şi podoabele dom- 
neşti şi-l proclamă rege în aplauzele celor de faţă, care strigau: 
“Trăiască regele!” Tot poporul se bucura nespus la această veste. 
Atalia veni în grabă să vadă ce se întîmplă, dar soldaţii o omorîră 
pe loc. 

Câtă vreme a urmat poveţele preotului lehoiada, loaş a fost cre- 
dincios lui Dumnezeu. Iar cînd a crescut mare, a luat măsuri ca 
templul dărîmat de Atalia să fie reconstruit. Dar după moartea lui 
Iehoiada regele Ioaş începu iarăşi să se închine idolilor. Odată, în 
timp ce Zaharia, fiul lui lehoiada, mustra oamenii pentru păcatele 
săvîrşite împotriva lui Dumnezeu, loaş porunci să fie ucis cu pie- 
tre chiar în curtea templului. La numai un an după moartea lui 
Zaharia asupra ţării se abătu o mare nenorocire: sirienii devastară 
Israelul şi jefuiră toate bogăţiile templului. Regele, grav rănit, fu 
ucis de propriile lui slugi. Astfel, pierzîndu-şi credinţa în Dumne- 
zeu, loaş a ajuns să aibă un sfîrşit atît de tragic. 


2 Împărați cap. 11 şi 12; 2 Cronici 24, 1-25 

TRUFIA PEDEPSITĂ 


Oa, cunoscut şi sub numele de Azaria, a fost cel de-al zecelea 
monarh al regatului Israel. Avea numai şaisprezece ani cînd a 
venit la cârma țării şi a domnit la Ierusalim cincizeci şi doi de ani. «EI 
a făcut ce era drept înaintea Domnului... şi L-a căutat pe Dumnezeu 
în tot timpul vieţii lui Zaharia, care pricepea viziunile lui Dumnezeu. 
Şi cât L-a căutat el pe Domnul, Dumnezu l-a făcut să prospere... 
Faima lui s-a întins pînă la hotarele Egiptului, pentru că ajunsese 
foarte puternic... 

Ozia a construit turnuri la Lerusalim şi în pustiuri, a săpat multe 
fîntîni, pentru că avea o mulţime de turme pe văi şi în cîmpii, plugari 
şi viticultori în munţi şi la Carmel*, căci îi plăcea lucrul pe ogoare. 

Ozia a întocmit o armată puternică de trei sute şapte mii cinci sute 
de soldaţi, pentru care a făurit scuturi, sulițe, coifuri, platoşe, arcuri 
şi prăştii cu pietre. Apoi a mai construit la Ierusalim şi maşini iscusi- 
te, pe care le-a aşezat în turnuri şi pe la colţurile zidurilor, ca să arunce 
săgeți şi pietre mari. Şi faima numelui Jui a ajuns pînă departe, pentru 
că a fost ajutat în chip minunat, pînă a devenit cu adevărat puternic. 

Dar cînd s-a văzut âtât de puternic, s-a înfumurat şi a păcătuit, in- 
trînd în casa lui Dumnezeu ca să ardă tămiie pe altar. Marele preot 
Azaria a intrat după el împreună cu optzeci de preoţi ai Domnului, 
toţi oameni curajoşi, care îl înfruntară pe rege, zicîndu-i: “Ozia, tu nu 
ai dreptul să arzi tămfie Domnului, căci dreptul acesta îl au numai 
preoţii, fiii lui Aaron, care au fost consfinţiţi ca să ardă tămiie. leşi 
dar din sfîntul locaş, căci ai păcătuit şi purtarea ta nu-ţi va face cinste 
înaintea Domnului”. 

Şi cum stătea el mînios în faţa preoţilor cu cădelniţa în mînă, frun- 
tea i se acoperi deodată cu plăgi de lepră. Şi toţi preoţii, în frunte cu 
marele preot Azaria, văzînd că era plin de lepră, i-au cerut să pără- 
sească templul. Dar el însuşi se grăbi să iasă, înţelegînd că Domnul îl 
lovise astfel. 

Regele Ozia rămase astfel lepros pînă în ziua morţii sale, 
retrăgîndu-se într-o locuinţă izolată, căci fusese izgonit din casa 
Domnului. Şi fiul său Iotam a domnit peste ţară în locul lui». 

Cuvântul Domnului ne învaţă să ne ferim de trufie: «Şi lumea tre- 
ce, şi pofta ei, dar cine face voia lui Dumnezeu, rămîne în veac». 


2 Cronici, cap. 26; 1 loan 2, 17 


*Carmel (grădină, cîmpie mănoasă) — denumirea unei cetăţi şi a unui munte în 
Israel. 

ISRAELUL ÎL RENEAGĂ PE DUMNEZEU 


Sy iii lui Israel au păcătuit împotriva Domnului lor, care-i scosese 
din Egipt de sub mîna faraonului. Ei s-au apucat să cinstească 
dumnezei străini şi să urmeze obiceiurile unor popoare, pe care 
Domnul le izgonise dinaintea fiilor lui Israel, precum şi nelegiuirile 
unor împărați din Israel, făcînd întocmai precum făceau aceştia. Şi 
israeliţii prinseră să săvîrşească fapte neplăcute Domnului 
Dumnezeului lor, zidind înălţimi prin toate cetăţile lor, de la turnul 
de strajă pînă la întăriturile oraşelor. Şi au ridicat statui şi chipuri ale 
zeiţei Astarta pe orice deal şi sub orice copac umbros, arzînd tămiie 
pe toate înălțimile, ca şi popoarele pe care Domnul le izgonise de 
lîngă ei, şi săvîrşind fapte urîte care au supărat pe Dumnezeu. Astfel 
ei au slujit idolilor, deşi Domnul le spusese: “Să nu faceţi lucrul 
acesta”. 
Atunci Domnul a prevenit pe Israel şi luda prin toţi prorocii şi 
vizionarii săi, spunîndu-le: “Întoarceţi-vă din căile voastre cele 
rele şi păziţi poruncile şi rînduielile mele după toată învăţătura pe 
care am dat-o părinţilor voştri şi pe care am împărtăşiţ-o şi vouă 
prin prorocii mei”. 

Dar ei n-au ascultat şi s-au îndărătnicit ca şi părinţii lor care 
n-au crezut în Domnul Dumnezeul lor Cel Viu. Şi au nesocotit 
poruncile Lui şi legămîntul pe care EI îl făcuse cu părinţii lor şi 
mărturiile pe care le adusese lor. Şi s-au luat după nişte deşertă- 
ciuni, devenind ei înşişi deşertăciuni, urmând popoarele în mijlocul 
cărora trăiau, deşi Domnul le spusese să nu se ia după ele. Şi au 
părăsit toate poruncile Domnului şi şi-au turnat chipurile a doi 
viței şi s-au închinat copacilor şi la toată oştirea cerului, şi au slu- 
jit lui Baal. Au trecut prin toc pe fiii şi fiicele lor, au ghicit şi au 
vrăjit şi s-au apucat să facă lucruri netrebnice care L-au supărat pe 
Domnul. 

Şi s-a mîniat atunci Domnul pe Israel şi i-a îndepărtat de lîngă 
EI. Şi n-a mai rămas dintre toţi decât seminţia lui uda». 





2 Împărați 17, 7-18 

ASIRIA CUCEREŞTE ISRAELUL 


€ [rimu domnitor al regatului de nord a fost Osea. A condus ţara 
timp de nouă ani (730-721 înainte de Cristos) şi «a săvîrşit fapte 
potrivnice Domnului». 

La nord-est de Israel se întindea uriaşul imperiu asirian, capita- 
la căruia era pe atunci Ninive. Majoritatea popoarelor din acele 
timpuri erau sîngeroase şi prădalnice, iar asirienii erau cei mai răi 
şi cei mai cruzi dintre toate. În anul 724 înainte de Cristos împăra- 
tul asirian Salmanasar porni asupra Israelului, în fruntea unei pu- 
ternice armate. Osea, regele Israelului i se supuse şi deveni astfel 
vasalul lui Salmanasar, căruia îi plătea un tribut anual. 

«Dar împăratul Asiriei simţi că Osea uneltea ceva împotriva 
lui, căci acesta trimisese nişte soli la împăratul Egiptului şi înceta- 
se să mai plătească tribut. Salmanasar îl puse în lanţuri şi-l aruncă 
în închisoare. Apoi asirienii invadară întreaga ţară şi timp de trei 
ani asediară Samaria, pe care o cuceriră în cele din urmă. Popula- 
ţia Israelului fu dusă în captivitate şi stabilită în diferite localităţi 
ale Asiriei: parte în Halah şi Habor, parte în regiunea rîului Go- 
zan, precum şi în munţii Mediei». 

Şi cu aceasta regatul de nord al Israelului încetă să mai existe. 

Poporul lui Israel a fost astfel pedepsit pentru faptele lui nele- 
giuite. Toate acestea au avut loc în anul 721 înainte de Cristos. 
Abia cu două secole mai tîrziu israeliţii din regatul de nord, puţini 
la număr, s-au întors în ţară din Asiria, odată cu iudeii din regatul 
de sud, ce fuseseră la rîndul lor eliberaţi din captivitate. 


2 Împărați 17, 2-6 

SAMARITENII 


pei căderea regatului de nord, poporul israelit a fost dus în 
captivitate în îndepărtata Asirie, ţara lui rămînînd astfel aproape 
pustie. Capitala regatului de nord era oraşul Samaria. După o vreme 
teritoriul ţării a fost populat de alte neamuri, din amestecul cărora au 
provenit cu timpul samaritenii. 

«Şi a adunat împăratul Asiriei oameni din Babilon, din Cuta, 
din Ava, din Hamat şi din Sefarvaim şi i-a aşezat în cetăţile Sama- 
riei în locul fiilor lui Israel. Aceştia au pus stăpînire pe Samaria şi 
au sălăşluit în cetăţile ei. Şi întrucît la începutul vieţuirii lor acolo 
ei nu cinsteau pe Domnul, Dumnezeu a trimis împotriva lor nişte 
lei care-i sfişiau. Şi i s-a adus la cunoştinţă împăratului, 
spunîndu-i-se astfel: “Popoarele pe care le-ai strămutat şi le-ai 
aşezat în cetăţile Samariei nu cunosc legea Dumnezeului ţării şi 
deaceea Domnul a trimis asupra lor leii care îi omoară...” 

Împăratul Asiriei porunci atunci astfel: “Trimiteţi pe unul din 
preoţii pe care i-aţi adus în robie să se aşeze acolo şi să-i înveţe 
legea Dumnezeului acelei ţări”. 

Şi iată că unul din preoţii din Samaria duşi în robie a venit la 
Betel şi i-a învăţat pe noii colonişti cum să-L cinstească pe Dom- 
nul. Dar fiecare popor îşi mai făcuse şi alţi dumnezei în cetăţile în 
care trăiau şi-i aşezaseră în capiştele* de pe înălțimile zidite de 
samariteni. 

Astfel ei cinsteau pe Domnul şi le slujeau în acelaşi timp şi 
zeilor lor, după obiceiul popoarelor de unde fuseseră strămutați». 

Mai târziu însă ei încetară să se mai închine şi altor “dumnezei” 
şi-L cinsteau numai pe Dumnezeul cel Adevărat. Dar israeliți ei 
n-au devenit niciodată. Aveau preoţii lor şi respectau propriile lor 
ritualuri (ei şi-au construit pînă şi un templu pe muntele Garizim, 
pe care evreii l-au distrus mai tîrziu). 


2 Împărați 17, 24-33 


*Capişte — templu sau altar dedicat zeilor antici. 

RUGĂCIUNEA REGELUI EZECHIA 


pn cucerirea de către asirieni a regatului de nord în anul 721 
înainte de Cristos şi trimiterea în captivitate a israeliților, micul 
regat de sud Iuda a mai dăinuit cu ajutorul Domnului peste 130 de 
ani. 

Bzechia a fost unul din monarhii care au domnit la Ierusalim, 
capitala regatului de sud. A fost cel mai destoinic dintre toţi regii 
ludei, pentru că Îl iubea pe Dumnezeu şi nu se depărta de EI, 
păzindu-l toate poruncile date prin Moise. Ezechia a iniţiat o lup- 
tă aprigă împotriva idolatriei, sfărîmînd toţi idolii şi îndemnînd 
poporul să se întoarcă la Dumnezeul Cel Viu. EI a refuzat să se 
supună asirienilor şi a încetat să le mai slujească. 

Sanherib, împăratul asirienilor, îl ameninţa necontenit că va 
năvăli în ţară, dacă Ezechia nu i se va supune de bună voie. EI îi 
trimise şi o scrisoare, în care îşi bătea joc de credinţa regelui iu- 
deu în Dumnezeul Cel Viu şi-i cerea să i se închine fără întîrziere, 
căci toate statele învecinate erau subjugate şi nici un dumnezeu 
nu le venise în ajutor în încercările lor de a se împotrivi puterii lui 
nebiruite. 

Ezechia luă scrisoarea din mîna solului, se duse cu ea în casa 
lui Dumnezeu, o deschise înaintea Domnului şi începu să se roage 
fierbinte: «Doamne, Dumnezeul lui Israel care stai între heruvi- 
mi! Tu eşti Singurul Dumnezeu al tuturor împărăţiilor pămîntu- 
lui! Tu ai făcut cerurile şi pămîntul! Pleacă-ţi, Doamne, urechea 
şi ascultă, deschide-ţi ochii şi priveşte! Iată cuvintele lui Sanhe- 
rib, care a trimis scrisoarea asta să Te hulească pe Tine, Dumne- 
zeul Cel Viu. Adevărat este, Doamne, că împărații Asiriei au pus- 
tiit popoarele şi ţările lor şi au aruncat în foc pe dumnezeii lor. 
Dar aceia nu erau dumnezei, ci lucru făcut de mîna omului, lemn 
şi piatră. Deaceea au şi fost nimiciţi. Şi acum, Doamne, Dumne- 
zeul nostru, Te rog, izbăveşte-ne din mîna lui Sanherib, ca toate 
împărăţiile pămîntului să afle că numai Tu, Doamne, eşti Dumne- 
zeu». 

Dumnezeu ascultă rugăciunea regelui credincios Lui şi-i pedep- 
si pe asirieni, care suferiră o mare înfrîngere, pentru că au cutezat 
să înfrunte Numele Lui Sfînt. 


2 Împărați 18, 1-7; 19, 9-19 

LEGĂMÎNTUL REGELUI IOSIA 


oa dintre regii iudeilor a fost şi Iosia. Avea opt ani cînd s-a 
urcat pe tron şi a domnit la Ierusalim timp de treizeci şi unu de 
ani. El a urmat întotdeauna căile Domnului din care nu s-a abătut 
niciodată. 

La vârsta de şaisprezece ani a început să-L caute pe Dumnezeu, 
devenind adeptul lui credincios şi fiindu-i devotat cu trup şi su- 
flet. În al doisprezecelea an al domniei sale a început să curețe 
Iuda şi lerusalimul de idoli şi de altarele lor. EI a dărîmat toate 
statuile divinităţilor păgîne, sfărîmînd şi prefăcînd în pulbere chi- 
purile lor cioplite şi turnate. 

În al optsprezecelea an al domniei Iosia porunci să se înceapă 
lucrările de reconstrucţie şi renovare a locaşului Domnului. Popo- 
rul a contribuit la aceste lucrări, jertfind argint, fiecare în măsura 
posibilităţilor sale. 

Printre obiectele de argint adunate în locaşul Domnului, marele 
preot Hilchia a găsit şi Cartea Legii Domnului, care fusese dată 
poporului prin Moise. Hilchia dădu cartea scribului Safan, care o 
aduse regelui. Acesta îi ceru să o citească şi se înfricoşă, aflînd că 
erau cuvintele Legii lui Dumnezeu, de care întreg poporul uitase 
cu desăvârşire. 

Sfişiind veşmintele de pe dînsul, regele izbucni în plîns şi prin- 
se să-L roage pe Dumnezeu, cerîndu-l fierbinte iertare. Apoi strîn- 
se la templu tot poporul şi-i citi în întregime Cartea Sfîntă a Legii 
găsită în lăcaşul Domnului. Şi chiar acolo, pe loc, regele încheie 
un legămînt înaintea Domnului, făgăduind să-L urmeze şi să pă- 
zească din toată inima şi cu toată fiinţa lui poruncile, legile şi 
învăţămintele lui Dumnezeu. Şi toţi cei de faţă jurară la rîndul lor 
să respecte cu sfinţenie legămîntul încheiat cu Domnul. 

Apoi losia nimici toate dezgustătoarele urme ale idolilor de pe 
tot cuprinsul ţării Israel. Şi în tot timpul vieţii lui Israeliţii nu se 
abătură nici o singură dată din calea Domnului, Dumnezeului 
părinţilor lor. 


2 Cronici 34: 1-8, 14-19, 29-33 

PROROCUL IEREMIA 


C)roroeu Ieremia mărturisea tuturor despre Dumnezeu şi pentru 
aceasta a pătimit de nenumărate ori împreună cu nefericitul 
popor al lui Israel. 

În oraşul Tofet, unde I-a trimis Domnul să prorocească, el a adre- 
sat odată un mesaj profetic locuitorilor Tofetului şi lerusalimului, 
condamnîndu-i cu asprime pentru că se închinau şi aduceau jertfe 
unor idoli şi dumnezei străini. Apoi a venit la Ierusalim şi s-a adresat 
astfel mulţimii adunate în curtea locaşului lui Dumnezeu: «Aşa vor- 
beşte Domnul oştirilor, Dumnezeul lui Israel: “Iată voi aduce peste 
cetatea aceasta şi peste toate cetăţile care ţin de ea toate nenorocirile 
pe care i le-am vestit, pentru că şi-au învîrtoşat inima şi nu ascultă de 
cuvintele Mele». 

Cînd preotul templului auzi asemenea profeție, se înfurie şi-l lovi 
pe leremia. Apoi îl aruncă în temniţă şi-l puse în butuci*. A doua zi 
însă, recăpătîndu-şi libertatea, leremia rosti o nouă profeție despre 
soarta necruțătoare a tuturor oraşelor israelite, a întregului popor şi a 
necredinciosului preot. Apoi leremia se adresă Domnului cu următo- 
arele cuvinte: «M-ai înduplecat, Doamne, şi m-am lăsat înduplecat. 
Eşti mai tare decît mine şi m-ai biruit. Iar eu sînt zilnic batjocorit şi 
fiecare îşi bate joc de mine. Căci ori de cîte ori vorbesc, trebuie să 
strig împotriva silniciei şi pustiirii, deoarece cuvîntul Domnului îmi 
aduce zilnic ruşine şi batjocură. De aceea mi-am zis: “Nu voi mai 
aminti de EI şi nu voi mai vorbi în Numele Lui”. Dar în inima mea 
ardea ceva ca un foc mistuitor şi m-am istovit, încerînd să-l opresc, şi 
n-am putut». 

Mulţi l-au prigonit pe credinciosul proroc, dar Dumnezeu era me- 
reu alături de el, sporindu-i de fiecare dată puterile. De aceea Ieremia 
a zis: «Dar cu mine este Domnul ca un apărător puternic. Deaceea 
prigonitorii mei se vor poticni şi nu vor birui. Şi se vor face de ruşine 
că n-au lucrat cu chibzuinţă... Doamne al oştirilor, care cercetezi cu 
dreptate şi pătrunzi pînă în adâncul inimii, fă-mă să văd răzbunarea 
Ta asupra lor, căci ţie ţi-am încredinţat pricina mea! Cîntaţi Domnu- 
lui, lăudaţi pe Domnul! Căci EI izbăveşte sufletul celui prigonit din 
mîna făcătorilor de rele». 

Jeremia 19, 13-15; 20, 1-13 


*Butuci — unstrument de tortură, constînd dintr-o ramă de lemn, în care se prin- 
deau gitul, miinile şi picioarele întemniţatului, provocîndu-i dureri groaznice. 

BARUC SCRIE PROFEŢIILE LUI IEREMIA 


(ea Dumnezeu i-a vorbit astfel lui leremia: «Ia un sul de hîrtie 
şi scrie tot ce ţi-am spus despre Israel, despre Iuda şi despre 
toate popoarele... Ca să afle casa lui luda tot răul pe care am de gînd 
să i-l fac şi fiecare să se întoarcă din calea lui cea rea, iar Eu să iert 
astfel nedreptăţile şi păcatele lor». (Iuda — una din cele douăsprezece 
seminţii israelite cu capitala la Ierusalim). 

Ieremia chemă pe Baruc, fiul lui Neria, şi-i dictă tot ce rostise 
Domnul prin el. lar cînd Baruc le trecu pe hîrtie, «Ieremia îi porun- 
ci: “Bu sînt înteminţat şi nu mă pot duce la casa Domnului. Deci 
du-te şi citeşte în casa Domnului, în ziua postului, în auzul popo- 
rului toate cuvintele Domnului pe care le-ai aşternut pe hîrtie după 
spusele mele. Citeşte-le şi în auzul tuturor iudeilor care au venit 
de prin cetăţile lor. Poate vor înălța atunci rugi smerite înaintea 
Domnului şi se va întoarce fiecare din calea lui cea rea, căci mare 
este mînia şi supărarea pe care a arătat-o Domnul acestui popor”. 

Şi a făcut Baruc, fiul lui Neria, tot ce i-a poruncit prorocul Iere- 
mia, citind în locaşul sfînt cuvintele Domnului înscrise pe sulul 
de hirtie. 

Ioachim, fiul lui osia, regele lui Iuda în al cincilea an al dom- 
niei lui, în luna a noua, a vestit post înaintea feţei Domnului pen- 
tru tot poporul din Ierusalim şi pentru tot poporul care venise la 
Ierusalim de prin oraşele lui Iuda. Şi Baruc a citit în casa Domnu- 
lui cuvintele lui Ieremia înscrise pe sulul de hîrtie...» 


Jeremia 36, 1-10 

REGELE IOACHIM ARDE TEXTUL 
PROFETIC AL LUI IEREMIA 


pi ce Baruc citi în locaşul Domnului textul cu prorocirea lui 
leremia, toţi demnitarii iudei, cuprinși de groază, se grăbiră să 
aducă la cunoştinţa regelui Ioachim conţinutul acelei cărţi. Regele, 
care se afla în palatul lui de iarnă şi se încălzea la un foc de cărbuni 
aprinşi, trimise imediat pe secretarul lui să-i aducă acea carte şi să i-o 
citească. EI tăia rînd pe rînd fragmentele citite şi le arunca în jăratic, 
pînă întreaga carte se mistui în flăcări. 

Nici regele, nici slujitorii lui, nu se înspăimîntară la auzul cu- 
vintelor Domnului şi nu dădură nici o crezare prorocirii lui lere- 
mia că pentru nesupunerea lor iudeii vor cădea curînd în robia 
împăratului Babilonului. Regele porunci ca leremia şi scribul lui 
să fie prinşi şi aduşi la palat, dar Domnul îi ascunse de urmăritorii 
lor. 

După o vreme Dumnezeu îi spuse lui Ieremia: «la un nou sul de 
hîrtie şi treci în el tot ce era scris în prima carte arsă de Ioachim, 
regele iudeilor. Iar lui Ioachim să-i spui: “Aşa zice Domnul: tu ai 
ars cartea aceasta, pentru că scria în ea că va veni negreşit regele 
Babilonului şi va pustii ţara aceasta şi va face să piară oamenii şi 
dobitoacele. Deaceea aşa zice Domnul despre Ioachim, regele lui 
Iuda: nici unul din ai lui nu va mai sta în scaunul de domnie al lui 
David. Trupul lui va fi aruncat în arşiţa zilei şi în frigul nopţii. Şi-l 
voi pedepsi pe el şi tot neamul şi slugile lui pentru nelegiuirea lor 
şi voi aduce peste ei, şi peste locuitorii Ierusalimului, şi peste oa- 
menii lui Iuda tot răul pe care l-am rostit asupra lor şi ei n-au 
ascultat». 

Ieremia luă alt sul de hîrtie şi-i dictă lui Baruc tot textul cărţii 
pe care Ioachim, regele iudeu, o aruncase în foc, restabilindu-l 
astfel în întregime şi adăugind şi multe alte prorociri. 


Teremia 36, 14-32 

BABILONUL CUCEREŞTE REGATUL IUDA 


(94 -a întîmplat întocmai precum avertizase Domnul prin prorocul 
său Ieremia: armata babiloneană a cucerit întreg regatul iudaic. 
Astfel iudeii au fost pedepsiţi pentru că nu s-au pocăit înaintea lui 
Dumnezeu, deşi fuseseră de nenumărate ori preveniţi şi mustraţi, şi 
nu au renunţat la idolatrie, răutate şi păcat. Şi asta în pofida faptului 
că poporul regatului de sud fusese martorul pedepsirii de către 
Dumnezeu a regatului de nord. . 

Iudeii continuau să comită tot felul de nelegiuiri. Atunci Dom- 
nul hotărâ să distrugă şi acest regat, tot astfel precum cu o sută şi 
treizeci de ani în urmă pedepsise regatul de nord al Israelului, 
trimiţind împotriva lui armata babiloneană. 

Toachin avea optspezece ani cînd a devenit rege şi a domnit la 
Ierusalim timp de trei luni... A făcut lucruri netrebnice în ochii 
Domnului, întocmai precum făcuse şi tatăl lui. În vremea asta slu- 
jitorii lui Nebucadneţar, împăratul Babilonului, au pornit asupra 
Ierusalimului şi au început asediul cetăţii. lar cînd armata a împ- 
resurat cetatea, a venit şi Nebucadneţar, împăratul Babilonului. 
Atunci Ioachin, regele lui Iuda, a ieşit din cetatea asediată înain- 
tea împăratului Babilonului împreună cu mama sa, cu slujitorii 
săi, cu toţi demnitarii curţii şi eunucii lui. Împăratul Babilonului 
l-a luat rob în al optulea an al domniei lui. Şi a mai luat şi toate 
comorile casei Domnului şi toate comorile casei domneşti. Şi a 
sfărîmat, precum vestise Domnul, toate vasele de aur pe care le 
făcuse Solomon, împăratul lui Israel, pentru casa Domnului, şi a 
dus în robie tot Ierusalimul, pe toţi demnitarii curţii şi pe toţi oş- 
tenii viteji, aproape zece mii de captivi, cu toţi lemnarii şi fierarii. 
Şi n-a rămas decît populaţia săracă a ţării». Astfel cotropitorii au 
supus ţara şi i-au dus pe israeliți în captivitate la Babilon. 

«Atunci împăratul Babilonului l-a numit rege iudeu în locul lui 
Toachin pe unchiul acestuia Matania, schimbîndu-i numele în Ze- 
dechia. 

Zedechia avea douăzeci de ani cînd s-a urcat pe tron şi a domnit 
la Ierusalim unsprezece ani... Şi a făcut şi acesta lucruri netrebni- 
ce în ochii Domnului, întocmai precum făcuse şi Ioachim. Mînia 
Domnului împotriva Ierusalimului şi ludei era atît de mare, încât 
i-a lepădat de la faţa Sa». 

2 Împărați 24, 8-20 

DISTRUGEREA IERUSALIMULUI 


(OO in din aceată carte că Solomon, împăratul Israelului, a 
construit la Ierusalim, la porunca lui Dumnezeu, un templu de 
o rară frumuseţe. Dar peste unsprezece ani Ierusalimul a fost cucerit 
pentru a doua oară şi trupele inamice au distrus odată cu cetatea şi 
acel minunat templu. Iată cum descrie Biblia acest eveniment: 

«Nebucadneţar, împăratul Babilonului, a pornit cu întreaga sa oas- 
te împotriva Ierusalimului, pe care I-a asediat, construind împrejurul 
lui fortificaţii puternice. Armata babiloneană a stat un an şi jumătate 
sub zidurile cetăţii. Foametea a început să se facă simțită şi pîinea nu 
mai ajungea celor asediați. Cetatea a fost în cele din urmă cucerită şi 
apărătorii Ierusalimului au fugit noaptea pe drumul ce ducea la porţi- 
le oraşului printre două ziduri de lîngă grădina regelui. Dar caldeenii 
stăteau împrejurul cetăţii şi regele a ieşit pe calea ce ducea spre cîm- 
pie. Trupele trimise în urmărirea lui l-au ajuns tocmai în cîmpiile 
Jerihonului. Toată oştirea l-a părăsit, împrăştiindu-se care încotro. 
Regele a fost prins şi dus înaintea împăratului Babilonului în Ribla, 
unde a fost supus judecății. Fiii lui Zedechia au fost înjunghiaţi chiar 
în faţa lui, iar lui i-au scos ochii şi I-au trimis în lanţuri la Babilon. 

Nebuzaradan, comandantul gărzii împărăteşti, slujitorul împăratu- 
lui Babilonului, a intrat în lerusalim şi a ars din temelii casa Domnu- 
lui, palatul regal şi toate clădirile mari din capitală. Iar gărzile împără- 
teşti au distrus şi zidurile dimprejurul Ierusalimului. Populaţia Tă- 
masă în Ierusalim, precum şi cei ce se predaseră împăratului, şi mulţi 
dintre oamenii de rînd, au fost duşi în captivitate la Babilon de către 
Nebuzaradan, comandantul gărzilor împărăteşti. Numai puţini dintre 
cei mai săraci au fost lăsaţi în ţară să lucreze viile şi ogoarele. Calde- 
enii au sfărîmat stâlpii de aramă din casa Domnului, precum şi posta- 
mentele şi marea de aramă din locaşul sfînt şi arama lor au dus-o la 
Babilon. Au luat şi toate lighenele, lopeţile, cuţitele, lingurile şi toate 
vasele de aramă pentru oficierea ritualurilor religioase. Şi cădelniţele, 
şi cupele şi tot ce era de aur şi de argint...» 

Toate acestea s-au petrecut în anii 587-586 înainte de naşterea lui 
Cristos. Templul lui Solomon rezistase timpului mai bine de patru 
sute de ani. 

Mai tîrziu evreii l-au reconstruit în mai multe rînduri, dar nicio- 
dată n-au reuşit să-i reîntoarcă măreţia de odinioară. 


2 Împărați 25, 1-15 

DANIEL ŞI PRIETENII LUI 


Pa 

A (mei Nebucadneţar, care-i exilase în Babilon pe toţi 
locuitorii Ierusalimului, porunci comandantului gărzilor 
împărăteşti să aleagă dintre prizonieri câţiva tineri de neam domnesc 
şi de viţă aleasă, frumoşi la înfăţişare şi fără nici un defect fizic, 
capabili la învăţătură, care să poată sluji la curte. Porunca fu adusă la 
îndeplinire şi monarhul puse să li se dea în fiecare zi bucate din 
bucatele lui şi vin din vinul lui. Timp de trei ani aceşti tineri trebuiau 
educați şi instruiți, ca să însuşească diferite ştiinţe, odată cu limba şi 

scrierea caldeiană, 

Printre tinerii israeliți, aleşi de comandantul gărzilor, era şi Daniel, 
împreună cu prietenii săi apropiaţi Hanania, Mişael şi Azaria. Co- 
mandantul îl numi pe Daniel — Beltşaţar, pe Hanania — Şadrac, pe 
Mişael — Meşac şi pe Azaria — Abed-Nego. 

Cei patru tineri erau cu toţii credincioşi lui Dumnezeu şi nu voiau 
să se pîngărească cu mîncărurile şi vinurile alese de la masa împără- 
tească, pentru că bucatele alese erau pregătite din carnea unor anima- 
le şi păsări, pe care, după porunca lui Moise, israeliţii nu aveau voie 
să o mănînce, pentru că erau sacrificate pe altarele zeilor babiloneni. 

Daniel îl rugă pe comandant să li se dea la masă numai zarzavaturi 
şi apă. La început acesta nu se putea hotări să le îndeplinească rugă- 
mintea, de teamă ca nu cumva tinerii să slăbească şi el să răspundă 
atunci cu capul înaintea împăratului. Daniel îl rugă să-i pună la încer- 
care şi după zece zile cei patru prieteni arătau mai frumoşi şi mai 
plini la trup decît tinerii care mîncau din bucatele de la masa împără- 
tească. 

Dumnezeu le dădu celor patru tineri cunoştinţe şi înţelepciune, iar 
pe Daniel îl mai înzestră şi cu darul de a tălmăci viziunile şi visele. 

Peste trei ani împăratul porunci ca toţi acei tineri să fie aduşi înain- 
tea sa. EI stătu de vorbă cu fiecare în parte şi se convinse că Daniel, 
Hanania, Mişael şi Azaria îi depăşesc în înţelepciune şi cunoştinţe pe 
toţi ceilalţi tineri. Deaceea hotări să-i facă demnitari la curte, pentru 
a-i sluji lui. Şi la toate întrebările pe care le punea, cei patru prieteni 
găseau întotdeauna răspunsul cel mai potrivit, întrecîndu-i astfel de 
zeci de ori pe toţi magii şi prezicătorii din împărăţia lui. 


Daniel 1, 3-20 

IDOLUL DE AUR ŞI CEI TREI TINERI NEÎNFRICAŢI 


a 
CT marar Nebucadneţar porunci odată să se ridice în cîmpia Dura 
un idol de aur înalt de 60 de coţi şi lat de 6 coţi. Apoi dădu de veste 
tuturor supuşilor săi: 

«Ascultaţi porunca mea, popoare, neamuri şi oameni de toate limbile! 
Îndată ce veţi auzi sunetul trîmbiţelor, să vă aruncaţi cu faţa la pămînt şi 
să vă închinaţi zeităţii de aur... lar cine nu va cădea la pămînt şi nu i se va 
închina, va fi aruncat pe loc în para unui cuptor încins!» 

Cineva dintre supuşii împăratului veni la el să-i pîrască pe trei iudei: 
Şadrac, Meşac şi Abed-Nego. «...Ei au nesocotit porunca ta, împărate, şi 
nu se închină zeităţii de aur pe care tu ai înălţat-o!» 

Nebucadneţar se supără şi porunci ca cei trei să fie aduşi în faţa lui. 
«Dacă nu vă veţi închina statuii de aur, le spuse el, veţi fi aruncaţi pe loc 
în para unui cuptor de şapte ori mai fierbinte ca deobicei! Şi care dumne- 
zeu vă va scăpa atunci din mîna mea?» 

Cei trei tineri îi răspunseră cu îndrăzneală: «Dumnezeul nostru, căruia 
Îi slujim, poate să ne scoată din cuptorul încins şi din mîna ta, împărate! 
Dar chiar de nu se va întîmpla aşa, să ştii, împărate, că noi nu vom sluji 
dumnezeilor tăi şi nici nu ne vom închina idolului de aur pe care l-ai 
ridicat!» 

Nebucadneţar, clocotind de mînie, porunci celor mai puternici ostaşi 
din garda lui să-i lege pe nesupuşii iudei şi să-i arunce într-un cuptor 
încins. Oştenii îi îndepliniră crîncena poruncă, dar flăcările arzătoare ale 
cuptorului îi mistuiră pe l0c. Împăratul se uită în vîlvătaia cuptorului şi 
strigă înspăimîntat: «N-am aruncat noi în mijlocul focului trei oameni 
legaţi?.. Şi acum văd patru oameni dezlegaţi umblînd vii şi nevătămaţi în 
mijlocul focului. Şi chipul celui de-al patrulea seamănă cu Fiul lui Dum- 
nezeu!» Şi apropiindu-se de gura cuptorului, adăugă: «Şadrac, Meşac şi 
Abed-Nego, robii Dumnezeului Celui Preaînalt, ieşiţi afară şi veniţi la 
mine!» 

Şi atunci cei trei tineri ieşiră din mijlocul focului şi toată lumea văzu 
că flăcările nu avuseseră nici o putere asupra lor. Nici perii capului nu li 
se pirliseră, nici hainele nu suferiseră câtuşi de puţin. Nici măcar mirosul 
de foc nu se prinsese de ei. 

Văzînd aşa, împăratul rosti din toată inima: «Binecuvîntat fie Dumne- 
zeul lui Şadrac, Meşac şi Abed-Nego care a trimis pe îngerul Său şi a 
izbăvit pe robii Săi... Căci mari şi minunate sînt semnele şi minunile Lui. 
Tar împărăţia Lui este veşnică şi stăpînirea Lui dăinuieşte din neam în 
neam». Şi Nebucadneţar le dărui celor trei tineri neînfricaţi demnități şi 
mai mari în cuprinsul împărăției sale. 

Daniel cap. 3 

DANIEL TĂLMĂCEŞTE CUVINTELE TAINICE 


A Jupă Nebucadneţar împărat al Babilonului deveni fiul său 

Belşaţar. Odată el dădu un mare ospăț la palat pentru o mie din 
înalții săi demnitari şi porunci slugilor să aducă la masă tacîmurile de 
aur şi argint, pe care tatăl său le luase din templul de la Ierusalim. lar 
cînd porunca îi fu îndeplinită, împăratul şi toţi demnitarii lui, precum 
şi femeile acestora, băură vin din vasele sfîntului locaş, preamărindu-i 
pe dumnezeii lor de aur, argint, aramă, fier, lemn şi piatră. 

Deodată în toiul petrecerii apăru pe perete o mînă, degetele 
căreia prinseră să scrie la lumina sfeşnicului cîteva cuvinte taini- 
ce. În faţa acelei neobişnuite apariţii împăratul se schimbă la faţă 
şi se tulbură adînc. EI se muie deodată şi genunchii începură să-i 
tremure. Speriat de moarte, Belşaţar chemă grabnic pe toţi înţele- 
pţii Babilonului, promiţînd că-l va îmbrăca în purpură şi-i va da 
locul al treilea în guvernarea împărăției celui care va putea tălmă- 
ci misterioasa inscripţie de pe perete. Dar nimeni dintre înţelepţi 
Babilonului n-a fost în stare să o facă. 

Atunci împărăteasa îi povesti soţului ei despre prorocul Daniel, 
zicînd că în omul acela sălăşluieşte Duhul Dumnezeului Celui 
Sfînt, că este plin de lumină şi înţelepciune şi are darul de a tălmă- 
ci visele, de a explica tainele cele mai ascunse şi de a dezlega 
lucrurile cele mai încurcate. Daniel fu adus înaintea împăratului, 
care-i ceru să-i citească şi să-i tălmăcească cuvintele neînţelese. 

Daniel îi zise lui Belşaţar că în trufia lui acesta l-a mîniat pe 
Domnul, aducînd vasele sfinte din templu ca să bea vin din ele şi 
să-şi slăvească idolii. Apoi adăugă: «lată aici stă scris: MENE, 
MENE, TECHEL, UFARSIN*. lată înţelesul acestor cuvinte: 
MENE — Dumnezeu a numărat zilele domniei tale şi i-a pus capăt; 
TECHEL -— ai fost cîntărit şi ai fost găsit uşor, UFARSIN — 
împărăţia ta este împărţită şi dată mezilor şi perşilor. 

Belşaţar înţelese atunci cuvintele Domnului şi la porunca lui 
slugile îl îmbrăcară pe Daniel în purpură, îi puseră la gât un lăn- 
țişor de aur şi-l vestiră drept al treilea guvernator al împărăției». 

Prorocirea Domnului se împlini chiar în acea noapte: Belşaţar a 
fost omort şi tronul Babilonului a fost ocupat de împăratul Dari- 
us Medul**. 

Daniel 5, 1-31 


*Mene — Techel — Ufarsin (sau Peres) — cuvinte din limba caldeeană cu sensul 
de: Numărat, Cîntărit, Împărţit. 
**Darius Medul — din seminţia mezilor. 

DANIEL SE ROAGĂ 


raI 
și | mpăratul Darius, care preluase tronul după moartea lui Belşaţar, 
era şi el un om trufaş şi se închina la idoli. Cu toate acestea îl 
îndrăgise din toată inima pe Daniel, pe care-l aprecia pentru înaltul 
duh şi deosebita lui înţelepciune. 

Sub domnia lui Darius provinciile imperiului erau administrate 
de o sută douăzeci de guvernatori, aflaţi sub controlul a trei con- 
ducători supremi. Unul dintre aceştia era Daniel. Guvernatorii, 
numiţi şi satrapi, răspundeau de activitatea lor în faţa celor trei, ca 
să nu-l împovăreze peste măsură pe împărat. Întrucît Daniel îi înt- 
recea cu autoritatea lui pe toţi ceilalţi demnitari şi satrapi, împăra- 
tul intenţiona să-l pună la cîrma guvernului său. Atunci demnita- 
rii şi satrapii căutară să-l pîrască împăratului, dar nu izbutiră să 
găsească un pretext mai potrivit, «...pentru că îşi îndeplinea cu 
credinţă îndatoririle şi nu se făcea vinovat de nici o greşală». 

În cele din urmă curtenii puseră la cale un plan viclean, ca să-l 
ponegrească pe Daniel în faţa împăratului. Ei ştiau cu cîtă ardoare 
se ruga Daniel zilnic Dumnezeului său. Deaceea îl rugară pe 
împărat să scoată o lege prin care oricine va înălța timp de treizeci 
de zile rugi către vreun dumnezeu sau către vreun om, afară de 
împăratul Darius, să fie aruncat într-o groapă cu lei. 

Neştiind adevăratul motiv al cererii lor, împăratul consimţi şi 
semnă decretul. 

Aflînd de noua lege, Daniel însă nu încetă să se închine Dum- 
nezeului său. El avea obişnuinţa să îngenuncheze şi să se roage în 
chilia lui de trei ori pe zi. Ferestrele chiliei dădeau spre Ierusalim, 
oraşul lui natal, în templul căruia, pînă la distrugerea lui, dăinuia 
slava lui Dumnezeu. Rugăciunile îi insuflau lui Daniel putere spi- 
rituală, mîngâire, aducîndu-i şi binecuvîntarea Domnului. 

Invidioşii, care unelteau împotriva lui Daniel şi-l pîndeau întru- 
na, îl surprinseră în chilia lui rugîndu-se Dumnezeului său şi-l 
pîrîră pe loc împăratului. 


Daniel 6, 1-11 

DANIEL ÎN GROAPA CU LEI 


urtenii, care îl urau pe Daniel, îl denunţară împăratului nu numai 

că-l nesocoteşte şi pe el şi decretul semnat de acesta, dar se mai 
şi roagă Dumnezeului său de trei ori pe zi. Auzind aşa, împăratul se 
întristă adînc şi hotărt să-l salveze pe Daniel. Curtenii însă îi aduseră 
aminte că după lege nici un decret împărătesc nu putea fi schimbat. 
Cu inima grea împăratul porunci atunci ca Daniel să fie aruncat într-o 
groapă cu lei. Ştiind însă că Dumnezeul lui este un Dumnezeu măreț, 
el îi zise lui Daniel: «Dumnezeul tău, căruia necurmat Îi slujeşti, EL te 
va scăpa!» Şi se întoarse la palat atît de mâhnit, că se culcă fără să 
mănînce şi toată noaptea nu putu să închidă un ochi. În revărsatul 
zorilor se sculă şi se duse în grabă la groapa cu lei. Apropiindu-se de 
marginea ei, împăratul strigă cu glasul plin de jale: «Daniel, slujitorul 
Dumnezeului Celui Viu, a putut oare Dumnezeul tău, căruia | te 
închini neîncetat, să te scape de lei?» Daniel îi răspunse: «Dumnezeul 
meu a trimis pe îngerul Său şi a astupat gura leilor, care nu mi-au 
căşunat nici un rău, pentru că am fost găsit nevinovat înaintea Lui. 
Precum nici înaintea ta, împărate, n-am făcut nici un rău». Darius 
porunci să-l scoată din groapă şi se bucură nespus, văzîndu-l teafăr şi 
nevătămat. «Şi în locul profetului, împăratul porunci ca oamenii care 
acuzaseră pe Daniel să fie aruncaţi în groapa cu lei... Dar nu apucară 
ei să ajungă pe fundul gropii, că leii se şi năpustiră asupra lor şi-i 
sfişiară pe loc». 

După întîmplarea aceasta împăratul Darius trimise o scrisoare 
în tot cuprinsul împărăției sale, cerînd,tuturor popoarelor să-L 
cinstească pe Dumnezeul lui Daniel, căci EI este Dumnezeul Cel 
viu şi veşnic şi stăpînirea Lui este fără sfîrşit. «EI salvează şi mîn- 
tuieşte, El face semne şi minuni în ceruri şi pe pămînt. El a izbăvit 
pe Daniel din ghearele leilor!» 


Daniel 6, 12-28 

ÎNTOARCEREA IUDEILOR DIN CAPTIVITATE 


recum am citit mai înainte, oştirile asiriene au cucerit regatul de 

nord al Israelului şi au dus poporul în captivitate. Evenimentul 
acesta a avut loc cu şapte sute de ani înainte de naşterea lui Cristos. Peste 
o sută de ani armatele unite ale mezilor şi babilonenilor au distrus cetatea 
Ninive după doi ani de asediu. Babilonul, devenind un stat puternic, 
jefuia popoarele învecinate, printre care şi regatul de sud cu Ierusalimul, 
ducîndu-i pe iudei în exil. 

Dar şi puternicului imperiu babilonean îi veni sfîrşitul. EI a fost cuce- 
rit de către mezi şi perşi. Curînd însă împăratul perşilor Cirus a autorizat 
întoarcerea din captivitate a iudeilor la locurile lor de baştină: «Aşa vor- 
beşte Cirus, împăratul perşilor: “Domnul, Dumnezeul cerurilor mi-a dat 
toate împărăţiile pămîntiilui şi mi-a poruncit să-l construiesc o casă în 
Ierusalim, care este în Iuda. Cine dintre voi este din poporul Lui... să se 
ducă la Ierusalim, în Iuda, şi să construiască acolo casa Domnului Dum- 
nezeului lui Israel». 

Şi astfel s-au întors în patrie mai bine de patruzeci de mii de evrei, cei 
mai mulţi fiind iudei, adică evrei din seminţia lui Iuda, precum şi oameni 
din celelalte unsprezece seminţii ale lui Israel. Mulţi au rămas însă pe 
teritoriul Persiei. 

În al doilea an după întoarcerea în patrie israeliţii adunaţi Ia Ierusalim 
au hotărît să ridice din ruine templul Domnului şi au pus temelia noului 
templu. «Mulţi dintre preoţi şi dintre leviţi, precum şi dintre capii de 
“familie mai în vârstă, toţi acei care văzuseră casa de odinioară, plîngeau 
cu voce tare cînd se punea sub ochii lor temelia acestei clădiri. Mulţi alţii 
îşi arătau bucuria prin strigăte, aşa încît nu se puteau deosebi strigătele 
de bucurie de plînsetele poporului; căci poporul scotea mari strigăte şi 
zgomotul se auzea pînă departe». Zorobabel, nepotul împăratului iudeu 
Jeconia, conducea lucrările de construcţie a noului templu. Însă popoare- 
le ce se aşezaseră între timp acolo unde înainte locuiau israeliţii îi pri- 
veau cu duşmănie şi căutau să împiedice construcţia, ameninţindu-i pe 
evrei şi învinuindu-i înaintea împăratului persan Ahaşveroş. Astfel ei au 
reuşit să oprească lucrările de construcţie ale templului pentru o perioa- 
dă de cincisprezece ani — pînă avea să urce pe tron noul împărat persan 
Darius. (E vorba de un alt Darius, nu de acel care a cucerit Babilonul). 

Împăratul Darius a confirmat porunca dată anterior de Cirus şi a trimis 
la Ierusalim o scrisoare cu edictul privitor la construcţia templului. «Casa 
a fost terminată în ziua a treia a lunii Adar, care a fost în al şaselea an al 
domniei împăratului Darius». Templul acesta era mult mai mic decît 
minunatul templu, construit de Solomon în urmă cu mai bine de patru 


sute cincizeci de ani. 

ÎMPĂRĂTEASA ESTERA 


da 3 
să (ere persan Ahaşveroş hotărî să se căsătorească. EI trimise 
crainici care să caute şi să adune la palatul din Suza toate fetele 
frumoase din împărăţia sa, pentru a-şi alege de nevastă pe cea mai 
frumoasă dintre ele. Timp de douăsprezece luni ele erau pregătite 
spre a fi înfăţişate împăratului. Pe atunci în Persia locuiau mulţi evrei 
captivi, aduşi de oştirile asiriene şi babilonene. «În capitala Suza era 
un iudeu (evreu din regatul iudaic) numit Mardoheu. El o creştea pe 
Hadasa*, fiica unchiului său, deoarece ea nu avea nici tată, nici 
mamă. Fata era mîndră la statură şi frumoasă la vedere. Mardoheu o 
înfiase după moartea tatălui şi a mamei ei. Odată cu fetele, în casa | 
împăratului a fost adusă şi Estera . Împăratul a îndrăgit-o pe ea mai | 
mult decît pe toate celelalte fete, i-a pus pe frunte coroana şi a făcut-o 
împărăteasă. În cinstea Esterei el dădu un mare ospăț tuturor 
demnitarilor şi slujitorilor lui şi împărţi daruri cu generozitate 
împărătească. La sfatul lui Mardoheu Estera nu-şi dădu pe faţă nici 
obîrşia şi nici neamurile». 
După aceasta împăratul îl înălţă pe unul din demnitarii săi Ha- 
man, numindu-l mai presus de toate căpeteniile perşilor. «Toţi slu- 
jitorii împăratului se închinau şi se aruncau cu feţele la pămînt 
înaintea lui Haman, căci aşa poruncise împăratul. Numai Mardo- | 
heu nu se închina şi nu-şi pleca faţa la pămînt... Văzînd aşa, Ha- | 
man se umplu de mînie şi puse gînd să stîrpească pe toţi iudeii | 
care se aflau în împărăţia lui Ahaşveroş». | 
«Atunci Haman îi zise împăratului Ahaşveroş: “În toate ţinutu- 
rile împărăției tale este risipit un popor deosebit între popoare, 
care are legi diferite de ale tuturor popoarelor şi nu se supune 
legilor împăratului”. Şi împăratul îi zise lui Haman: “Fă cu el ce 
vrei”. Şi au fost trimise scrisori prin crainici în toate ţinuturile 
împărăției, ca să stîrpească, să omoare şi să piardă pe toţi iudeii, 
tineri şi bătrîni, prunci şi femei, într-o singură zi, în ziua a treis- | 
prezecea a lunii a douăsprezecea, adică luna Adar, şi să li se jefu- 
iască averile... În fiecare ţinut, unde ajungea porunca împăratului 
şi decretul lui, era o mare jale printre iudei: oamenii posteau, 
plîngeau şi se văietau...» 





continuare 


*Hadasa — numele ebraic al împărătesei Estera. a E a Sa > A 180 Peco, ai "e a „ai 

ÎMPĂRĂTEASA ESTERA 
continuare 


CI ama despre decretul împărătesc, Mardoheu veni la curte să-i dea 
de ştire Esterei «şi o îndemnă să se ducă la împărat şi să-l roage să 
se milostivească şi să cruţe viaţa poporului ei». Estera îi răspunse lui 
Mardoheu printr-o slugă: «Este o lege care pedepseşte cu moartea pe 
oricine, fie bărbat, fie femeie, care intră la împărat, în curtea interioară, 
fără să fie chemat. Scapă cu viaţă numai acela, căruia împăratul îi întinde 
sceptrul său de aur. Iar eu n-am fost chemată la împărat de treizeci de 
zile». La rîndul lui Mardoheu îi răspunse Esterei: «Să nu-ţi închipui că 
numai tu vei scăpa dintre toţi iudeii, pentru că eşti în casa împăratului: 
căci dacă vei tăcea acum, ajutorul şi scăparea vor veni din altă parte 
pentru iudei. Şi tu şi casa ta veţi pieri. Şi cine ştie dacă nu cumva chiar 
soarta te-a adus pentru un timp ca acesta la împărăție!» Răspunsul Esterei 
sună astfel: «Du-te, strînge pe toţi iudeii care se află în Suza şi postiţi 
pentru mine trei zile, fără să mîncaţi sau să beţi nici noaptea, nici ziua. Şi 
voi posti şi eu cu slujnicele mele şi apoi mă voi duce la împărat, deşi 
aceasta-i împotriva legii, şi de va fi să pier, voi pieri». Între timp 
răutăciosul Haman pregăti «o spînzurătoare înaltă de cincizeci de coţi... 
ca Mardoheu să fie spînzurat pe ea». 

A treia zi Estera îşi puse veşminte împărăteşti şi veni la domnul ţării 
care stătea pe tronul lui. «Împăratul îi întinse Esterei sceptrul lui de aur. 
Estera atinse vîrful sceptrului» şi-l invită să vină în aceiaşi zi la un ospăț 
împreună cu Haman. Şi ei au venit. Împărăteasa îi rugă să vină la ospăț şi 
a doua zi. Împăratul îi zise Esterei: «Ce doreşti, împărăteasă Estera? 
Chiar dacă vei cere jumătate din împărăție, ţi se va da». Atunci ea răspun- 
se: «lată rugămintea mea: cruţă-mi viaţa şi salvează poporul meu! Căci 
eu şi poporul meu sîntem vînduţi spre a fi stîrpiţi, înjunghiaţi şi sortiţi cu 
toţii pieirii». Astfel află împăratul că soţia lui era evreică şi înţelese mişe- 
lia lui Haman. La porunca împăratului Haman a fost spînzurat de copa- 
cul pregătit pentru Mardoheu. 

Însă în imperiul persan era cu neputinţă să anulezi sau să schimbi un 
decret ca cel despre nimicirea iudeilor, întrucît purta numele împăratului şi 
era întărit cu pecetea lui, Dar la porunca lui cărturarii au întocmit un alt 
decret prin care «împăratul îi autoriza pe iudei, în orice cetate s-ar fi aflat, 
să se adune şi să-şi apere viaţa... Crainicii plecară îndată cu porunca împăra- 
tului, călări pe cai şi catîri iuți», ca să transmită acest decret guvernatorilor 
celor o sută douăzeci şi şapte de provincii din India pînă în Etiopia. 

În amintirea salvării evreilor, Mardoheu a iniţiat sărbătoarea anuală 
Purim, oficiată şi astăzi de către evrei în zilele de 14 şi 15 ale lunii evrei- 
eşti Adar (martie). . 

Estera cap. 1-10 

NEEMIA RECONSTRUIEŞTE ZIDURILE IERUSALIMULUI 


eemia era un înalt demnitar la curtea împăratului persan 
Artaxerxe* în oraşul de reşedinţă Suza. 

Un israelit, întors de curînd din Ierusalim în Persia, îi povesti 
lui Neemia despre starea tragică în care se afla Iudeia: «Cei care 
au supravieţuit captivităţii, se află în ţară în cea mai mare mizerie 
şi ocară; zidurile lerusalimului zac în ruine şi porţile sînt arse de 
foc». Auzind aşa, Neemia se lăsă la pămînt şi începu să plîngă şi 
să se vaiete multe zile la rînd, postind şi înălțînd rugăciuni fier- 
binţi Dumnezeului cerurilor. 

La rugămintea lui Neemia, împăratul Artaxerxe îi acordă per- 
misiunea de a pleca la Ierusalim şi a reclădi zidurile oraşului. 

Întorcîndu-se la Ierusalim, Neemia cu alţi israeliți se apucă în- 
dată să ridice oraşul din ruine. Vestea ajunse la urechea duşmani- 
lor israeliților care căutară prin tot felul de ameninţări să împiedi- 
ce reconstrucţia zidurilor Ierusalimului. Însă Neemia îşi înarmă 
cu pricepere şi iscusinţă toţi oamenii. «Cei ce lucrau pe ziduri şi 
cei ce duceau sau încărcau poverile, cu o mînă ţineau unealta, iar 
cu alta arma. Fiecare din ei lucra încins cu sabia». Munceau la 
construcţie şi ziua şi noaptea. Mîna lui Dumnezeu îi ocrotea pe 
ziditori şi astfel după o sută patruzeci de ani de la distrugerea Ie- 
rusalimului de către oştirea babiloneană, în ciuda tuturor obstaco- 
lelor, reconstrucţia zidurilor a fost definitiv încheiată. 

«Când a venit luna a şaptea, tot poporul s-a adunat ca un singur 
om în piaţa din faţa porţii Apelor şi a zis cărturarului Ezra să le 
citească din Cartea Legii lui Moise, pe care Domnul a dat-o lui 
Israel. Şi preotul Ezra a adus Cartea înaintea adunării, alcătuită 
din bărbaţi şi femei şi din toţi acei ce erau în stare să înţeleagă... şi 
a citit din Lege de dimineaţă pînă la amiază. Toată lumea asculta 
cu luare aminte. Ezra a binecuvântat pe Domnul, Dumnezeul cel 
Mare, şi tot poporul a răspuns, ridicînd mîinile: “Amin! Amin!” 
Şi şi-au plecat capetele şi s-au închinat înaintea Domnului pînă la 
pămînt». 


Neemia cap. 1-8 


*Artaxerxe — împărat al Persiei (465-425 î. de Cr.), fiul lui Xerxe, astfel fiul 
vitreg al Esterei, împărăteasa evreică. 

POPORUL STRIGĂ CĂTRE DUMNEZEU 


ay 

CT. a douăzeci şi patra zi a lunii a şaptea toţi fiii lui Israel s-au 
adunat, îmbrăcaţi în saci şi presăraţi cu cenuşă, pentru ţinerea 
unui post. Şi cei din neamul lui Israel s-au despărţit de toţi străinii şi 
au venit să-şi mărturisească păcatele şi fărădelegile lor şi ale părinţilor 
lor. Au stat în picioare şi au citit din Cartea Legii Domnului a patra 
parte din zi, şi altă parte din zi au mărturisit şi s-au închinat Domnului, 
Dumnezeului lor. Apoi losua, Bani, Cadmiel, Şebania, Buni, Şerebia, 
Bani şi Chenani au urcat pe podiumul leviţilor şi au strigat cu glas 
tare către Domnul. Şi leviţii au zis: «Sculaţi-vă şi binecuvîntaţi pe 
Domnul Dumnezeul vostru din eternitate în eternitate! Binecuvîntat 
să fie Numele Tău cel slăvit, care este mai presus de orice 
binecuvîntare şi de orice laudă! Tu, Doamne, numai Tu eşti Cel care 
ai făcut cerurile, cerurile cerurilor şi toată oştirea lor şi pămîntul cu 
tot ce este pe el, şi mările cu tot ce cuprind ele. Tu dai viaţă tuturor 

acestor lucruri şi oştirea cerurilor se închină înaintea Ta». 

Poporul se căia profund că păcătuise şi-l renegase pe Domnul, 
zicînd: «Şi acum, Dumnezeul nostru, Dumnezeule, mare, puter- 
nic şi înfricoşător, Tu, păzitorul legămîntului şi făcătorul de bine, 
nu socoti drept puţin lucru toate suferinţele prin care am trecut 
noi, împărații noştri, căpeteniile noastre, preoţii noştri, prorocii 
noştri, părinţii noştri şi tot poporul Tău, din zilele împăraţilor Asi- 
riei pînă în ziua de azi. Tu ai fost drept în tot ce ni s-a întîmplat, 
căci Tu ai lucrat potrivit adevărului, iar noi am făcut rău... Pentru 
toate acestea noi am încheiat un legămînt în scris sub care ne-am 
iscălit. Iar căpeteniile noastre, leviţii noştri şi preoţii noştri şi-au 
pus pecetea pe el. Cealaltă parte a poporului, preoţii, leviţii, uşie- 
rii, cîntăreţii, servitorii templului şi toţi cei ce se despărţiseră de 
popoarele străine, ca să urmeze Legea lui Dumnezeu, soțiile lor, 
fiii şi fiicele lor, toţi cei ce aveau cunoştinţă şi pricepere, s-au unit 
cu fraţii lor, cu cei mai mari dintre ei. S-au legat cu blestem şi 
jurămînt să umble în Legea lui Dumnezeu, care fusese dată prin 
Moise, slujitorul lui Dumnezeu, să păzească şi să împlinească toa- 
te poruncile, rînduielile şi legile Lui». 

Astfel citirea Cuvîntului Scripturii şi rugăciunea către Domnul 
Dumnezeu au produs şi pot să mai producă mari schimbări în vi- 
aţa omului. 





Neemia 9, 1-6; 9, 32-10, 29 

SUFERINŢELE LUI IOV 


ta 3 

ET n ţara lui Uţ* trăia un bărbat evlavios, de o mare puritate morală 
şi extrem de bogat, pe nume Iov. Era un om integru şi cu frica 
lui Dumnezeu. Avea şapte fii şi trei fiice. 

lov ÎI iubea pe Domnul şi ÎI preamărea în rugăciunile Lui. Satana 
însă voia să-l piardă, năzuind să-l facă să nu mai preamărească Nu- 
mele lui Dumnezeu şi să păcătuiască împotriva Lui. 

Odată satana se înfăţişă înaintea lui Dumnezeu. Întrebat de unde 
vine, satana îi răspunse: « Am dat tîrcoale pe pămînt şi l-am cutreierat 
dintr-un capăt în altul». Domnul îi zise satanei: «L-ai văzut pe sluji- 
torul Meu lov? Nimeni nu mai este ca el pe pămînt, drept şi fără 
prihană, care se teme de Dumnezeu şi se fereşte de rău». Atunci sa- 
tana îi răspunse Domnului: «Oare fără pricină se teme Iov de Dum- 
nezeu? Nu l-ai înconjurat Tu cu un gard şi pe el şi casa lui, şi toate ale 
lui? Ai binecuvîntat lucrurile mfinilor lui şi turmele lui au umplut 
pămîntul. Dar ia întinde-Ţi mîna şi atinge tot ce-i al lui, să vedem 
atunci dacă nu te va blestema în faţă!» 

Atunci Domnul hotărî să-i demonstreze dușmanului întregii ome- 
niri că inima lui lov Îi este credincioasă şi că lov nu va înceta să-L 
iubească, orice s-ar îmtîmpla. Deaceea îi zise satanei: «Iată, îl dau în 
puterea ta! Numai nu te atinge de viaţa lui...» 

De atunci diavolul începu să-l prigonească pe toate căile, abătînd 
asupra lui tot felul de nenorociri. EI îl lipsi de toţi copiii şi-i ruină 
întreaga avere. Dar în loc să-L hulească pe Dumnezeu, lov zicea: 
«Domnul a dat, Domnul a luat; fie Numele Domnului binecuvîntat!» 
Iar la jelaniile soţiei sale răspundea astfel: «Primim de la Dumnezeu 
binele şi să nu primim şi răul?» Şi nu rosti nici un cuvînt prin care să 
păcătuiască înaintea Domnului. Satana însă nu se dădu bătut şi-l lovi 
cu o boală necruțătoare — lepra. Suferințele lui erau cumplite şi deznă- 
dejdea fără margini. 

Iov avea trei prieteni care aflînd de nenorocirile ce se abătuseră 
asupra lui veniră să-l mîngfie. Dar, auzindu-l căinîndu-se, ei îl doje- 
niră, susţinînd că Iov trebuie să fi greşit şi el cu ceva, pentru că Dum- 
nezeu nu pedepseşte decât pe cei vinovaţi. Dar cu toată suferinţa, lov 
nu şi-a pierdut credinţa în Atotputernicul Creator, fiind convins că 
Domnul va veni negreşit în ajutorul lui. 

lov cap 1,2,4,5 
*Țara lui Uţ — ţinutul de baştină al lui Iov, situat după toate probabilitățile la 
hotarele Caldeei şi Arabiei, între Edom şi Eufrat. 

IOV TRECE CU BINE TOATE ÎNCERCĂRILE 


Opina nu s-a îndurat de lov, afară de Domnul care îl 
supraveghea cu dragoste. Încrezător în Domnul, lov zicea într-o 
sublimă declaraţie de credinţă: «Dar ştiu că Răscumpărătorul meu 
este viu şi că în ziua cea de pe urmă va ridica iar din pulbere această 
piele a mea ce se destramă. Şi afară din trupul meu voi vedea pe 
Dumnezeu». 

În timp ce prietenii discutau cu dînsul, se stîrni deodată vuietul 
unei furtuni puternice şi din mijlocul acelui miraculos vârtej se 
auzi glasul Domnului. Dumnezeu îi punea întrebări, la care lov nu 
putea găsi un răspuns potrivit. În schimb acum el înţelese mai 
limpede toată atotputernicia şi măreţia Creatorului. 

Cînd Domnul încetă să vorbească, lov îi răspunse: «Ştiu că Tu 
poţi totul şi că nimic nu poate sta împotriva gîndurilor Tale». 

După ce lov a trecut cu bine încercările la care, a fost supus, 
Dumnezeu l-a răsplătit din plin, trimiţîndu-i de două ori mai mult 
decît avusese mai înainte. Iar prietenilor lui, care se dovediseră a 
fi nişte consolatori jalnici, le-a spus că mînia Lui s-a aprins îm- 
potriva lor, pentru că n-au vorbit cu atîta dreptate despre EI ca 
Iov. Deaceea Dumnezeu le-a poruncit să aducă o jertfă şi numai 
atunci cînd Iov se va ruga pentru ei, o va accepta. Aceştia au făcut 
precum le poruncise Domnul şi abia după rugăciunea lui lov au 
fost iertaţi. 

După încercările prin care lov a trecut cu atîta răbdare, fraţii, 
surorile şi vechii lui prieteni veniră să-l vadă şi-i aduseră daruri. 
În ultimii ani ai vieţii sale, drept răsplată pentru încrederea sa ne- 
țărmurită, Iov primi de la Domnul mai multe binecuvîntări decît 
primise vreodată pînă atunci. Şi lov mai trăi încă mult după neno- 
rocirile ce se abătuseră asupra lui, şi i se mai născură şapte fii şi 
trei fiice. Şi în toată ţara nu erau femei mai frumoase ca fiicele lui 
Iov. 

Tov muri bătrân şi încărcat de zile. 


lov 19, 25-26 şi cap. 37-42 

PSALMII 


rai sînt una din cele mai citite cărţi ale Bibliei. Ea cuprinde 
150 de psalmi, o culegere de poeme şi cîntări aranjate pe 
muzică. Psalmii exprimă tot ce preocupă inimile credincioşilor lui 
Dumnezeu: durerea pentru fărădelegile de pe pămînt, speranţa în 
biruinţa luminii asupra întunericului, recunoaşterea propriilor păcate 
şi setea mântuirii de sus... Cei mai inspirați psalmi se ridică pînă la 
întrezărirea profetică a lui Mesia — Mîntuitorul nostru Cristos. Acele 
versete, unde sufletul israelitului asuprit strigă către Dumnezeu, 
cerînd răzbunare împotriva duşmanilor lui, nu-şi pot găsi desigur 
reflectarea în sufletul creştinului, care, potrivit învăţăturii lui Isus, 
trebuie să-şi iubească duşmanii. 

De obicei se vorbeşte de «Psalmii lui David», fiindcă el este 
autorul acestor compuneri în marea lor majoritate, dar psalmi de 
inspiraţie divină au mai scris şi alţi autori. 

Mai jos cităm doi dintre aceşti psalmi, spre a vă oferi o imagine 
mai concretă despre conţinutul lor. Aceste compuneri sînt realiza- 
te cu atîta măiestrie, că au servit drept izvor de inspiraţie multor 
rugăciuni creştine de mai tîrziu. 

Psalmul 121. O cîntare a treptelor. 

«Îmi ridic ochii spre munţi, de unde va veni ajutorul meu. Aju- 
torul îmi vine de la Domnul, Care a făcut cerurile şi pămîntul. El 
nu va lăsa să ţi se clatine piciorul. Cel care te păzeşte nu va dormi- 
ta. lată, nu dormitează, nici nu doarme Cel ce păzeşte pe Israel. 
Domnul este păzitorul tău, Domnul este umbra ta pe mîna ta cea 
dreaptă. De aceea soarele nu te va bate ziua, nici luna noaptea. 
Domnul te va păzi de orice rău, ocrotindu-ţi sufletul. Domnul va 
păzi intrarea şi ieşirea ta de acum şi pînă în veac». 

Psalmul 150 

«Lăudaţi pe Domnul! Lăudaţi pe Domnul în locaşul Său cel 
sfint, lăudaţi-L în tăria cerului, unde se arată puterea Lui! 
Lăudaţi-L pentru faptele Sale cele mari! Lăudaţi măreţia Sa 
nemărginită! Lăudaţi-L cu sunet de trîmbiţă, lăudaţi-L cu psalte- 
rioane şi harpe! Lăudaţi-L cu timpane şi jocuri, lăudaţi-L cu stru- 
ne şi organe. Lăudaţi-L cu chimvale sunătoare, lăudaţi-L cu chim- 
vale zîngănitoare! Tot ce are suflare să laude pe Domnul! Lăudaţi 
pe Domnul!» 

CARTEA PROVERBELOR 


[o din cărţile Bibliei se numeşte «Cartea Proverbelor lui 
Solomon». Proverbele, scrise în cea mai mare parte de înțeleptul 
împărat Solomon, conţin poveţe scurte şi concise, adresate în special 
celor tineri. Subiectele proverbelor sînt: înțelepciunea, neprihănirea, 
frica de Domnul, ştiinţa, morala, înfrînarea poftelor, sîrguinţa, 
stăpînirea de sine, încrederea în Dumnezeu, grija pentru cei săraci, 
mărinimie faţă de vrăjmaşi, creşterea şi educarea copiilor, cinstea, 
dreptatea, bunul simţ, etc. lată unele din ele: 

«Erica de Domnul este începutul cunoştinţei; dar nesăbuiţii ne- 
socotesc înţelepciunea şi învăţătura. Ascultă, fiul meu, învăţătura 
tatălui tău şi nu te lipsi de îndrumările mamei tale! 

Fiul meu, dacă nişte păcătoşi vor să te amăgească, nu te lăsa 
cîştigat de ei! 

Încrede-te în Domnul din toată inima şi nu te bizui pe înţelepciu- 
nea ta. Recunoaşte-L în toate căile tale, şi el îţi va netezi cărările. 

Fiul meu, nu dispreţui pedeapsa Domnului şi să nu-ţi fie neplă- 
cută mustrarea Lui. Căci Domnul mustră pe cine iubeşte, ca un 
părinte pe copilul în care-şi găseşte plăcerea. 

Eu iubesc pe cei care mă iubesc şi cei care mă caută cu tot dina- 
dinsul mă vor găsi. 

Cine asupreşte pe sărac, aduce ocară Ziditorului său, dar cine 
are milă de cel nevoiaş, îl cinsteşte. 

Dreptatea înalţă un popor, dar păcatul este ruşinea popoarelor. 

Inima omului se gîndeşte pe ce cale să meargă, dar Domnul îi 
îndreaptă paşii. 

Cine jefuieşte pe tatăl său şi alungă pe mama sa este un fiu care 
aduce ruşine şi dispreţ. 

Învață pe tînăr calea ce trebuie să urmeze şi cînd va îmbătrîni 
nu se va îndepărta de ea. 

Fiul meu, dă-mi inima ta şi să găsească plăcere ochii tăi în căile 
mele. 

Dacă vrăjmaşul tău este flămînd, dă-i pîine să mănînce, dacă-i 
este sete, dă-i apă să bea». 


Cartea Proverbelor 

MEMORAŢI VERSETELE DIN PSALTIRE 


Sai de omul care nu se duce la sfatul celor răi, nu se opreşte 
pe calea celor păcătoşi şi nu se aşează pe scaunul celor 
batjocoritori. (1, 1) 
Cei care cunosc Numele Tău se încred în Tine, căci Tu, Doam- 
ne, nu părăseşti pe cei ce Te caută. (9, 10) 
Cerurile vorbesc de slava lui Dumnezeu şi tăria lor vesteşte 
lucrarea miinilor Lui. (19, 1) 
Tot pămîntul să se teamă de Domnul! Toţi locuitorii lumii să 
tremure înaintea Lui! (33, 8) 


Cunoaşteţi-L şi vedeţi ce bun este Domnul! Ferice de omul care $ A SI 
se încrede în EI! (34, 8) Cu V 

Încredinţează-ţi soarta Domnului, încrede-te în El şi El va împ- întul Tău 
lini! (37, 5) A 

Cheamă-mă în ziua necazului şi Eu te voi scăpa, iar tu Mă vei este O candelă 
preamări. (50, 15) 

Zideşte în mine o inimă curată, Dumnezeule, pune în mine un 
duh nou şi statornic! (51, 10) 

Ca să se cunoască pe pămînt calea Ta şi printre toate neamuri- 
le mîntuirea Ta! (67, 2) ici o | 

Pînă a se fi născut munţii şi pînă a crea pămîntul şi lumea, Tu. 
eşti Dumnezeu înainte de toţi vecii. (90, 2) p I are € mele - 

Dar Domnul este limanul meu, este stînca adăpostului meu. (94, | 4 ] p: 2 
22) | 

Binecuvîntează, suflete al meu, pe Domnul şi nu uita nici una ŞI o umina 
din binefacerile Lui! (103, 2) AD 

Cît de sus sînt cerurile faţă de pămînt, atit este de mare bunăta- 
tea Lui pentru cei care se tem de El. (103, 11) pe cararea mea 5, 

Frica de Domnul este începutul înţelepciunii. (111, 10) 

Domnul este de partea mea, nu mă tem de nimic: ce poate să-mi 
facă omul? (118, 6) 

Al Tău sînt, mîntuieşte-mă... (119, 94) 

Cei ce seamănă cu lacrimi vor secera cu bucurie. (126, 5) 

Domnul este lîngă toţi cei care Îl cheamă, lîngă cei ce Îl cheamă 
în adevăr. (145, 18) 

Popoare, încredeţi-vă în EL în orice timp; vărsaţi-vă inimile 
înaintea Lui! Dumnezeu este adăpostul nostru. (62, 8) 

Cum îşi va ţine tînărul curată cărarea? Indreptîndu-se după 
Cuvîntul Tău. (119,9) 

Cuvîntul Tău este o candelă pentru picioarele mele şi o lumină 


pe cărarea mea. (119, 105) e op 03 9 75eaă 

CARTEA PREDICATORULUI 


ta 3 

CŢe Biblie «Eclesiastul*» sau «Cartea Predicatorului» urmează 

imediat după «Cartea Proverbelor lui Solomon». Se compune 
din 12 capitole şi conţine minunate maxime pline de înţelepciune, 
asemănătoare cu poveţele din Cartea Proverbelor lui Solomon. Iată 
cîteva versete: 

«O, deşertăciune a deşertăciunilor, zice Eclesiastul, o, deşertă- 
ciune a deşertăciunilor! Totul este deşertăciune». 

«Mai bună este întristarea decît râsul. Căci prin întristarea feţei 
inima se face mai bună... Înţelepciunea este mai de preţ decît ar- 
mele de război; dar un singur păcătos nimiceşte mult bine... Cine 
sapă o groapă, cade singur în ea şi cine surpă un zid va fi muşcat 
de un şarpe... Aruncă-ţi pîinea pe ape şi după multe zile o vei găsi 
iarăşi...» 

«Bucură-te, tinere, în tinereţea ta, fii cu inima veselă cît eşti 
tînăr, umblă pe căile inimii tale şi plăcute ochilor tăi; dar să ştii că 
pentru toate acestea Dumnezeu te va chema la judecată...» 

«Dar adu-ţi aminte de Creatorul tău în zilele tinereţii tale, înain- 
te de a veni zilele cele rele şi de a se apropia anii cînd vei zice: 
“Nu găsesc nici o plăcere în ei”; înainte de a se întuneca soarele şi 
lumina, luna şi stelele, şi înainte de a se întoarce norii îndată după 
ploaie; în ziua cînd tremură paznicii casei (mîinile) şi se încovoa- 
ie bărbaţii cei puternici; cînd se opresc cei ce macină (dinţii), căci 
s-au înpuţinat; cînd sînt întunecaţi cei ce se uită pe ferestre (ochii) 
şi se închid cele două uşi dinspre stradă (buzele); cînd uruitul 
morii slăbeşte, te scoli la ciripitul unei păsări şi fiicele cîntecului 
se aud înăbuşit; te temi de orice înălţime şi te sperii pe drum; 
migdalul înfloreşte** şi lăcusta abia se tîrăşte, iar pofta nu se mai 
simte; căci omul merge spre casa lui cea veşnică şi bocitorii cut- 
reieră străzile, înainte de a se rupe funia de argint, de a se sfărîma 
vasul de aur, de a se sparge găleata la izvor sau de a se strica roata 
de la fîntînă; şi țărîna se întoarce în pămînt cum a fost şi duhul se 
întoarce la Dumnezeu, Care l-a dat». 

*Eclesiastul — numele Predicatorului în Septuaginta (latineşte «Şaptezeci» — 
prima traducere în limba greacă, după originalul ebraic, a cărţilor Vechiului 


Testament. 
**Migdalul înflorit — referire la perii cărunţi ai omului care îmbătrîneşte. 

PROROCII 


f Jomnul se adresa adesea poporului Israel prin proroci, oameni 

cu o deosebită chemare. Ei nu erau doar prezicători ai viitorului, 
precum consideră unii astăzi. Dumnezeu trimitea proroci, alegîndu-i 
dintre israeliţii din Regatul de nord şi cel de sud, care să facă cunoscut 
poporului voia Lui, conform revelaţiilor Sale, şi să avertizeze oamenii 
despre pericolul păcatului şi idolatriei, vorbindu-le despre măreţele 
lucrări trecute şi viitoare ale lui Dumnezeu. Prorocii veneau cu 
mesajul lor mai ales în acele perioade cînd împărații, preoţii şi 
poporul cădeau în rătăcire şi se depărtau de căile Domnului, cînd 
regatele erau amenințate de războaie, foamete şi alte nenorociri. 
Amintind de faptele Domnului din trecut, prorocii trezeau în 
conştiinţa neamurilor necesitatea unei depline supuneri lui 
Dumnezeu, nu numai respectarea ritualurilor religioase; ei prevesteau 
pedepsele viitoare — invazia popoarelor păgîne asupra îndărătnicului 
Israel, precum și pedepsirea acestor popoare de către Domnul pentru 
răul cauzat Israelului; despre împrăştierea poporului Israel în toată 
lumea şi întoarcerea lui în pămîntul făgăduit. Ei au prezis venirea lui 
Mesia, adică Unsul Domnului, moartea Lui întru mântuirea Israelului 
şi întregii lumi, învierea lui; au vorbit despre luminosul viitor în care 
Mesia va veni pentru a doua oară şi va împărăţi... 

Unii din proroci au scris cărţi profetice. Biblia conţine 17 cărţi 
profetice. După numărul paginilor ele reprezintă a cincea parte a 
Bibliei. Aceste cărți au fost scrise de 16 proroci (Ieremia a scris 
două). Iată numele acestor proroci într-o aproximativă ordine cro- 
nologică: Ioel, Iona, Amos, Osea, Isaia, Mica, Ţefania, Naum, 
Ieremia, Habacuc, Obadia, Daniel, Ezechiel, Hagai, Zaharia şi 
Maleahi. Ordinea cărţilor profetice în Biblie nu corespunde scrie- 
rii lor cronologice. E bine să memoraţi numele tuturor prorocilor, 
ca să găsiţi mai lesne cărţile lor în Biblie. 

PROROCUL ISAIA 


Cprorocu Isaia a trăit în Israel cu multe sute de ani înaintea erei 
noastre, adică pînă la Naşterea lui Cristos. El apăra slava lui 
Dumnezeu cu o deosebită ardoare, demasca religiozitatea făţarnică a 
poporului israelit îndepărtat de la Domnul, chemîndu-i pe păcătoşii 
înrăiţi la pocăință. El a prevestit soarta multor oraşe şi prezicerile 
sale s-au realizat întocmai.Isaia chema mereu poporul să se bizuie pe 
Domnul. Iată una din chemările lui: «Nu-L ştii? Nu L-ai auzit? 
Dumnezeul Cel veşnic, Domnul, Creatorul extremităților pămîntului, 
EI nu oboseşte, nici nu poate fi golit de putere; înţelepciunea Lui nu 
poate fi pătrunsă. EI dă tărie celui obosit şi măreşte puterea celui care 
nu mai este în stare de nimic, Flăcăii obosesc şi sînt storşi de putere, 
iinerii se clatină şi cad; dar cei care se încred în Domnul îşi înnoiesc 
puterea şi zboară ca vulturii; aleargă şi nu obosesc, umblă şi nu se 
istovesc!» 

Isaia a anunţat profetic naşterea lui Mesia — Mîntuitorul lumii, 
Isus Cristos. În cartea sa a expus atît de clar istoria naşterii lui 
Cristos, a vieţii, suferințelor, morţii şi învierii Lui, încât ai impre- 
sia că vedea încă de pe atunci fapte ce aveau să se întîmple cu sute 
de ani mai tîrziu şi despre care citim astăzi în cărţile Noului Tes- 
tament. Aceasta ne dovedeşte încă odată inspiraţia divină a Bib- 
liei, care este compusă din cărţi scrise de diferiţi oameni în diferi- 
te epoci. 

«...EI a purtat suferinţele şi durerile noastre şi le-a luat asupra 
Lui; şi noi am crezut că este pedepsit, lovit de Dumnezeu şi sme- 
rit. Dar El era străpuns pentru păcatele noastre, zdrobit pentru fără- 
delegile noastre. Pedeapsa care ne dă pacea a căzut peste EI, şi 
rănile Lui ne-au tămăduit. Noi rătăceam cu toţii ca nişte oi, fieca- 
re îşi vedea de drumul lui; dar Domnul a făcut să cadă asupra Lui 
nelegiuirea noastră a tuturor. El a fost asuprit şi chinuit, dar nu 
Şi-a deschis gura; ca un miel care-l duci la tăiere şi ca o oaie mută 
înaintea celor ce o tund, nu Şi-a deschis gura». 


Isaia 40, 28-31; 53, 4-7 





«DIN SĂBIILE LOR ÎŞI VOR FĂURI FIARE DE PLUG» 


ca 
6 cartea prorocului Isaia printre numeroasele prorociri citim 
despre timpul din urmă şi despre Împărăţia multaşteptatului 
Mesia, Mîntuitorul şi Stăpînitorul lumii promis de Dumnezeu: 


«Se va întîmpla în zilele de pe urmă 

că muntele casei Domnului va fi întemeiat 

ca cel mai înalt munte; 

se va înălța deasupra dealurilor 

şi toate popoarele se vor tălăzui spre el. 

Şi multe popoare se vor duce la el şi vor zice: 
“Veniţi să ne urcăm pe muntele Domnului, 

la casa Dumnezeului lui Iacov, 

ca să ne înveţe căile Lui 

şi să umblăm pe cărările Lui”. 

Căci din Sion va ieşi legea 

şi din Ierusalim cuvîntul Domnului. 

EI va fi Judecătorul neamurilor, 

EI va hotărî între un mare număr de popoare, 
aşa încît din săbiile lor îşi vor făuri fiare de plug 
şi din suliţele lor cosoare: 

nici un popor nu va mai scoate sabia 
împotriva altuia 

şi nu va mai învăţa să facă război». 


Isaia 2, 24 

ŞI NU VA FI PE PĂMÎNT RĂUTATE 


omnul i-a destăinuit prorocului Isaia viitorul împărăției lui | 
Mesia — Isus Cristos, Fiul lui Dumnezeu, cînd nu va fi pe 
pămînt nici răutate, nici nenorocire. 
«EI va judeca pe cei săraci cu dreptate 
şi va hotărî cu nepărtinire asupra oropsiţilor ţării; 
va lovi pămîntul cu toiagul gurii Lui 
şi va omori pe cel rău cu suflarea buzelor Lui. | 
Dreptatea va fi brîul coapselor Sale 
şi credincioşia brîul mijlocului Său. 
Atunci lupul va locui împreună cu mielul 
şi leopardul se va culca împreună cu iedul; 
viţelul, puiul de leu şi vitele 
îngrăşate vor fi împreună 
şi le va mîna un copilaş; 
vaca şi ursoaica vor paşte la un loc 
şi puii lor vor avea acelaş culcuş. 
Leul va mînca paie ca boul, 
pruncul care suge se va juca lîngă cuibul năpîrcii 
şi copilul înţărcat va băga mîna în vizuina aspidei. 
Nu se va face nici un rău şi nici o pagubă 
pe tot muntele Meu cel sfînt: | 
căci pămîntul va fi plin de cunoştinţa Domnului, 
ca fundul mării de apele care-l acoperă». 


Isaia 11, 4-9 

PROROCUL OSEA 


On citit despre îndepărtarea de Domnul, despre nelegiuirile şi 
idolatria practicată de poporul evreu din Regatul de nord al 
Israelului. Pentru ca să întoarcă poporul israelit şi pe împărații lui în 
făgaşul adevărului, Domnul trimitea proroci renumiţi şi numeroase 
pedepse, dar zadarnic. Împărații şi poporul continuau să trăiască în 
fărădelege şi să se închine idolilor. Deaceea Domnul a hotărit să 
distrugă această împărăție, dînd poporul pe mîna cotropitorilor. 

Prorocii Osea*, Isaia şi Mica au trăit în perioada dinaintea că- 
derii împărăției. În cartea prorocului Osea relaţiile dintre Dumne- 
zeu şi Israel sînt redate sub forma unei căsătorii, iar viclenia po- 
porului — prin necredinţa soţiei faţă de bărbat. Iată cum vorbeşte 
prorocul Osea despre îndărătnicia poporului: 

«Ascultaţi cuvîntul Domnului, fii ai lui Israel! Căci Domnul are 
o judecată cu locuitorii țării, pentru că nu este adevăr, nu este 
îndurare, nu este cunoştinţă de Dumnezeu în ţară. Jurăminte strîm- 
be, minciuni, ucideri, hoţii, adultere, vărsări de sînge, toate s-au 
înmulţit fără măsură. Poporul Meu piere din lipsă de cunoaştere. 
Fiindcă ai lepădat cunoaşterea, şi Eu te voi lepăda şi nu-Mi vei | 
mai sluji ca preot. Fiindcă ai uitat legea Dumnezeului tău, voi uita 
şi Eu pe fiii tăi... Nu te bucura, Israel, nu te înveseli ca alte popoa- 
re, pentru că ai dus o viaţă desfrînată, părăsind pe Dumnezeul 
tău...» 

Prorocul mai spune că dacă poporul se va întoarce şi se va căi 
înaintea Domnului, Dumnezeu îl va binecuvînta: «Întoarce-te, Is- 
rael, la Domnul Dumnezeul tău! Căci ai căzut prin nelegiuirea ta. 
Luaţi cu voi rugi de pocăință şi întoarceţi-vă la Domnul... Le voi 
vindeca orice alunecare de la credinţă, îi voi iubi nestingherit, căci 
mîna Mea s-a abătut de la ei. Voi fi ca roua pentru Israel: el va 
înflori ca un crin şi va da rădăcini ca Libanul». 

Profeţind un viitor îndepărtat pentru poporul care se pocăieşte, 
Osea prezice: «ar numărul fiilor lui Israel va fi ca nisipul mării, 
care nu se poate nici măsura, nici număra. Şi în locul unde li se 
zicea: “Nu sînteţi poporul Meu”, li se va zice: “Fii ai Dumnezeu- 
lui Celui viu». 





Osea 4, 1-2; 4,6; 9, 1; 14,1-6;1,10 


*Ultimul împărat al regatului de nord se numea deasemenea Osea. | e, CER Do 
| Tai 3 

PROROCUL IOEL 


u se ştie exact cînd a trăit prorocul Ioel, dar se consideră că ar fi 

unul din primii profeţi ai lui Iuda. EI a prevestit ziua viitoare a 

Judecăţii lui Dumnezeu, epoca Evangheliei şi revărsării Duhului 
Sfînt. Iată una din profeţiile lui: 

«Vai! ce zi! Da, ziua Domnului este aproape, vine ca o pustiire 
de la Cel Atotputernic... Sunaţi din trîmbiţă în Sion! Daţi un sem- 
nal pe muntele Meu cel sfînt, ca toţi locuitorii pămîntului să tre- 
mure. Căci vine ziua Domnului, este aproape... După aceea voi 
turna din Duhul Meu peste orice făptură; fiii şi fiicele voastre vor 
proroci, bătrînii voştri vor avea visuri şi tinerii voştri viziuni. 
Chiar şi peste robi şi peste roabe voi turna Duhul Meu în zilele 
acelea. Voi face să se vadă semne în ceruri şi pe pămînt: sînge, 
foc şi stîlpi de fum. Soarele se va preface în întuneric şi luna în 
sînge, înainte de a veni ziua Domnului, ziua cea mare şi înfricoşă- 
toare. Atunci oricine va chema Numele Domnului va fi mîntuit. 
Căci mântuirea va fi pe Muntele Sionului şi la Ierusalim, cum 
a făgăduit Domnul, şi pentru cei rămaşi, pe care Domnul îi va 
chema». 

Multe secole mai tîrziu apostolul Petru, predicînd poporului 
despre Domnul Isus Cristos, a citat unele din aceste cuvinte. 

Ioel a profeţit deasemenea despre restabilirea Israelului: «În 
zilele acelea şi în timpul acela, cînd voi aduce înapoi pe captivii 
lui Iuda şi ai Ierusalimului, voi strînge toate popoarele şi le voi 
cobori în Valea lui Iosafat. Acolo voi începe judecata lor pentru 
poporul Meu, pentru moştenirea Mea, pentru Israel, pe care l-au 
risipit printre popoare, împărțind printre ele ţara Mea. Şi au tras la 
sorți pentru poporul Meu... Domnul strigă cu glas de tunet din 
Sion, glasul Lui răsună din Ierusalim, încît se zguduie cerurile şi 
pămîntul. Dar Domnul este adăpostul poporului Său şi cetăţuia 
fiilor lui Israel. Şi veţi şti că Eu sînt Domnul Dumnezeul vostru, 
care locuiueşte în Sion, muntelel Meu cel sfînt. Şi Ierusalimul va 
fi sfînt...» 


Cartea prorocului Ioel 





PROROCUL IONA 


o ja Domnul îi porunci prorocului Iona: «Scoală-te, du-te la 
Ninive, cetatea cea mare, şi strigă împotriva ei; căci răutatea ei 
s-a urcat pînă la Mine!» Dar lona se temu să asculte de Dumnezeu, şi 
în loc să meargă la Ninive, hotărî să fugă departe de faţa Domnului în 
direcţie opusă. Ajungînd la Iafo pe ţărmul mării, el urcă pe o corabie | 
care se îndrepta spre Tarsis. 

Dar Domnul trimise un vînt năprasnic şi în larg se dezlănţui o 
puternică furtună. Corabia era cît pe ce să se sfărîme. Cuprinşi de 
panică, marinarii strigară fiecare către dumnezeul lui şi aruncară în 
mare încărcătura din corabie, ca s-o facă mai uşoară, dar totul era în 
zadar. În vremea asta însă Iona dormea dus în cală (partea cea mai de 
jos a corăbiei). Căpitanul îl trezi să-L cheme pe Dumnezeul lui, ca 
Acesta să salveze corabia. Iona îi răspunse că fuge de faţa Domnului 
şi adăogă: «Luaţi-mă şi aruncaţi-mă în mare ca să se potolească valu- 
rile, căci ştiu bine că din vina mea a venit peste voi:această furtună 
mare». Ei îl luară, îl aruncară în valuri şi marea se linişti îndată. 
Cuprinşi de spaimă, corăbierii aduseră o jertfă Domnului şi-l făcură 
juruinţe. Dumnezeu însă porunci unui peşte mare să-l înghită pe pro- | 
rocul Iona. Aflîndu-se trei zile şi trei nopţi în pîntecele peştelui, lona 
nu încetă să se roage Domnului Dumnezeului său. La porunca Dom- 
nului peştele îl vărsă pe Iona pe uscat. 

Domnul îi zise prorocului Iona a doua oară: «Scoală-te, du-te la 
Ninive, cetatea cea mare, şi vesteşte acolo ce ţi-am poruncit». De 
astă dată Iona ascultă pe Domnul şi porni spre Ninive. Intrând în ceta- 
te, el le prezise locuitorilor apropiata pieire a cetăţii: «Peste patruzeci 
de zile Ninive va fi nimicită!» Vestea ajunse la urechile împăratului 
din Ninive, şi acesta se pocăi şi părăsi palatul regal, îşi scoase veş- 
mântul împărătesc, se acoperi cu un sac şi se aşeză în cenuşă, porun- 
cind ca toţi oamenii, şi pînă şi animalele, să facă la fel, să postească şi 
să strige cu putere către Dumnezeu ca să li se ierte toate păcatele. Iar 
ei să se întoarcă din calea lor cea rea şi de la faptele de violenţă de 
care le sînt pline mfinile. Toţi locuitorii oraşului au crezut în Dumne- 
zeu şi în prorocul Lui. 

Văzând că locuitorii din Ninive s-au întors de la faptele lor rele, 
Domnul Se îndură de ei şi nu le trimise nenorocirea cu care hotărîse 
să-i piardă. Milostivul Dumnezeu nu doreşte ca păcătoşii să piară, ci 
ca toţi oamenii să fie mîntuiţi, pocăindu-se şi întorcîndu-se la El. 

Iona 1-4 | 

PROROCUL MICA 


rorocul Mica s-a născut în oraşul Moreset, situat cam la 50 de 
km sud-vest de Ierusalim. El a profeţit în anii domniilor lui 

Iotam, Ahaz şi Ezechia, împărați iudei, şi pe timpul împăraţilor 
israeliți Menahem, Pecahia, Pecah şi Osea între anii 740-700 î. de 
Cr. Mica a profeţit îndepărtarea poporului de Dumnezeu, pedeapsa 
imediată a conducătorilor poporului, nimicirea Samariei şi 
Ierusalimului... EI a profeţit deasemenea despre viitorul Rege al 
Sionului şi împărăţia Lui Mesianică, despre Mesia — Isus Cristos. 

«Dar în zilele de pe urmă muntele casei Domnului va fi înte- 
meiat ca cel mai înalt munte, se va înălța deasupra dealurilor şi 
popoarele se vor tălăzui către el. Multe popoare se vor duce la el 
şi vor zice: “Veniţi să urcăm muntele Domnului, la casa Dumne- 
zeului lui Iacov, ca să ne înveţe căile Lui şi să umblăm pe cărările 
Lui! Căci din Sion va ieşi legea şi din Ierusalim cuvîntul Domnu- 
lui. EL va judeca între multe popoare, va împărţi dreptate între 
popoare puternice, pînă departe. Din săbiile lor îşi vor făuri fiare 
de plug şi din suliţele lor cosoare; nici un popor nu va mai ridica 
sabia împotriva altuia şi nu va mai învăţa să facă război; Fiecare 
va locui sub viţa lui şi sub smochinul lui şi nimeni nu-l va mai 
tulbura. Căci gura Domnului oştirilor a vorbit. Pe cînd toate po- 
poarele umblă fiecare în numele dumnezeului său, noi vom umbla 
în Numele Domnului Dumnezeului nostru totdeauna şi în veci de 
veci”. În ziua aceea, zice Domnul, voi aduna pe cei şchiopi, voi 
strînge pe cei izgoniți şi pe aceia pe care i-am năpăstuit. Din cei 
şchiopi voi face o rămăşiţă, iar din cei izgoniți, un popor puternic; 
şi Domnul va împărăţi peste ei pe muntele Sionului de acum şi 
pururea. Iar la tine, turn al turmei, colină a fiicei Sionului, la tine 
va veni şi la tine va ajunge stăpînirea de odinioară, împărăţia fii- 
cei Ierusalimului! 

Rămăşiţa lui Iacov va fi în mijlocul multor popoare ca roua de 
la Domnul, ca ploaia măruntă pe iarbă...» 


Mica 4, 1-8; 5,7 

PROFEŢIILE DESPRE PRIMA VENIRE i E co pie 0 UE ie: 
A LUI MESIA 


E: a începutul acestei cărţi aţi citit că Dumnezeu a creat omul după 
chipul şi asemănarea Sa. Dumnezeu dorea ca omul să fie ca şi 
Dînsul: milostiv, drept şi fără prihană. Dar chiar primii oameni — Adam 
şi Eva — n-au rezistat ispitei şi au căzut în păcat. Fiul lor mai mare Cain 
l-a omorât pe fratelel său Abel. Curînd pămîntul s-a umplut de atîtea 
păcate, încît Domnul a zis: «Oamenii s-au stricat şi au săvârşit lucruri 
uricioase: nu este nici unul care să facă binele». Plata pentru păcat însă 
este eterna pierzare. 

Domnul Dumnezeu Şi-a ales pe pămînt un popor care să păzească 
credinţa în E, Dumnezeul cel adevărat şi să trăiască conform preceptelor 
Sale. A ales pe fiii lui Israel. Dumnezeu vorbea adesea poporului Isra- 
el prin proroci despre venirea Mîntuitorului lumii — Mesia (Unsul Dom- 
nului), care în limba greacă se traduce prin «Cristos». Astfel prorocul 
Isaia a prevestit cu şapte sute de ani înainte de naşterea lui Isus Cristos: 
«Căci un Copil ni S-a născut, un Fiu ni S-a dat şi domnia va fi pe umărul 
Lui. ÎI vor numi: Minunat, Sfătuitor, Dumnezeu puternic, Părintele veş- 
niciei, Prinţ al păcii». 

Iar prorocul Mica a precizat pînă şi locul naşterii lui Mesia: «Şi tu, 
Betleem Efrata*, deşi eşti prea mic între miile lui Iuda, totuşi din tine Îmi 
va ieşi Cel care va stăpîni în Israel şi a cărui obârşie este din timpuri 
străvechi, din zilele veşniciei». 

Iar în capitolul 53 al cărţii prorocului Isaia aflăm scopul principal al 
venirii lui Mesia: să-i oprească pe oameni de la păcat, să-i întoarcă la 
Dumnezeu şi să-i mîntuie pe toţi, murind pe cruce pentru păcatele lor. 
«Desigur, EI a purtat suferinţele şi durerile noastre, luîndu-le asupra Lui; 
şi noi am crezut că este pedepsit, lovit de Dumnezeu şi smerit. Dar EI era 
străpuns pentru păcatele noastre, zdrobit pentru fărădelegile noastre. Pe- 
deapsa care ne dă pacea a căzut peste E], şi rănile Lui ne-au tămăduit. 
Noi rătăceam cu toţii ca nişte oi, fiecare îşi vedea de drumul lui; dar 
Domnul a făcut să cadă asupra Lui nelegiuirea noastră a tuturor. EI a fost 
asuprit şi chinuit, dar nu Şi-a deschis gura; ca un miel pe care-l duci la 
tăiere şi ca o oaie mută înaintea celor ce o tund, nu Şi-a deschis gura». 

Aşa s-a şi întîmplat! Căci Cuvîntul lui Dumnezeu nu dă niciodată 
greş. Toate aceste profeţii s-au împlinit întocmai odată cu venirea lui Isus 
Cristos pe pămînt. În continuare veţi găsi în această carte pagini despre 
naşterea lui Isus, despre viaţa şi învăţătura Lui, despre moartea şi învie- 
rea Lui din morţi. 


Psalmul 14, 3; Isaia 9, 6; cap. 53; Mica 5, 2 





*Efrata — numele vechi al Betleemului. 

